ഫേസ്ബുക്ക് ഏറ്റവുമധികം ചര്‍ച്ച ചെയ്തത് ലോക വനിതാ ദിനം – Future Kerala :\nലോകമെമ്പാടുമുള്ള പ്രധാനപ്പെട്ട നിമിഷങ്ങള്, സംഭവങ്ങള് എന്നിവയെക്കുറിച്ച് പ്രതികരിക്കുന്നതിനും സംസാരിക്കുന്നതിനുമാണു ഈ വര്‍ഷം ഫേസ്ബുക്കില് ജനങ്ങള് ഒരുമിച്ചത്. അവയില് തന്നെ ആഗോളതലത്തില് ഏറ്റവുമധികം ചര്‍ച്ച ചെയ്ത മൂന്ന് സംഭവങ്ങളായിരുന്നു അന്താരാഷ്ട്ര വനിതാ ദിനവും, സൂപ്പര് ബൗവല് 51, ലാസ് വേഗാസ് അക്രമം തുടങ്ങിയവ.\nന്യൂയോര്‍ക്കില് ഈ മാസം അഞ്ചാം തീയതി ചൊവ്വാഴ്ച സംഘടിപ്പിച്ച അവധിദിന പരിപാടിയില് ഫേസ്ബുക്ക്, 2017 വര്‍ഷത്തിലെ അവലോകന കുറിപ്പുകള് പുറത്തുവിടുകയുണ്ടായി. ഫേസ്ബുക്ക് എന്ന പ്ലാറ്റ്‌ഫോം ഉപയോഗിച്ച് ലോകം സംസാരിച്ചത് എന്തൊക്കെയായിരുന്നു എന്നതിന്റെ വാര്‍ഷിക വിവരണ സംക്ഷേപമാണു (റൗണ്ട് അപ്പ്) പുറത്തുവിട്ടത്. ലോകമെമ്പാടുമുള്ള പ്രധാനപ്പെട്ട നിമിഷങ്ങള്, സംഭവങ്ങള് എന്നിവയെക്കുറിച്ച് പ്രതികരിക്കുന്നതിനും സംസാരിക്കുന്നതിനുമാണു ഈ വര്‍ഷം ഫേസ്ബുക്കില് ജനങ്ങള് ഒരുമിച്ചത്. അവയില് തന്നെ ആഗോളതലത്തില് ഏറ്റവുമധികം ചര്‍ച്ച ചെയ്ത മൂന്ന് സംഭവങ്ങളായിരുന്നു അന്താരാഷ്ട്ര വനിതാ ദിനവും, സൂപ്പര് ബൗവല് 51, ലാസ് വേഗാസ് അക്രമം തുടങ്ങിയവ.\n* അന്താരാഷ്ട്ര വനിതാ ദിനം: 2017-ല് ഫേസ്ബുക്കില് ഏറ്റവുമധികം സംസാരവിഷയമായത് അന്താരാഷ്ട്ര വനിതാ ദിനമായിരുന്നു. മുന്‍വര്‍ഷത്തേക്കാള് രണ്ടിരട്ടി ആളുകള് ഈ വര്‍ഷത്തെ വനിതാ ദിനത്തില് സ്ത്രീകള് അഭിമുഖീകരിക്കുന്ന വിഷയങ്ങള് ഫേസ്ബുക്കിലൂടെ ചര്‍ച്ച ചെയ്യുകയുണ്ടായി. ആഗോളതലത്തില് 165 ദശലക്ഷം ആളുകള്, 430 ദശലക്ഷം ഇന്ററാക്ഷന്‍സാണ് നടത്തിയത്. വനിതാ ദിനവുമായി ബന്ധപ്പെട്ടു യുഎസ്, ബ്രസീല്, ഇന്ത്യ, മെക്‌സിക്കോ, അര്‍ജന്റീന തുടങ്ങിയ രാജ്യങ്ങളില്‍നിന്നായിരുന്നു ഭൂരിഭാഗം പോസ്റ്റുകളും ഉണ്ടായതെന്നു ഫേസ്ബുക്ക് അറിയിച്ചു.\nആളുകള് ഒത്തുചേരുന്നതിനു ഫേസ്ബുക്ക് ഉപയോഗിച്ച വര്‍ഷം കൂടിയായിരുന്നു 2017.\n* Super Bowl 51: ലോകമെമ്പാടുമുള്ള ആരാധകര് പ്രിയപ്പെട്ട ടീമുകള്‍ക്ക് ആവേശം പകരാനും, ലേഡി ഗാഗയുമായി ആഘോഷിക്കാനും, മികച്ച ടിവി പരസ്യങ്ങള് ചര്‍ച്ച ചെയ്യാനും ഫേസ്ബുക്കിന്റെ ന്യൂസ് ഫീഡിലേക്കു തിരിയുകയുണ്ടായി. 64 മില്യന് ആളുകളിലൂടെ 262 ദശലക്ഷം പേരാണു സൂപ്പര് ബൗവലുമായി ബന്ധപ്പെട്ട വീഡിയോ ഫേസ്ബുക്കില് കണ്ടത്. 240 മില്യന് ഇന്ററാക്ഷന്‍സും സൂപ്പര് ബൗവല് ഗെയ്മുമായി ബ്ന്ധപ്പെട്ട് ഉണ്ടായി. സൂപ്പര് ബൗള് ദേശീയ ഫുട്‌ബോള് ലീഗിന്റെ വാര്‍ഷിക ചാമ്പ്യന്‍ഷിപ്പ് ഗെയിമാണ്. നാഷണല് ഫുട്ബാള് ലീഗ് (എന്‍എഫ്എല്) ഒരു പ്രൊഫഷണല് അമേരിക്കന് ഫുട്‌ബോള് ലീഗാണ്. 32 ടീമുകളെ ദേശീയ ഫുട്‌ബോള് കോണ്‍ഫറന്‍സ്, അമേരിക്കന് ഫുട്‌ബോള് കോണ്‍ഫറന്‍സ് എന്നിവയ്‌ക്കൊപ്പം തുല്യമായി വിഭജിക്കുന്നു.\n* ലാസ് വേഗാസ് വെടിവെപ്പ്: ലോക മനസാക്ഷിയെ ഞെട്ടിച്ച ദുരന്തമായിരുന്നു ഈ വര്‍ഷം ഒക്ടോബറിലുണ്ടായ ലാസ് വേഗാസ് വെടിവെപ്പ്. ഈ സംഭവത്തെ തുടര്‍ന്നു ഫേസ്ബുക്കിന്റെ Crisis Response tools ലൂടെ 3,300 പേര് സഹായം വാഗ്ദാനം ചെയ്തു കൊണ്ട് രംഗത്തുവരികയുണ്ടായി.\n2017 വര്‍ഷം ആഗോളതലത്തില് വിലയിരുത്തുമ്പോള് ഏറ്റവുമധികം പ്രകൃതിദുരന്തങ്ങള്‍ക്കും സംഘര്‍ഷങ്ങള്‍ക്കും സാക്ഷ്യം വഹിച്ച വര്‍ഷമായിരുന്നെന്നു ബോദ്ധ്യപ്പെടും. എന്നാല് ഈ ദുരിത ഘട്ടങ്ങളില് ജനങ്ങള് പരസ്പരം സഹായിക്കുന്ന കാഴ്ച ഏറ്റവും പ്രചോദനമേകിയ ഒന്നുകൂടിയായിരുന്നു. പ്രതിസന്ധിയെ അഭിമുഖീകരിച്ച സന്ദര്‍ഭത്തില് ജനങ്ങള് പരസ്പരം സഹായിക്കുന്ന കാഴ്ചയാണ് ഫേസ്ബുക്കിലും കാണുവാന് സാധിച്ചത്.\n* മെക്‌സിക്കോ ഭൂകമ്പം: ഈ വര്‍ഷം സെപ്റ്റംബര് അവസാനത്തോടെയാണ് മെക്‌സിക്കോയെ പിടിച്ചുലച്ച ഭൂകമ്പം അരങ്ങേറിയത്. ഫേസ്ബുക്കില് ക്രൈസിസ് റെസ്‌പോണ്‍സില് ഏറ്റവുമധികം ഇന്ററാക്ഷന്‍സ് നടന്നതും ഈ സംഭവത്തെ തുടര്‍ന്നായിരുന്നു. പരമാവധി ആളുകള് തങ്ങള് സുരക്ഷിതരാണെന്നു മാര്‍ക്ക് ചെയ്തതും, സഹായം വാഗ്ദാനം ചെയ്ത് രംഗത്തുവന്നതും, ദുരിതാശ്വാസത്തിനായി പണം സംഭാവന ചെയ്തതും ഫേസ്ബുക്കിലായിരുന്നു.\n* ഹാര്‍വി ചുഴലിക്കാറ്റ്: ഈ വര്‍ഷം ഓഗസ്റ്റിലായിരുന്നു ഹാര്‍വി ചുഴലിക്കാറ്റ് അറ്റ്‌ലാന്റിക് സമുദ്രതീരങ്ങളില് വന് നാശം വിതച്ചത്. ഹാര്‍വി വിതച്ച നാശത്തിന്റെ കെടുതികളെ നേരിടാന് ഫേസ്ബുക്കിലൂടെ വിവിധ കമ്മ്യൂണിറ്റികള് സമാഹരിച്ചത് 20 ദശലക്ഷം ഡോളറിലധികമാണ്. പ്രതിസന്ധിയെ നേരിടാന് 2017-ല് ഏറ്റവുമധികം തുക സമാഹരിച്ചതും ഹാര്‍വി ദുരന്തത്തെ തുടര്‍ന്നായിരുന്നു.\n* സമ്പൂര്‍ണ സൂര്യഗ്രഹണം: ഓഗസ്റ്റില് നടന്ന സമ്പൂര്‍ണ സൂര്യഗ്രഹണത്തിന് ആളുകളെ ഒരുമിച്ചു അണിനിരത്താന് 80 രാജ്യങ്ങളില് 20,000 ഇവന്റുകളിലൂടെ ഫേസ്ബുക്ക് യൂസര്‍മാര്‍ക്കു സാധിച്ചു.\n* വാഷിംഗ്ടണ് ഡിസിയിലെ വനിതാ മാര്‍ച്ച്: ഈ വര്‍ഷം ജനുവരി 21 നു വാഷിംഗ്ടണ് ഡിസിയില് നടന്ന വനിതാ മാര്‍ച്ചിലേക്ക് അഞ്ച് ലക്ഷത്തോളം പേരെ അണിനിരത്താന് ഫേസ്ബുക്കിലൂടെ സാധിച്ചു.\nTags:\tFacebook has been the most talked about World Women's Day


വില 100 രൂപയിലെത്തുമെന്നു ചന്ദ്രബാബു നായിഡു - Oneindia Malayalam\nPublished : September 04, 2018, 04:34\nവില 100 രൂപയിലെത്തുമെന്നു ചന്ദ്രബാബു നായിഡു\nപെട്രോളിനനും ഡീസലിനും വില ക്രമാതീതമായി ഉയരവെ രാജ്യം ആശങ്കയിലാണ്. വില പിടിച്ചുനിര്‍ത്താന് സര്‍ക്കാര് നടപടി സ്വീകരിക്കണമെന്ന് ആവശ്യം പല കോണുകളില് നിന്നും ഉയര്‍ന്നു കഴിഞ്ഞു. സൗദിയിലേയും അന്താരാഷ്ട്ര വിപണിയിലെയും സാഹചര്യം ചൂണ്ടിക്കാട്ടിയാണ് കേന്ദ്രസര്‍ക്കാര് ഇതിനെ പ്രതിരോധിക്കുന്നത്. എന്നാല് അന്താരാഷ്ട്ര വിപണിയില് വില താരതമ്യേന കുറവായിട്ടും രാജ്യത്ത് വില ഓരോ ദിവസവും ഉയരുന്നത് എങ്ങനെ എന്നതാണ് ഉയരുന്ന ചോദ്യം. ഈ സാഹചര്യത്തിലാണ് ചൊവ്വാഴ്ചയും എണ്ണവില ഉയര്‍ന്നത്. സന്തോഷമുള്ള വാര്‍ത്തയാണെന്ന് ബിജെപി കേന്ദ്രനേതൃത്വം പ്രതികരിച്ചു... വിവരങ്ങള് ഇങ്ങനെ...\npetrol diesel petrol price


ബംഗളുരുവിലെ മെട്രോ സ്‌റ്റേഷനുകള് തീവ്രവാദികള് ലക്ഷ്യമിടുന്നുവോ ! മെറ്റല് ഡിറ്റക്ടര് പരിശോധനയില് അജ്ഞാത വസ്തു കണ്ടെത്തിയതിനെത്തുടര്‍ന്ന് യുവാവ് ഓടിരക്ഷപ്പെട്ടു; ബംഗളുരു ചാവേര് ആക്രമണ ഭീതിയില് ? - Rashtradeepika : Rashtradeepika\nബംഗളുരു: ശ്രീലങ്കയിലെ ചാവേര് ആക്രമണത്തിനു ശേഷം ദക്ഷിണേന്ത്യന് സംസ്ഥാനങ്ങള് ആകെ ചാവേര് ആക്രമണ ഭീതിയിലാണ്. ബംഗളുരുവിലെ കെംപഗൗഡ മെട്രോ സ്‌റ്റേഷനിലുണ്ടായ സംഭവ വികാസങ്ങള് ബെഗളുരുവിനെ അതീവ ജാഗ്രതയിലാക്കുകയാണ്. നഗരത്തില് ഐഎസ് തീവ്രവാദികള് എത്തിയിട്ടുണ്ടെന്ന രഹസ്യവിവരങ്ങള് ശരിവയ്ക്കുന്ന സംഭവങ്ങളാണ് മെട്രോ സ്‌റ്റേഷനില് നടന്നത്.\nസ്റ്റേഷനില് എത്തിയ അസ്വാഭാവികത തോന്നുന്നയാള് ഓടി പോയതാണ് ഇതിന് കാരണം. ഷര്‍ട്ടിനുള്ളില് ഒളിപ്പിച്ചിരിക്കുന്ന ഉപകരണം കാണിക്കാന് ആവശ്യപ്പെട്ടപ്പോഴായിരുന്നു രക്ഷപ്പെടല്. അകത്തേയ്ക്കുള്ള വഴിയില് ഘടിപ്പിച്ചിരുന്ന മെറ്റല് ഡിക്ടറ്ററാണ് ഷര്‍ട്ടിനുള്ള ഒളിപ്പിച്ച ഉപകരണത്തിന്റെ സാന്നിധ്യം കണ്ടെത്തിയത്. ഇതോടെയാണ് രക്ഷപ്പെട്ടത്. ഇതിന് ശേഷം മറ്റൊരു വാതിലിലൂടേയും ഇയാള് സ്റ്റേഷന് അകത്ത് കടക്കാന് ശ്രമിച്ചു. ഇതും പരാജയപ്പെട്ടു. കൈയിലെ ബാഗ് തുറക്കാന് ആവശ്യപ്പെട്ടപ്പോഴായിരുന്നു ഓടി രക്ഷപ്പെടല്. വൈകുന്നേരമാണ് ഈ സംഭവങ്ങള് നടന്നതെന്ന് ബംഗളൂരു മെട്രോ റെയില് കോര്‍പ്പറേഷനും സ്ഥിരീകരിച്ചിട്ടുണ്ട്.\nഎന്നാല് സംഭവത്തെക്കുറിച്ച് കൂടുതല് വിവരങ്ങള് പുറത്തുവിട്ടിട്ടില്ല. ഇതിനിടയില് മെട്രോ സ്റ്റേഷനിലെ ജീവനക്കാരിയുടെ വെളിപ്പെടുത്തലും അതീവ ഗൗരവത്തോടെയാണ് പൊലീസ് കാണുന്നത്. ഓടിപ്പോയതെന്ന് തോന്നിക്കുന്നതിന് സമാനമായ ആള് തന്നെ കണ്ടെന്നും പണം നല്‍കിയാല് ഒരു വസ്തു സ്റ്റേഷനുള്ളില് എത്തിക്കാമോ എന്ന് ചോദിച്ചെന്നുമാണ് ഈ വെളിപ്പെടുത്തല്. ഈ പശ്ചാത്തലത്തില് മെട്രോ ജീവനക്കാരേയും പൊലീസ് നിരീക്ഷിക്കുന്നുണ്ട്. യാത്രക്കാര് നല്‍ക്കുന്നതൊന്നും സുരക്ഷാ ഉദ്യോഗസ്ഥരുടെ കണ്ണ് വെട്ടിച്ച് അകത്തേക്ക് ആരും കൊണ്ടു പോകരുതെന്നും നിര്‍ദ്ദേശിച്ചു.\nആള്‍ത്തിരക്കുള്ളപ്പോഴായിരുന്നു അജ്ഞാതന്റെ നുഴഞ്ഞുകയറ്റ ശ്രമം. ഇയാളെക്കൂടാതെ ഒന്നിലധികം ചാവേറുകള് ബംഗളുരുവില് എത്തിയിട്ടുണ്ടെന്നാണ് പോലീസിന്റെ നിഗമനം.കേരളത്തിലും ഐസ് സാന്നിധ്യം ശക്തമാണ്. ചെന്നൈയിലും ബംഗളുരുവിലും പ്രവര്‍ത്തനമുണ്ട്. ഇതെല്ലാം വിലയിരുത്തിയാണ് ബംഗളുരുവിലെ ചാവേര് ആക്രമണ സാധ്യത സുരക്ഷാ ഏജന്‍സികള് തിരിച്ചറിയുന്നത്. ശ്രീലങ്കന് സ്ഫോടനവുമായി ബന്ധപ്പെട്ട് സൗദി അറേബ്യയില് അറസ്റ്റിലായ രണ്ടുപേര്‍ക്ക് കേരളവുമായി അടുത്ത ബന്ധമുണ്ടെന്ന് കണ്ടെത്തിയിട്ടുണ്ട്.\nശ്രീലങ്കന് സ്ഫോടനത്തിന്റെ സൂത്രധാരന് സഹ്രാന് ഹാഷിമിന്റെ ബന്ധു മൗലാനാ റിള, സുഹൃത്ത് ഷഹ്നാഹ് നാവിജ് എന്നിവരാണ് കഴിഞ്ഞദിവസം സൗദി പൊലീസിന്റെ പിടിയിലായത്. ഇവര്‍ക്ക് കാസര്‍ഗോട് അടക്കമുള്ള സ്ഥലങ്ങളിലെ ഐഎസ് റിക്രൂട്ട്മെന്റില് പങ്കുണ്ടെന്ന് എന്‍ഐഎ അറിയിച്ചു. ഇതുമായി ബന്ധപ്പെട്ട അന്വേഷണങ്ങളിലാണ് ബംഗളുരുവിലെ സ്ഫോടന ബന്ധം തിരിച്ചറിയുന്നത്.ശ്രീലങ്കയില് ആക്രമണം നടത്തിയ ഐസിസ് ഭീകരരുമായി ബന്ധമുണ്ടെന്ന സംശയത്തെ തുടര്‍ന്ന് കേരളത്തിലും തമിഴ്നാട്ടിലുമുള്ള വിവിധ ഇടങ്ങളില് ദേശീയ അന്വേഷണ ഏജന്‍സി പരിശോധന നടത്തിയിരുന്നു. ലങ്കന് ഭീകരന് സഹ്രാന് ഹാഷിമുമായി ബന്ധമുണ്ടെന്ന് സംശയിക്കുന്ന റിയാസ് അബൂബക്കര് എന്നയാളെ അന്വേഷണ സംഘം പിടികൂടുകയും ചെയ്തു. ഇതോടെ അന്വേഷണം ശരിയായ ദിശയിലെത്തി. ഇതോടെയാണ് ബംഗളുരുവിലെ സ്ഫോടന പദ്ധതിയെക്കുറിച്ചും എന്‍ഐഎയ്ക്ക് വിവരംം ലഭിക്കുന്നത്.\nറിയാസ് അബുബക്കര് കരുതിയതിലും വലിയ ഭീകരന് ! ചാവേര് ആക്രമണത്തിലൂടെ കേരളത്തെ കുട്ടിച്ചോറാക്കാന് റിയാസും സംഘവും പദ്ധതിയിട്ടിരുന്നെന്ന് എന്‍ഐഎയുടെ വെളിപ്പെടുത്തല്…


ദിലീപ് കേസിലെ വി.ഐ.പി താനല്ല, വാര്‍ത്ത ശ്രദ്ധയില്‍പ്പെട്ടത് കുറച്ചുമുമ്പ്; കോട്ടയം സ്വദേശി മെഹബൂബ് | DoolNews\nകൊച്ചി: നടി ആക്രമിക്കപ്പെട്ട സംഭവത്തില് ദിലീപിനൊപ്പം ഗൂഢാലോചനയില് ഉള്‍പ്പെട്ട വി.ഐ.പി താനല്ലെന്ന അവകാശവാദവുമായി കോട്ടയം സ്വദേശി മെഹബൂബ്.\nകോട്ടയം സ്വദേശിയായ പ്രവാസി വ്യവസായിയാണ് വി.ഐ.പി എന്ന സൂചനകള് പുറത്തുവന്നതിന് പിന്നാലെയാണ് മെഹബൂബ് മാധ്യമങ്ങളെ കണ്ടത്. സംവിധായകന് ബാലചന്ദ്രകുമാറിനെക്കുറിച്ച് തനിക്ക് ഒരു വിവരവുമില്ലെന്ന് അദ്ദേഹം മാധ്യമങ്ങളോട് പറഞ്ഞു.\nമൂന്ന് കൊല്ലം മുമ്പാണ് ദിലീപിന്റെ വീട്ടില് പോയത്. ഒരു ഉദ്ഘാടനത്തിന് ക്ഷണിക്കാനാണ് പോയത്.\nദേ പുട്ടിന്റെ ഖത്തര് ശാഖ തുറക്കുന്നതുമായി ബന്ധപ്പെട്ടായിരുന്നു സന്ദര്‍ശനം. ദിലീപിന്റെ സഹോദരനേയോ അളിയനേയോ അറിയില്ല. മന്ത്രിമാരുമായി തനിക്കടുപ്പമില്ലെന്നും അദ്ദേഹം പറഞ്ഞു.\nകുറച്ചുമുമ്പ് മാത്രമാണ് താനാണ് കേസിലെ വി.ഐ.പി എന്ന തരത്തിലുള്ള വാര്‍ത്ത ശ്രദ്ധയില്‍പ്പെട്ടതെന്നും അദ്ദേഹം കൂട്ടിച്ചേര്‍ത്തു.\nഅതിനിടെ, കോട്ടയം സ്വദേശിയായ പ്രവാസി വ്യവസായിയാണ് വി.ഐ.പിയെന്ന സൂചനകള് പുറത്തുവന്നിരുന്നു. സാക്ഷി ഇക്കാര്യം തിരിച്ചറിഞ്ഞതായാണ് സൂചന. വി.ഐ.പിയെ സംബന്ധിച്ച് വലിയ അഭ്യൂഹങ്ങള് നിലനില്‍ക്കുന്നുണ്ടായിരുന്നു. ദിലീപിന്റെ വീട്ടില് നടന്ന ഗൂഢാലോചനയില് വി.ഐ.പിയും ഉണ്ടായിരുന്നു എന്ന് അന്വേഷണ സംഘത്തിന് കൊടുത്ത മൊഴിയില് ബാലചന്ദ്രകുമാര് പറഞ്ഞിരുന്നു. ഇദ്ദേഹത്തെ കണ്ടാല് തിരിച്ചറിയാമെന്നും ബാലചന്ദ്ര കുമാര് പറഞ്ഞിരുന്നു.\nകോട്ടയത്തുള്ള ഇയാള്‍ക്ക് ഹോട്ടല് വ്യവസായമുള്‍പ്പെടെ നിരവധി ബിസിനസുകളുണ്ട്. സാക്ഷി ഇദ്ദേഹത്തെ തിരിച്ചറിഞ്ഞതായി ആയിരുന്നു റിപ്പോര്‍ട്ടുകള്.\nഅതേസമയം, ശബ്ദസാമ്പിള് പരിശോധിച്ച ശേഷം മാത്രമേ ഇദ്ദേഹമാണെന്ന കാര്യത്തില് പൊലീസ് സ്ഥിരീകരണം വരികയുള്ളൂ. ശബ്ദസാമ്പിള് പരിശോധന അടക്കം ഉടന് നടത്തുമെന്നാണ് അറിയുന്നത്.\nകോട്ടയം സ്വദേശിയായ ഈ വ്യവസായിക്ക് ദിലീപുമായി ബന്ധമുണ്ടെന്ന കാര്യത്തില് അന്വേഷണസംഘത്തിന് തെളിവുകള് ലഭിച്ചിട്ടുണ്ടെന്നാണ് അറിയുന്നത്. കോട്ടയം ജില്ലയിലും സംസ്ഥാന സര്‍ക്കാരിലുമടക്കം സ്വാധീനമുള്ള വ്യക്തിയാണ് ഇയാള് എന്ന് ബാലചന്ദ്ര കുമാര് പൊലീസിന് നല്‍കിയ മൊഴിയില് പറഞ്ഞിരുന്നു.\nCONTENT HIGHLIGHTS: Mehboob from Kottayam claims that he was not the VIP involved in the conspiracy with Dileep in the incident where the actress was attacked.


Congress to form 25,041 Booth Level Election Committees on January 26, Republic Day | ചരിത്രം സൃഷ്ടിക്കാന് കോണ്‍ഗ്രസ്; കാല് ലക്ഷം ബുത്തുകള്, ഒരേ സമയം തിരഞ്ഞെടുപ്പ് കമ്മിറ്റികള്... അടിമുടി - Malayalam Oneindia\nതിരുവനന്തപുരം: കോണ്‍ഗ്രസ് അതിന്റെ ഏറ്റവും കടുത്ത പ്രതിസന്ധി കാലത്തിലൂടെ കടന്നുപോവുകയാണ്. അതിനിടയിലാണ് കേരളത്തില് നിയമസഭാ തിരഞ്ഞെടുപ്പ് വരുന്നത്. ഇതില് ഒരുപരാജയം എന്നത് അചിന്തനീയമായ കാര്യമാണ്.\nഏത് വിധത്തിലും വിജയം നേടുന്നതിനുളള തയ്യാറെടുപ്പിലാണ് കേരളത്തിലെ പാര്‍ട്ടി. ഇതിന്റെ ഭാഗമായി സംസ്ഥാനം മുഴുവന് ബൂത്ത് തിരഞ്ഞെടുപ്പ് കമ്മിറ്റികള് നിലവില് വരികയാണ് റിപ്പബ്ലിക് ദിനത്തില്. ഏറ്റവും ഉന്നത പദവി വഹിക്കുന്ന നേതാവ് മുതല് ഏറ്റവും താഴേ തട്ടിലുള്ള പ്രവര്‍ത്തകന് വരെ ഈ ബൂത്ത് തിരഞ്ഞെടുപ്പ് കമ്മിറ്റികളില് പങ്കാളികളാകും. വിശദാംശങ്ങള്...\nറിപ്പബ്ലിക് ദിനമായ ജനുവരി 26 ന് വൈകുന്നേരം3മണിയ്ക്കാണ് ബൂത്ത് തിരഞ്ഞെടുപ്പ് കമ്മിറ്റികളെ തിരഞ്ഞെടുക്കുന്നത്. സംസ്ഥാനത്തെ 25,14 ബൂത്തുകളും ഒരേ സമയം ആയിരിക്കും തിരഞ്ഞെടുക്കപ്പെടുക എന്ന പ്രത്യേകതയും ഉണ്ട്. റിപ്പബ്ലിക് ദിനാഘോഷത്തിന് ശേഷമായിരിക്കും ഇത്.\nകെസി വേണുഗോപാല് മുതല്\nസംസ്ഥാനത്തെ കോണ്‍ഗ്രസ് നേതാക്കള് എല്ലാവരും ബൂത്ത് തിരഞ്ഞെടുപ്പ് സമിതികളുടെ രൂപീകരണത്തില് പങ്കാളികളാകും. എഐസിസി സംഘടനാ ജനറല് സെക്രട്ടറി കെസി വേണുഗോപാലും കെപിസിസി അധ്യക്ഷന് മുല്ലപ്പള്ളി രാമചന്ദ്രനും പ്രതിപക്ഷ നേതാവ് രമേശ് ചെന്നിത്തലും മുന് മുഖ്യമന്ത്രി ഉമ്മന് ചാണ്ടിയും എല്ലാം കമ്മിറ്റി പുന:സംഘടനയുടെ ഭാഗമാകും.\nകോണ്‍ഗ്രസിന്റെ കേരളത്തിലെ ചരിത്രത്തില് തന്നെ ഇത്തരമൊരു നീക്കം ആദ്യമായാണ്. താഴേ തട്ട് മുതല് സംഘടനയെ ചലനാത്മകമാക്കിയില്ലെങ്കില് തിരിച്ചുവരവ് സാധ്യമല്ലെന്ന വിലയിരുത്തലില് ആണ് ഇത്തരമൊരു നീക്കം ആസൂത്രണം ചെയ്തിരിക്കുന്നത്.\nഇത്തവണ ബൂത്ത് തലം മുതല് ഗ്രൂപ്പ് രഹിത പ്രവര്‍ത്തനമാണ് ലക്ഷ്യം വക്കുന്നത്. മുന്‍കാലങ്ങളില് ഓരോ ബൂത്തിനും ഗ്രൂപ്പ് അടിസ്ഥാനത്തില് രണ്ട് പേര്‍ക്കായിരുന്നു ചുമതല. എന്നാല് ഇത്തവണ ഗ്രൂപ്പില്ലാതെ ഒരൊറ്റ ആള്‍ക്കായിരിക്കും ചുമതല. എന്നാല് ഇത് എത്രകണ്ട് ഫലപ്രാപ്തിയുണ്ടാക്കും എന്ന കാര്യത്തില് നേതൃത്വത്തിന് തന്നെ സംശയമുണ്ട്.\nഓരോ ബുത്തിൽ നിന്നും സോഷ്യല് മീഡിയ സെല്ലിലേക്ക്\nഇത്തവണ ബൂത്ത് അടിസ്ഥാനത്തില് തന്നെ സോഷ്യല് മീഡിയ സെല്ലും രൂപീകരിക്കുന്നുണ്ട്. ഓരോ ബൂത്തില് നിന്നും അഞ്ച് പേരെ വീതം ആണ് കെപിസിസിയുടെ സാമൂഹ്യ മാധ്യമ സെല്ലിലേക്ക് തിരഞ്ഞെടുക്കുക. സാമൂഹ്യ മാധ്യമങ്ങള് തന്ത്രപരമായി ഉപയോഗിക്കുക എന്നതാണ് ഇത്തവണത്തെ ലക്ഷ്യം.\nമൂന്ന് സ്‌ക്വാഡ് വീതം\nജനുവരി 27 മുതല് 30 വരെ ഓരോ ബൂത്തിന്റേയും നേതൃത്വത്തില് വീടുകയറിയുള്ള പരിപാടികളും ആസൂത്രണം ചെയ്തിട്ടുണ്ട്. ഓരോ ബുത്തില് നിന്നും മൂന്ന് സ്‌ക്വാഡുകള് വീതം ഇത്തരം ഹൃഹസമ്പര്‍ക്ക പരിപാടിയില് പങ്കെടുക്കണം എന്നാണ് നിര്‍ദ്ദേശം. സിപിഎമ്മിന്റെ ഗൃഹസമ്പര്‍ക്ക പരിപാടികള് കഴിഞ്ഞ ദിവസം തന്നെ തുടങ്ങിയിരുന്നു.\nജനുവരി 30 ന് മണ്ഡലാടിസ്ഥാനത്തില് പദയാത്രകളും സംഘടിപ്പിക്കുന്നുണ്ട്. രാവിലെ ഒമ്പത് മുതല് വൈകുന്നേരും ആറ് മണിവരെ ആണ് പദയാത്ര. സ്ത്രീകളുടെ സാന്നിധ്യം ഇതില് ഉറപ്പാക്കണമെന്നും നിര്‍ദ്ദേശമുണ്ട്.\nബൂത്ത് തിരഞ്ഞെടുപ്പ് സമിതികള് രൂപീകരിക്കുന്നു എന്നത് ഉറപ്പാക്കാനും ചില വഴികള് നിര്‍ദ്ദേശിച്ചിട്ടുണ്ട്. യോഗത്തിന്റെ ഫോട്ടോകളും റിപ്പോര്‍ട്ടും നേതൃത്വത്തിന് അതാത് ഭാരവാഹികള് കൈമാറണം. കെപിസിസി സെക്രട്ടറിമാര്‍ക്കാണ് ബൂത്ത് തിരഞ്ഞെടുപ്പ് സമിതി രൂപീകരണത്തിന്റെ ഏകോപന ചുമതലയുള്ളത്.\ncongress oommen chandy ramesh chennithala kerala assembly election 2021 കോൺഗ്രസ് രമേശ് ചെന്നിത്തല കേരള നിയമസഭാ തിരഞ്ഞെടുപ്പ് 2021 politics\nCongress to form 25,041 Booth Level Election Committees on January 26, Republic Day


പാലക്കാട് കോടികൾ വിലമതിക്കുന്ന ലഹരിമരുന്ന് പിടികൂടി; യുവാവ് അറസ്റ്റിൽ | Drug Arrest | Palakkad\nപാലക്കാട് കോടികൾ വിലമതിക്കുന്ന ലഹരിമരുന്ന് പിടികൂടി; യുവാവ് അറസ്റ്റിൽ\nസ്വന്തം ലേഖകൻ January 13, 2020 11:29 PM IST\nപാലക്കാട് ഒലവക്കോട് റയിൽവേ സ്റ്റേഷനിൽ കോടികൾ വിലമതിക്കുന്ന ലഹരി മരുന്നുമായി യുവാവ് അറസ്റ്റിൽ. എംഡിഎംഎ എന്ന ലഹരി മരുന്നുമായി തൃശൂർ സ്വദേശി അഭിജിത്താണ് പിടിയിലായത്. ഇരുപതു വർഷം തടവ് ശിക്ഷ ലഭിക്കുന്ന ലഹരി കടത്താണിത്.\nതൃശൂർ പൈങ്കുളം സ്വദേശി അഭിജിത്തിനെയാണ് എംഡിഎംഎ എന്ന ലഹരിമരുന്നുമായി റയിൽവേ സംരക്ഷണ സേനയുടെ കുറ്റാന്വേഷണ വിഭാഗം പിടികൂടിയത്. ബംഗളൂരു- എറണാകുളം ഇന്റർസിറ്റി എക്സ്പ്രസ്സിൽ യാത്ര ചെയ്യുമ്പോൾ ഒലവക്കോട് റയിൽവേ സ്റ്റേഷനിൽ വച്ചാണ് കുടുങ്ങിയത്. ഇദ്ദേഹത്തിന്റെ ബാഗിൽ നിന്ന് 12 ഗ്രാം എംഡിഎംഎ യാണ് കണ്ടെത്തിയത്. ബംഗളൂരുവിൽ നിന്ന് തൃശൂരിലേക്ക് കടത്താനായിരുന്നു ശ്രമം.\nവിപണിയിൽ കിലോയ്ക്ക് 1 കോടി രൂപയിലധികം വില വരുന്ന ലഹരിമരുന്നാണിത്. നഗരങ്ങളിലെ നിശാ പാർട്ടികളികളിലും മറ്റുമാണ് എംഡിഎംഎ ഉപയോഗിച്ചു വരുന്നത്. പത്തു ഗ്രാമിൽ കൂടുതൽ എംഡിഎംഎ കെെവശം വച്ചാൽ 20 വർഷം വരെയാണ് തടവു ശിക്ഷ. കേസ് എക്സൈസിന് കൈമാറി. തൃശൂർ കേന്ദ്രീകരിച്ച് സംസ്ഥാനത്തിന്റെ വിവിധ ഭാഗങ്ങളിൽ എംഡിഎംഎ വിതരണം ചെയ്യുന്ന സംഘത്തിലെ കണ്ണിയാണ് യുവാവെന്ന് എക്സൈസ് ഉദ്യോഗസ്ഥർ പറഞ്ഞു.\nലഹരി മരുന്ന് വിൽപന നടത്തുന്ന സംഘത്തിലെ മറ്റുള്ളവർക്കായി അന്വേഷണം ഊർജിതമാക്കി. കൊച്ചി കേന്ദ്രമാക്കിയ ലഹരി കടത്ത് സംഘത്തിലുള്ളവർക്കും പങ്കുണ്ടെന്നാണ് സൂചന. കോടതിയിൽ ഹാജരാക്കിയ പ്രതിയെ റിമാൻഡ് ചെയ്തു.


Heavy Discount for High End Smart phones in Online Stores, ഓണ്‍ലൈന് സ്‌റ്റോറുകളില് സ്മാര്‍ട്ട് ഫോണുകള്‍ക്ക് വന് വിലക്കുറവ് - Malayalam Gizbot\n23 min ago ബ്രൌസറിലെ ഓരോ സെർച്ചിനും ഓരോ മരത്തൈ; മാതൃകയായി ഈ സെർച്ച് എഞ്ചിൻ\nഓണ്‍ലൈന് സ്‌റ്റോറുകളില് സ്മാര്‍ട്ട് ഫോണുകള്‍ക്ക് വന് വിലക്കുറവ്\n| Updated: Thursday, August 29, 2013, 20:22 [IST]\nഉയര്‍ന്ന ക്ലാസില് പെട്ട സ്മാര്‍ട്ട്‌ഫോണ് വാങ്ങാന് നിങ്ങള് ആഗ്രഹിക്കുന്നുണ്ടോ?. എങ്കില് ഇതാ വന് ഡിസ്‌കൗണ്ട് ഓഫറുമായി ഓണ്‍ലൈന് സ്‌റ്റോറുകള് കാത്തിരിക്കുന്നു.\nസാംസങ്ങ്, ആപ്പിള്, സോണി, നോക്കിയ, എല്.ജി. തുടങ്ങിയ വന്‍കിട ഹാന്‍ഡ്‌സെറ്റ് നിര്‍മാതാക്കളുടെ വിവിധ മോഡലുകള് പതിനായിരം രൂപവരെ കുറച്ചാണ് ഓണ്‍ലൈന് സ്‌റ്റോറുകള് വില്‍ക്കുന്നത്.\nകൂടുതല് ഉപഭോക്താക്കളെ ആകര്‍ഷിക്കുക എന്ന ലക്ഷ്യത്തോടെയാണ് ഈ ഓഫര് ലഭ്യമാക്കിയിരിക്കുന്നത്. 41000 രൂപ വിലവരുന്ന സാംസങ്ങ് ഗാലക്‌സി എസ് 4, 33897 രൂപയ്ക്കാണ് ഇപ്പോള് ഓണ്‍ലൈന് സ്‌റ്റോറില് ലഭ്യമാവുന്നത്. അതുപോലെ ആപ്പിള് ഐ ഫോണ് ഉള്‍പ്പെടെയുള്ളവയ്ക്കും വന് വിലക്കുറവാണ് ഉള്ളത്.\nഓണ്‍ലൈന് സ്‌റ്റോറുകളില് ഡിസ്‌കൗണ്ടില് ലഭ്യമാവുന്ന ഉയര്‍ന്ന ശ്രേണിയില് പെട്ട ഏതാനും ഫോണുകള് ഇതാ...\nയദാര്‍ഥ വില: 41500\nഇപ്പോഴത്തെ വില: 33897\n5 ഇഞ്ച് ഫുള് HD സ്‌ക്രീന്\n13 എം.പി. കാമറ.\n1.9 എം.പി. ഫ്രണ്ട് കാമറ\nയദാര്‍ഥ വില: 46990\nഇപ്പോഴത്തെ വില: 39952\n6.4 ഇഞ്ച് ടച്ച് സ്‌ക്രീന്\n2.2 GHz ക്വാഡ് കോര് പ്രൊസസര്\n16 ജി.ബി. മെമ്മറി\nബ്ലാക്ക് ബെറി Z10\nയദാര്‍ഥ വില: 43490\nഇപ്പോഴത്തെ വില: 29939\nബ്ലാക്‌ബെറി 10 ഒ.എസ്.\n4.2 ഇഞ്ച് ടച്ച് സ്‌ക്രീന്\n8 എം.പി. കാമറ\nയദാര്‍ഥ വില: 42500\nഇപ്പോഴത്തെ വില: 38900\n1920-1080 റെസല്യൂഷനോടു കൂടിയ 5.5 ഇഞ്ച് ടച്ച് സ്‌ക്രീന്\n1.7 GHz ക്വാഡ് കോര് പ്രൊസസര്\nആന്‍ഡ്രോയ്ഡ് ജെല്ലിബീന് 4.1.2 ഒ.എസ്.\n64 ജി.ബി. എക്‌സ്‌റ്റേണല് മെമ്മറി\n13 െമഗാപിക്‌സല് പ്രൈമറി കാമറ\n2.1 എം.പി. ഫ്രണ്ട് കാമറ\nയദാര്‍ഥ വില: 37900\nഇപ്പോഴത്തെ വില: 30990\nആന്‍േഡ്രായ്ഡ് 4.1.2 ജെല്ലി ബീന് ഒ.എസ്.\n1.9 GHz ക്വാഡ് കോര് പ്രൊസസര്\n2.2 എം.പി. ഫ്രണ്ട് കാമറ\nയദാര്‍ഥ വില: 45500\nഇപ്പോഴത്തെ വില: 36500\nഡ്യുവല് കോര് A6 പ്രൊസസര്\nഐ.ഒ.എസ്.6ഒ.എസ്.\n1.2 എം.പി. ഫ്രണ്ട് കാമറ\n16 ജി.ബി., 32 ജി.ബി., 64 ജി.ബി. എന്നിങ്ങനെ മെമ്മറിയുള്ള മൂന്ന് വേരിയന്റുകള്\nഎച്ച്.ടി.സി. ബട്ടര്‍ഫ് ളൈ\nയദാര്‍ഥ വില: 45900\nഇപ്പോളത്തെ വില: 36999\nആന്‍ഡ്രോയ്ഡ് 4.1 ജെല്ലി ബീന് ഒ.എസ്.\n2.1 എം.പി ഫ്രണ്ട് കാമറ\n2020 mAh ബാറ്ററി\nഎല്.ജി. ഒപ്റ്റിമസ് G\nയദാര്‍ഥ വില: 35500\nഇപ്പോഴത്തെ വില: 26289\n1280-768 പിക്‌സല് റെസല്യൂഷനോടു കുടിയ 4.7 ഇഞ്ച് സ്‌ക്രീന്\n13 എം.പി പ്രൈമറി കാമറ\n1.3 എം.പി ഫ്രണ്ട് കാമറ\nസാംസങ്ങ് ഗാലക്‌സി നോട്ട് 2\nയദാര്‍ഥ വില: 37500\nഇപ്പോഴത്തെ വില: 28449\n5.5 ഇഞ്ച് സ്‌ക്രീന്\nആന്‍മഡ്രായ്ഡ് 4.1 ഒ.എസ്.\n1.6 GHz ക്വാഡ് കോര് പ്രൊസസര്


തെരഞ്ഞെടുപ്പ് ഫലപ്രഖ്യാപനം: ആഹ്ലാദ പ്രകടനങ്ങള് വിലക്കി തെരഞ്ഞെടുപ്പ് കമ്മീഷന്\n2021-04-27 11:18:17 am IST\nന്യൂഡല്‍ഹി: വോട്ടണ്ണെല് ദിനത്തിലെ ആഹ്ലാദപ്രകടനത്തിന് വിലക്കേര്‍പ്പെടുത്തി തെരഞ്ഞെടുപ്പ് കമ്മീഷന്. വോട്ടെടുപ്പ് നടന്ന എല്ലാ സംസ്ഥാനത്തും വിലക്ക് ബാധകമാകും. വോട്ടണ്ണെല് ദിനത്തിനു തൊട്ടടുത്ത ദിവസങ്ങളിലെ ആഹ്ലാദ പ്രകടനങ്ങള്‍ക്കും വിലക്കുണ്ട്.\nവിശദമായ ഉത്തരവ് ഉടന് പുറത്തിറക്കും. രാജ്യത്തെ കോവിഡ് സാഹാചര്യം കൂടുതല് മോശമായതോടെയാണ് തെരഞ്ഞെടുപ്പ് കമ്മീഷന്റെ ഇടപെടല്. കഴിഞ്ഞ ദിവസം തെരഞ്ഞെടുപ്പുമായി ബന്ധപ്പെട്ട് മദ്രാസ് ഹൈക്കോടതി തെരഞ്ഞെടുപ്പ് കമ്മീഷനെ രൂക്ഷമായി വിമര്‍ശിച്ചിരുന്നു.\nelection commission victory processions vote counting day India covid 19


pj joseph kerala congress | 87ൽ മാണിയുടെ ചോര കൊതിച്ച കരുണാകരന് ഒപ്പം നിന്ന ഭീകരൻ! ആൻണി ഗ്രൂപ്പിന് ആഭ്യന്തരം പോയതും വയലാർ രവിക്ക് രാജിവയ്‌ക്കേണ്ടി വന്നതും അന്ന് ധനമന്ത്രിയോട് റവന്യു മന്ത്രിക്കുണ്ടായ പക; മാണി ഗ്രൂപ്പിലെ നേതാക്കളെ തട്ടിക്കൊണ്ടു പോയി ഒന്നും അല്ലാതാക്കുന്ന വൈഭവം കാട്ടുന്ന നേതാവ്; ഇപ്പോൾ ചെയർമാൻ സ്ഥാനത്തെ ചൊല്ലി ഉണ്ടാക്കുന്നത് ആ കരുനീക്കത്തിന്റെ പുതിയമുഖം; ആദർശ രാഷ്ട്രിയത്തിന്റെ ആൾരൂപമെന്നത് പിജെ ജോസഫിന്റെ പൊയ് മുഖമോ? കേരളാ കോൺഗ്രസിൽ സംഭവിക്കുന്നത് - MarunadanMalayali.com\nMay 20, 2019 | 08:28 AM IST | Permalink\nകോട്ടയം: കേരളാ കോൺഗ്രസ് രാഷ്ട്രീയം പ്രതിസന്ധിയിലാണ്. കെ എം മാണിയുടെ മരണത്തിന് ശേഷം പാർട്ടി പിടിച്ചെടുക്കാൻ പിജെ ജോസഫ് നടത്തുന്ന നീക്കങ്ങളാണ് ഇതിന് കാരണം. പാർട്ടിയിൽ ജോസ് കെ മാണിക്കാണ് കൂടുതൽ പിന്തുണ. എന്നാൽ എങ്ങനേയും ചെയർമാനാവുകയാണ് ജോസഫിന്റെ ലക്ഷ്യം. മുമ്പ് പലപ്പോഴും അധികാരത്തിനായി കാണിച്ച കള്ളക്കളികൾ വീണ്ടും ജോസഫ് പുറത്തെടുക്കുന്നു. മാണിയെ എന്നും പിന്നിൽ നിന്ന് കുത്തിയ നേതാവാണ് പിജെ ജോസഫ്. എന്നും ജോസഫിനെ കേരളാ കോൺഗ്രസിൽ മാണി ലയിപ്പിച്ചു. അന്ന് ചില കരുതലുകൾ എടുത്തിരുന്നു.\nപാർട്ടി പദവികളിലും കമ്മറ്റികളിലും മാണി ബഹുഭൂരിപക്ഷവും തനിക്കൊപ്പം നിൽക്കുന്നവരെയാക്കി. ഭാവിയിലെ ജോസഫിന്റെ ചരടു വലികൾ തിരിച്ചറിഞ്ഞ് മാണി നടത്തിയ നീക്കം. അതുകൊണ്ട് തന്നെ ജോസ് കെ മാണിക്കാണ് കേരളാ കോൺഗ്രസിന്റെ ഭാവി നായക പരിവേഷം കിട്ടുന്നത്. ഇത് സംഭവിക്കുമ്പോൾ വീണ്ടുമൊരു പിളർപ്പിലേക്ക് കേരളാ കോൺഗ്രസ് നീങ്ങാനും സാധ്യതയുണ്ട്. ഇടുക്കിയിൽ മാത്രമുള്ള പാർട്ടിയായി വീണ്ടും ജോസഫ് വിഭാഗം ചുരുങ്ങും.\nപി.ജെ. ജോസഫിന്റെ കരുക്കളും കിനാക്കളും\n2019 ലെ ലോക്സഭാ തെരഞ്ഞെടുപ്പു വന്നു. പൊടുന്നനെ കേരളാകോൺഗ്രസ് എമ്മിന്റെ വർക്കിങ് ചെയർമാൻ പി.ജെ. ജോസഫിന് ഒരു മോഹം. മാണിവിഭാഗം വർഷങ്ങളായി കാത്തു സൂക്ഷിക്കുന്ന കോട്ടയം സീറ്റിൽ അദ്ദേഹത്തിന് മത്സരിക്കണം. പാർട്ടിയുടെ വർക്കിങ് ചെയർമാനും എംഎ‍ൽഎയും ആയ അദ്ദേഹത്തിന്റെത് അതിമോഹമാണെന്ന് പാർട്ടി പ്രവർത്തകരിൽ ഭൂരിഭാഗവും കരുതി. എന്തേ അദ്ദേഹം ആ സീറ്റ് മറ്റാർക്കും വേണ്ടി ചോദിച്ചില്ല.\nഅങ്ങനെ ചിന്തിച്ചവർക്ക് ഒര കാര്യം തിരിച്ചറിയായനായി 1979 ൽ പാർട്ടി പിളർത്തി സ്വന്തം വിഭാഗം ഉണ്ടാക്കിയ കാലം മുതൽ അതാണ് അദ്ദേഹത്തിന്റെ രീതി തനിക്കു പദവികൾ വേണം.അതിന് ആരെയും വെട്ടാനും നിഗ്രഹിക്കാനും തിരസ്‌ക്കരിക്കാനും അദ്ദേഹത്തിന് മടിയില്ല. എന്നിട്ടും അദ്ദേഹത്തെ ആദർശ രാഷ്ട്രിയത്തിന്റെ ആൾരൂപമായി പലരെക്കൊണ്ടും ചിത്രികരിപ്പിക്കുന്നു. പലരെയും കൂടെ നിർത്തി ഇല്ലാതാക്കുകയും ചെയ്യുന്നു.\nപദവികൾക്കു വേണ്ടി സമ്മർദം\nഅദ്ദേഹം ഓടി നടന്ന് പലരെയും കണ്ടു. കേരളാ കോൺഗ്രസ് ആദരവോടെ കരുതുന്നവർ. മാണി സാറിൽ സ്വാധിനം ചൊലുത്താൻ സാധിക്കുന്നവർ. പാർട്ടി സമിതികൾ കൂടി. തീരുമാനം ചെയർമാൻ കെ.എം. മാണിക്കു വിട്ടു. അദ്ദേഹം പാർട്ടി പ്രവർത്തകരുടെ വികാരം മാനിച്ചു തോമസ് ചാഴികാടനെ കോട്ടയത്തെ പാർട്ടി സ്ഥാനാർത്ഥിയായി പ്രഖ്യാപിച്ചു. മാണിഗ്രൂപ്പിന്റെ കൈവശമുള്ള പദവികളൊന്നു ജോസഫിനു കൊടുക്കരുത് എന്ന് അണികൾക്കു വ്യക്തമായ സന്ദേശം കൊടുത്തു.. അതായിരുന്നു മാണി സാർ തന്ന അവസാനത്തെ രാഷ്ട്രിയ മാതൃക. പി.ജെ. ജോസഫും മോൻസ് ജോസഫും ഉടക്കി. നോക്കി.\nമാണി സാർ ഉറച്ചു നിന്നു. പാർട്ടിയിൽ സമ്മർദം ചെലുത്താവുന്നവരെ ചെന്നു കണ്ടു. ഒന്നും നടക്കില്ലെന്നു കണ്ടപ്പോൾ പത്തി മടക്കി. അവസരത്തിനായി കാത്തിരിക്കുന്നു. ഇപ്പോൾ ചെയർമാൻ സ്ഥാനത്തെ ചൊല്ലി ഉണ്ടാക്കുന്നത് ആ കരുനീക്കത്തിന്റെ പുതിയമുഖമാണ്.\nമാണി വിഭാഗത്തിന്റെ പദവി\nഅപ്രതീക്ഷിതമായി മാണി സാർ മരിച്ചു. പാർട്ടി ചെയർമാന്റെ പദവി ഒഴിവായി. ഈ പദവി ലയന ധാരണ അനുസരിച്ച് മാണി വിഭാഗത്തിനുള്ള പാർട്ടി പദവിയാണ്. അതു തനിക്കു കിട്ടണം എന്ന മട്ടിൽ ജോസഫ് കരുക്കൾ നീക്കുകയായി.ജോസഫ് കേരളാ കോൺഗ്രസിലേക്കു വന്നപ്പോൾ കൂടെ വന്ന നേതാക്കളിൽ 80 ശതമാനവും അണികൾ ഭൂരിഭാഗവും പാർട്ടി വിട്ട് പുതിയ പാർട്ടി ഉണ്ടാക്കി ഇടതു കൂടാരത്തിൽ ചേർന്ന് സാഹചര്യം കൂടി ഓർക്കണം. ഇടത്തേക്ക് ചെന്നവരെ അവർ വല്ലാതെ ഒതുക്കിയതുകൊണ്ട് അങ്ങോട്ട് പോകാൻ ജോസഫിന് ഇപ്പോൾ ഭയമാണ്. പാർട്ടി ചെയർമാൻ സ്ഥാനത്തേക്ക് ഒഴിവു വന്നാൽ പാർട്ടിയുടെ കേരളാകോൺഗ്രസിനെ ക്ഷയിപ്പിക്കുവാൻ നോക്കിയിരുന്നവർക്ക് ഈ നീക്കം അവസരമായി.\nജോസഫ് കുറെപ്പേരെ കോട്ടയത്തു വിളിച്ചു ചേർത്തു പാർട്ടിയുടെ ചെയർമാൻ താനാണെന്ന് പ്രഖ്യാപിച്ചു. പാർട്ടിയുടെ അന്നത്തെ സംസ്ഥാന കമ്മറ്റിയിലെ നാലിലൊന്നു പേർ പോലും കോട്ടയത്ത് ജോസഫിന്റെ സമ്മേളനത്തിന് ഉണ്ടായില്ല. എന്നിട്ടും തങ്ങളാണ് യഥാർത്ഥ കേരളാ കോൺഗ്രസ് എന്ന് അവകാശപ്പെട്ട് അദ്ദേഹം കളികൾ തുടങ്ങി. പാർട്ടി അച്ചടക്കം ലംഘിച്ച ജോസഫിനും കൂട്ടർക്കും എതിരെ നടപടി എടുക്കുവാൻ പാർട്ടി സംസ്ഥാന കമ്മറ്റി ചെയർമാൻ വി.ടി. സെബാസ്റ്റ്യൻ 1979 ജൂലൈ 16 ന് തിരുവനന്തപുരം ബാങ്ക് എംപ്ലോയിസ് ഹാളിൽ വിളിച്ചു കൂട്ടി. സംസ്ഥാനക്കമ്മറ്റിയിലെയും നിയമസഭാ കക്ഷിയിലേയും ബഹുഭുരിപക്ഷം അംഗങ്ങളും പങ്കെടുത്ത യോഗം ജോസഫിനെതിരെ അച്ചടക്ക നടപടി എടുക്കാൻ തീരുമാനിച്ചു. ജോസഫിനെ പുറത്താക്കി.\n1979 ൽ ജോസഫ് ഒരു പാർട്ടി ഉണ്ടാക്കി. കുറെ നേതാക്കളെ അദ്ദേഹം തെറ്റിദ്ധരിപ്പിച്ച് കൂടെ നിർത്തി. കുറെ പ്രവർത്തകരും ഒപ്പം നിന്നു. എന്നാൽ ആ പാർട്ടി പടവലങ്ങ പോലെ താഴോട്ടാണ് വളർന്നത്. ഒരു മുന്നണിക്കും വേണ്ടാതെ കുറെക്കാലം അലസിഭാഗപ്പെട്ടു കഴിഞ്ഞു. അവസാനം പള്ളിയെയും പട്ടക്കാരെയും തള്ളിപ്പറഞ്ഞു വന്നാൽ ഒപ്പം കൂട്ടാം എന്ന ഇ.എം.എസിന്റെ ഉപാധി അംഗികരിച്ച് കേരളാ കോൺഗ്രസിനെ ഇടതു പാളയത്തിൽ മൈനർ പാർട്ടണറായി എത്തിച്ചു. ഏഴു സീറ്റാണ് അവർക്ക് മത്സരിക്കാൻ കിട്ടിയത്. ജോസഫിനൊപ്പം എത്രപേരുണ്ടെന്ന് എല്ലാവർക്കും മനസിലായി. ഇടതു മുന്നണിക്കു കൃത്യമായും മനസിലായി. 1989 ലെ ലോക്സഭാ തെരഞ്ഞെടുപ്പിൽ മൂവാറ്റുപുഴയിൽ മത്സരിച്ച ജോസഫിന് കിട്ടിയത് 80,000 വോട്ട്!\nഅങ്ങനെ ദയനിയമായി കഴിഞ്ഞപ്പോഴാണ് 2008 ൽ ചില ആളഹിയ പിതാക്കന്മാരുടെ മധ്യസ്ഥതയിൽ മാണിക്കൊപ്പം വന്നതും മാണി സാറിന്റെ അവസാനദിനങ്ങളെ വല്ലാതെ കലുഷിതമാക്കിയതും. ജോസഫ്, ജോസഫിനെ മാത്രമാണ് സ്നേഹിക്കുകയും കരുതുകയും ചെയ്യുന്നതെന്ന് തിരിച്ചറിഞ്ഞ ജോസഫ് വിഭാഗത്തിന്റെ സ്ഥാപകനേതാക്കളെല്ലാം അദ്ദേഹത്തെ വിട്ടുപോയി. തുടക്കം മുതൽ ഉണ്ടായിരുന്ന ഡോ. കെ.സി ജോസഫ്, ടി.എസ് ജോൺ. പി.സി ജോർജ് എല്ലാവരും പോയി. അവസാനം ഫ്രാൻസിസ് ജോർജും ആന്റണി രാജുവും വരെ ജീവനും കൊണ്ട് രക്ഷപ്പെട്ടു.\nമാണി സാറിന്റെ കരുണ\n1979 പുറത്താക്കപ്പെട്ട ജോസഫ് 1987 ൽ വീണ്ടും ലയിച്ച് ഒന്നായെങ്കിലും കൂടുതൽ വലിയ മുറിവുണ്ടാക്കി പുറത്തു പോയി. അവസാനം 2008 ൽ ചില പിതാക്കന്മാരുടെ സ്വാധിനം ഉപയോഗിച്ച് മാണി സാറിൽ സമ്മർദം ചെലുത്തി. മാണി സാർ മുന്നോട്ടു വച്ച ഉപാധികളെല്ലാം അംഗികരിച്ചു മാണി ഗ്രുപ്പിലെത്തി. അന്ന് പുതിയ ക്രമത്തിൽ മാണി ഗ്രൂപ്പിന് കേരളാ കോൺഗ്രസിൽ ഉണ്ടായിരിക്കേണ്ട പദവികളെക്കുറിച്ച് മാണിസാർ കൃത്യമായ മാതൃക കാണിച്ചു തന്നിട്ടുണ്ട്.\nലയനകാലത്ത് മാണി സാറിന്റെ സീനിയോറിട്ടി അംഗികരിച്ചു താൻ ചെയർമാൻ സ്ഥാനം വിട്ടുകൊടുക്കുകയായിരുന്നു എന്ന മട്ടിൽ തിരുവനന്തപുരത്ത് ജോസഫ് സംസാരിച്ചു.അതല്ല സത്യം. രണ്ടു പദവിയും മാണി ഗ്രൂപ്പിന് എന്ന് മാണിസാർ തീരുമാനിച്ചതാണ്. ശേഷിയുണ്ടെങ്കിൽ അങ്ങനെ സീനിയോറിട്ടു നോക്കി എല്ലാം ചെയ്യുന്ന ആളല്ല ജോസഫ് എന്നതാണ് ചരിത്രം. 1987 ൽ മാണി ജോസഫ് ഗ്രൂപ്പുകൾ ലയിച്ചതാണ്. അന്ന് ജോസഫിന് കുറക്കൂട് ജനപിന്തുണ ഉണ്ടായിരുന്നു. അദ്ദേഹം ചെയർമാൻ സ്ഥാനം നിർബന്ധപൂർവം സ്വന്തമാക്കി. 2008 ൽ അതു നടക്കില്ലെന്നു കണ്ടപ്പോൾ എങ്ങനെയും തിരിച്ചു കയറിയതാണ് അദ്ദേഹം. ആ പദവി പോലും മാണി സാറിന്റെ ഔദാര്യമായിരുന്നു.\nഇടതു മുന്നണി ഭരണത്തിൽ പലതരത്തിലുള്ള അപവാദങ്ങളിൽ പെട്ട് മന്ത്രി സ്ഥാനം പോലും രാജി വയ്ക്കേണ്ടി വന്ന ജോസഫിനെ തിരിച്ചു കൊണ്ടു വന്നതിന് മാണി സാറിന് വലിയ വില അന്നും കൊടുക്കേണ്ടി വന്നു. കോൺഗ്രസ് ജോസഫിന് വേണ്ടി മാണിക്കു ഒരു സീറ്റു പോലും കൂടുതൽ തന്നില്ല. മനസ്തപിതച്ചു വന്ന ധൂർത്ത പുത്രനെ എല്ലാം സഹിച്ചു മാണിസാർ കൂടെ കൂട്ടുകയായിരുന്നു. അതിന് അദ്ദേഹം വലിയ വിലയും കൊടുക്കേണ്ടി വന്നു. ഏറെ മാനസികവേദന സഹിച്ചു. തയ്യറാക്കിയ ആളഹകതപോലും പ്രസിദ്ധികരിച്ചില്ല.\nമാണി ഗ്രൂപ്പിൽ നിന്നും നേതാക്കളെ തട്ടിക്കൊണ്ടു പോയി ഒന്നും അല്ലാതാക്കുവാൻ ജോസഫ് എന്നും വലിയ വൈഭവം കാണിച്ചിട്ടുണ്ട്. 1987 ൽ പാർട്ടി പിളർത്തിയപ്പോൾ മാണി വിഭാഗത്തിന്റെ ചെയർമാനായിരുന്ന ഒ.ലൂക്കോസ്, ജനറൽ സെക്രട്ടറിയായിരുന്ന പി.സി ജോസഫ,് കാഞ്ഞിരപ്പള്ളി എം. എൽ.എ ആയിരുന്നു തോമസ് കല്ലമ്പള്ളി തുടങ്ങി നിരവധി പേരെ ചതിച്ച് കൂടെ നിർത്തി. ഇവരിലാരും പിന്നീട് കേരള രാഷ്ട്രിയത്തിൽ ഒന്നുമായിട്ടില്ല. ഒ. ലൂക്കോസ് മാണി ഗ്രൂപ്പിൽ മടങ്ങി എത്തുകയും ചെയ്തു. അതാണ് ജോസഫിന്റെ തന്ത്രം.\nമാണിക്കെതിരെ കള്ളച്ചുരിക പ്രയോഗിച്ച ജോസഫ്\n1987 ൽ മാണിയുടെ ചോര കൊതിച്ച കരുണാകരനോട് ഒപ്പം നിന്ന് മാണിയിൽ നിന്നും ധനകാര്യവകുപ്പു പിടിച്ചെടുക്കുവാൻ കൂട്ടു നിന്ന ഭീകരനാണ് ജോസഫ്. ജോസഫിന്റെയും മറ്റും ആ നിലപാടുകൊണ്ടാണ് ആന്റണി ഗ്രൂപ്പിന്റെ കൈയിൽ നിന്നും കരുണാകരൻ ആഭ്യന്തരം പിടിച്ചെടുക്കുന്നതിനും വയലാർ രവിക്കു മന്ത്രിസഭയിൽ നിന്നും രാജി വയക്കേണ്ടി വന്നതും. അക്കാലത്ത് റവന്യു മന്ത്രിയായിരുന്ന ജോസഫ് മാണിയോടുള്ള പകയുടെ പേരിൽ മാണിയുടെ മരുമകനെ വരെ ഔദ്യോഗിക രംഗത്ത് വല്ലാതെ ബുദ്ധിമുട്ടിച്ചു. എന്നിട്ടു പറയുന്നു മാണി സാറിനെ ഞാൻ വേദനിപ്പിച്ചിട്ടില്ലെന്ന്\nബാർ ക്കോഴക്കേസിലും ജോസഫ് മാണി സാറിനെ കൃത്യമായി പിന്നിൽ നിന്നും കുത്തി. ഹൈക്കോടതി വിധിയുടെ പേരിൽ രാജി വയ്ക്കേണ്ടി വന്നപ്പോൾ പാർട്ടി മന്ത്രിമാർ എല്ലാം രാജി വച്ചു പുറത്തു നിന്ന് മുന്നണിക്കു പിന്തുണ കൊടുക്കാം എന്നായിരുന്നു മാണിയുടെ പക്ഷം. പക്ഷേ ജോസഫ് കൂട്ടാക്കിയില്ല. മാണിക്കൊപ്പം ചീഫ് വിപ്പ് തോമസ് ഉണ്ണിയാടൻ രാജി വച്ചത് അതുകൊണ്ടാണ്. എന്നാൽ ജോസഫ് ഗ്രൂപ്പുകാർ കൂട്ടാക്കിയില്ല. മാണിക്ക് ഒറ്റയക്ക് രാജി വയ്ക്കേണ്ടി വന്നു.\nരാജി വച്ചാൽ മുന്നണി വിടുക എന്നാണ് അർത്ഥമെന്ന് ഇന്ന് ജോസഫ് പറയുന്നു. പക്ഷേ പുറത്തു നിന്നു പിന്തുണ നൽകിയാൽ എങ്ങനെ മുന്നണി വിടലാകും. മാണി സാറിനോട് കൂടെ നിന്ന് ജോസഫു മോൻസും കാണിച്ച ചതിയുടെ വേദന മാണിയെ സ്നേഹിക്കുന്നവരുടെ മനസിലുണ്ട്.\nജോസഫ് എന്നും ചെയർമാൻ\n1979 മുതൽ 2008 ൽ പാർട്ടിയിൽ തിരിച്ചെത്തുന്നതുവരെ ജോസഫായിരുന്നു ആ പാർട്ടിയുടെ ചെയർമാനും നിയമസഭാകക്ഷി നേതാവും ഒരാൾ രണ്ടു പദവികൾ വഹിക്കരുത് എന്ന് പ്രഖ്യാപിച്ച് പാർട്ടിയുടെ സ്ഥാപക ചെയർമാൻ കെ.എം. ജോർജിനെ പുറത്താക്കുവാൻ കരുക്കൾ നീക്കിയവനാണ് ജോസഫ്. ഇപ്പോഴും പാർട്ടിയിൽ ഒരാൾക്കു ഒരു പദവി എന്ന് ജേസഫ് പറയുന്നത് വലിയ കള്ള ലാക്കോടെയാണെന്ന് സംശയിക്കണം.\nആരെയോ വെട്ടാനോ ഇല്ലാതാക്കനോ അദ്ദേഹം ആഗ്രഹിക്കുന്നു.\nഅതു കഴിയുമ്പോൾ എല്ലാ പദവികളും അദ്ദേഹം വഹിക്കുകയും ചെയ്യും. വർക്കിംഗം ചെയർമാനും എംഎ‍ൽഎയും ആയ ആൾ ലോക്സഭയിലേക്ക് പോകണം എന്ന് പറഞ്ഞു ബഹളം വച്ചെതങ്കിലും എല്ലാവർക്കും ഓർക്കുമല്ലോ അതാണ് ജോസഫ്. പാർട്ടിയിലെ മറ്റാർക്കു വേണ്ടി അദ്ദേഹം അതു ചെയ്തിട്ടില്ല. 2014 ൽ അങ്ങനെ സമ്മർദം ഉപയോഗിച്ച് ഇടുക്കി സീറ്റ് സ്വന്തമാക്കിയിരുന്നെങ്കിൽ ഫ്രാൻസിസ് ജോർജ് ഇന്ന് ഇടതു പക്ഷത്താകില്ലായിരുന്നു. ജോസഫ് ആവേശം കാണിക്കാതിരുന്നതുകൊണ്ടാണ് ആ സീറ്റിനു വേണ്ടി അന്ന് പാർട്ടി വാശി പിടിക്കാതിരുന്നതും.\nമാണി സാറകട്ടെ ഇക്കാര്യത്തിൽ വലിയ മാതൃക കാണിച്ചു തന്നു. പാർട്ടി ചെയർമാൻ സ്ഥാനവും നിയമസഭാ കക്ഷി നേതൃസ്ഥാനവും ഒന്നിച്ചു വഹിക്കാതെ മറ്റുള്ളവരുമായി പങ്കു വച്ചു. വി.ടി സെബസ്റ്റ്യൻ, ജോർജ് ജെ.മാത്യു. ഒ.ലൂക്കോസ്, സി.എഫ് തോമസ് എന്നിവരെല്ലാം പാർട്ടിയുടെ മുൻചെയർമന്മാരായി. ജോസഫ് വിഭഗത്തിൽ ഇങ്ങനെ ഒരാളെ കാണിക്കാനാവുമോ?അവസാനകാലത്ത് പാർട്ടി വല്ലാതെ നിർബന്ധിച്ചപ്പോഴാണ് രണ്ടു പദവിയും അദ്ദേഹം ഒന്നിച്ചു വഹിച്ചത്.\nചെയർമാനു വിപുലമായ അധികാരമുള്ള പാർട്ടിയാണ് കേരളാ കോൺഗ്രസ്ചെയർമാനാണ് പാർട്ടി ചിഹ്നത്തിന്റെയും കസ്റ്റോഡിയൻ. 1979 ൽ സംസ്ഥാനകമ്മറ്റി കൂടി പുറത്താക്കിയതു കൊണ്ട് ജോസഫിന് പുതിയ പാർട്ടി ഉണ്ടാക്കേണ്ടി വന്നു. അതുകൊണ്ട് അന്ന് 1964 മുതലുള്ള പാർട്ടി ചിഹ്നമായ കുതിര മാണിക്കായിരുന്നു. എന്നാൽ 1987 ൽ ജോസഫിന് ചെയർമാൻ സ്ഥാനം കിട്ടിയതുകൊണ്ട് കുതിര ജോസഫിന് കിട്ടി. രണ്ടില മാണി ഗ്രൂപ്പിന്റെ ചിഹ്നമായത് അങ്ങനെയാണ്.\nഎന്റെ വീട്ടിൽ നിന്നു ജോസഫ് കട്ടുകൊണ്ടു പോയ കുതിരയെ മടക്കിത്തരണം എന്ന് അന്ന് മാണി സാർ ചങ്കു പൊട്ടി ജോസഫിനോട് പറഞ്ഞതാണ്. പക്ഷേ കേട്ടില്ല.അതാണ് ജോസഫിന്റെ മാണി സ്നേഹം.1964 മുതൽ കേരളാകോൺഗ്രസുകാർ അഭിമാനത്തോടെ കൊണ്ടുനടന്ന കുതിരയെയും ജോസഫ് പെരിവഴിയിലാക്കി .മാണി സാർ ഹൃദയത്തോട് ചേർത്തു കൊണ്ടുനടന്നു വളർത്തിയ പാർട്ടിയെയും അങ്ങനെയാക്കണം അതിനാണ് കള്ളച്ചുരികകളുമായി പുത്തൻ അരിങ്ങോടർ വരുന്നത്.\nലോക്ക് ഡൗണിൽ തമിഴ്‌നാട്ടിൽ നിന്നുള്ള വരന് കേരളത്തിലേക്ക് കടക്കാൻ യാത്രാ പാസില്ല; വണ്ടിപ്പെരിയാർ സ്വദേശിയായ വധുവുമായുള്ള വിവാഹമുഹൂർത്തം മുടങ്ങുമെന്ന് ആയതോടെ രക്ഷകരായത് ചെക്ക് പോസ്റ്റിലെ റവന്യു ഉദ്യോഗസ്ഥർ; വധുവിനേയും കൂട്ടരേയും ചെക്ക് പോസ്റ്റിൽ വിളിപ്പിച്ച് നിശ്ചയിച്ച മുഹൂർത്തത്തിൽ താലി ചാർത്തിച്ചത് തഹസിൽദാറിന്റെ നേതൃത്വത്തിൽ; മംഗളം അരുളാൻ പൊലീസും ആരോഗ്യപ്രവർത്തകരും സാക്ഷി; കുമളി ചെക്ക് പോസ്റ്റിൽ നടന്ന അപൂർവവിവാഹം ഇങ്ങനെ\nഡൽഹിയിൽ മലയാളി നഴ്സ് കോവിഡ് ബാധിച്ച് മരിച്ചു; കോന്നി സ്വദേശി അംബിക മരിച്ചത് സഫ്ദർജംഗ് ആശുപത്രിയിൽ ചികിത്സയിലിരിക്കെ; രാജ്യത്തുകൊറോണ ബാധിച്ച് മരിച്ച ആദ്യ സ്റ്റാഫ് നഴ്സിന് ആദരാഞ്ജലികൾ അർപ്പിച്ച് യുഎൻഎ\nലോക് ഡൗൺ കാലത്ത് ശ്രമിക് ട്രെയിനുകളിൽ പ്രസവിച്ചത് 24 യുവതികൾ; അടിയന്തിര സഹായം നൽകി ഒപ്പം നിന്നത് ആർപിഎഫും റെയിൽവേ മെഡിക്കൽ സംഘവും; ഇതുവരെ 31 ലക്ഷം കുടിയേറ്റ തൊഴിലാളികളെ സ്വന്തം നാടുകളിൽ എത്തിച്ചെന്നും റയിൽവെ


Thursday 17 May 2018 4:46 am IST\nതിരുവനന്തപുരം: കര്‍ണ്ണാടകത്തിലെ കോണ്‍ഗ്രസ്, ജെഡിയു എംഎല്‍എമാരെ ഒളിവില് പാര്‍പ്പിക്കാന് സ്ഥലം നല്‍കാമെന്ന് സംസ്ഥാന ടൂറിസം വകുപ്പ്. എംഎല്‍എമാര് ബിജെപി ക്യാമ്പിലേക്ക് എത്താതിരിക്കാനാണ് ഒളിവില് കഴിയാന് സര്‍ക്കാര് തലത്തില് സഹായം നല്‍കാനുള്ള നീക്കം നടക്കുന്നത്.\nടുറിസം വകുപ്പിന്റെ ഔദ്യോഗിക ട്വിറ്റര് പേജില് ഇത് സംബന്ധിച്ച പരസ്യവും വന്നു. എംഎല്‍എമാര്‍ക്ക് തങ്ങാന് ഏറ്റവും സുരക്ഷിതവും മനോഹരവുമായ സ്ഥലം ദൈവത്തിന്റെ സ്വന്തം നാടായ കേരളത്തലുണ്ടെന്നു കാട്ടിയുള്ള ട്വീറ്റാണ് പ്രത്യക്ഷപ്പെട്ടത്. നിമിഷങ്ങള്‍ക്കകം ട്വീറ്റ് പിന്‍വലിക്കുകയും ചെയ്തു.\nതെരഞ്ഞെടുപ്പുമായി ബന്ധെപ്പട്ട് എംഎല്‍എമാര് വിശ്രമമില്ലാതെ പ്രവര്‍ത്തിച്ചതിനാല് വിശ്രമിക്കാന് ഏറ്റവും പറ്റിയ സ്ഥലം എന്ന രീതിയിലാണ് ട്വീറ്റിട്ടതെന്നാണ് ടൂറിസം മന്ത്രി കടകംപള്ളി സുരേന്ദ്രന്റെ വിശദീകരണം. ട്വീറ്റ് പിന്‍വലിച്ചത് എന്തിനെന്ന ചോദ്യത്തിന് ചിലര് തെറ്റിദ്ധരിക്കപ്പെടാന് സാധ്യതയുണ്ടെന്നായിരുന്നു മറുപടി. ഇന്ത്യ മുഴുവന് കേരള ടൂറിസത്തിന് നല്ല പരസ്യം ലഭിച്ചുവെന്നും മന്ത്രി പറഞ്ഞു. എംഎല്‍എമാര് വന്നാല് സുഖമായി വിശ്രമിക്കാമെന്നും മന്ത്രി പറഞ്ഞു.\nആവശ്യം വന്നാല് കോണ്‍ഗ്രസ്, ജെഡിയു എംഎല്‍എമാര്‍ക്ക് സുരക്ഷിതമായി ഒളിവില് താമസിക്കാനുള്ള സൗകര്യം ഒരുക്കാന് സര്‍ക്കാര് തലത്തില് നീക്കം നടത്തുന്നുണ്ട്. നിലവിലെ സാഹചര്യത്തില് കേരളത്തിലല്ലാതെ മറ്റൊരിടത്തും സുരക്ഷിതമായി താമസിക്കാന് സാധിക്കില്ലെന്നും സംസ്ഥാന സര്‍ക്കാര് കരുതുന്നു. അതിനാലാണ് ടൂറിസം വകുപ്പിനെ ഉപയോഗിച്ച് ഇത്തരത്തില് ഒരു പരസ്യം നല്‍കിയത്.\nവീട്ടില് പോകണമെന്ന് എംഎല്‍എമാര് കണ്ണുരുട്ടി, വടിയുമായി നേതാക്കള്


Man drags his own dog with his bike through road, vehicle identifies | മലപ്പുറത്ത് വളര്‍ത്ത് നായയെ സ്‌ക്കൂട്ടറില് കെട്ടി വലിച്ചു: എതിർപ്പ് വകവെക്കാതെ ഉടമ, മാസങ്ങള്‍ക്കിടെ രണ്ടാമത് - Malayalam Oneindia\nമലപ്പുറത്ത് പുതു തന്ത്രമായി സിപിഎം; അന്ന് ലീഗ് വിട്ടയാള് മന്ത്രി, ഇന്ന് പഴയ കോണ്‍ഗ്രസ് നേതാവ്\n6 min ago വയനാട് ജില്ലയിൽ കോവിഡ് രോഗികളുടെ എണ്ണം കുതിച്ചുയരുന്നു; ഇന്ന് 631 പുതിയ കേസുകൾ\n11 min ago ആര്‍ക്കും അതൃപ്തിയില്ല, അംഗീകാരങ്ങള് പാര്‍ട്ടിക്കു കൂടി ലഭിക്കുന്നത്: എം.വി ഗോവിന്ദൻ\n11 min ago വിലാപം നിലയ്ക്കാതെ ഗാസ; 60000 പേര് ക്യാമ്പുകളില്; 450 കെട്ടിടങ്ങള് തകര്‍ന്നു, ഭക്ഷണം തരൂ...\nAutomobiles ടാറ്റ HBX -ന്റെ ഇന്റീരിയർ വെളിപ്പെടുത്തി പുത്തൻ സ്പൈ ചിത്രങ്ങൾ പുറത്ത്\nMovies സാന്ത്വനം സീരിയൽ അവസാനിച്ചോ? സംഭവിച്ചതിനെ കുറിച്ച് വെളിപ്പെടുത്തി പ്രേക്ഷകരുടെ ഹരി, മിസ് ചെയ്യുന്നു...\nFinance വിപണി കുതിക്കുന്നു; സെന്‍സെക്‌സ് 50,000 പോയിന്റില്, നിഫ്റ്റി 15,100 പിന്നിട്ടു — ഓട്ടോ ഓഹരികള്‍ക്ക് തിളക്കം\nUpdated: Sat, Apr 17, 2021, 23:10 [IST]\nകോഴിക്കോട്: മാസങ്ങള്‍ക്ക് ശേഷം വീണ്ടും നായയോടുള്ള ക്രൂരത പുറത്തുവരുന്നു. ഉടമസ്ഥന് സ്‌കൂട്ടറില് വളര്‍ത്തുനായയെ കെട്ടിവലിച്ച് കൊണ്ടുപോകുന്ന ദൃശ്യങ്ങളാണ് സോഷ്യൽ മീഡിയയിൽ വൈറലായിക്കഴിഞ്ഞിട്ടുള്ളത്. മലപ്പുറം ജില്ലയിലെ എടക്കരയിലാണ് പുതിയ സംഭവം. നായയെ കെട്ടിവലിക്കുന്നത് നാട്ടുകാർ ഇടപെട്ട് തടയാന് ശ്രമിച്ചെങ്കിലും ഇതൊന്നും വകവെയ്ക്കാതെ ഇയാള് ബൈക്കിന് പിറകിൽ കെട്ടിയ നായയുമായി യാത്ര തുടരുകയായിരുന്നു.\nഇതോടെ ഇത്തരത്തിൽ മൂന്ന് കിലോമീറ്ററോളമാണ് ഇയാള് നായയെ കെട്ടിവലിച്ചുകൊണ്ടുപോകുകയും ചെയ്തിരുന്നു. വീട്ടിലെ ചെരിപ്പുകളടക്കം വളർത്തുനായ കടിച്ച് നശിപ്പിക്കുകയാണെന്നും അതിനാൽ നായയെ ഉപേക്ഷിക്കാൻ പോകുകയാണെന്നും ഇയാള് പറഞ്ഞതിരുന്നു. ആദ്യം കുറച്ച് ദൂരം വേഗത കുറച്ചെത്തിയ ഇയാള് നാട്ടുകാര് ഈപ്രശ്നത്തിൽ ഇടപെട്ട് തടയാന് ശ്രമിച്ചതോടെ ഇരുചക്രവാഹനത്തിന്റെ സ്പീഡ് കൂട്ടി കൊണ്ടുപോകുകയായിരുന്നു. ഇയാള് ഓടിച്ചിരുന്ന വണ്ടിയുടെ നമ്പർ വീഡിയോയിൽ നിന്ന് തിരിച്ചറിഞ്ഞിട്ടുണ്ട്. കോഴിക്കോട് രജിസ്‌ട്രേഷനിലുള്ള കെഎല് 11 എഡബ്ലു 5684 എന്ന സ്‌കൂട്ടറാണിത്.\nസ്കൂട്ടറിൽ കെട്ടി വലിച്ചതോടെ നായക്കും കാര്യമായി പരിക്കേറ്റിട്ടുണ്ട്. എന്നാൽ ഈ സംഭവത്തിന് ശേഷം ആർക്കും ഇയാളെയോ നായയെയോ കണ്ടെത്താനും കഴിഞ്ഞിട്ടില്ല. സംഭവത്തില് പരാതികള് ലഭിച്ചതോടെ പൊലീസ് കേസെടുത്ത് അന്വേഷണം ആരംഭിച്ചിട്ടുണ്ട്. മാസങ്ങള്‍ക്ക് മുമ്പ് എറണാകുളം ജില്ലയിലെ പറവൂരിലും സമാനമായ സംഭവം നടന്നിരുന്നു. വീട്ടിലെ വളർത്തുനായയെ ഉപേക്ഷിക്കുന്നതിന് വേണ്ടി കാറിന് പുറകില് നായയെ കെട്ടിവലിച്ചതായിരുന്നു സംഭവം. ഇത് ശ്രദ്ധയിൽപ്പെട്ട ബൈക്ക് യാത്രികൻ പകർത്തിയ വീഡിയോ സോഷ്യൽ മീഡിയയിൽ വ്യാപകമായി പ്രചരിച്ചത്. ഇതോടെ കാറുടമയെ പോലീസ് കണ്ടെത്തിയിരുന്നു.\ntwo wheeler dog മലപ്പുറം ബൈക്ക് നായ\nMan drags his own dog with his bike through road, vehicle identifies\nസത്യപ്രതിജ്ഞാ ചടങ്ങില് യുഡിഎഫ് പങ്കെടുക്കില്ലെന്ന് ഹസന്, വിര്‍ച്വലായി കാണും, ബഹിഷ്‌കരണമല്ല\nവീണ്ടും 'ചരിത്രപരമായ മണ്ടത്തരമോ'; ചര്‍ച്ചയില് മുഖ്യമന്ത്രി പദം വരെ, ഒടുവില് വിപ്പിലൊതുങ്ങി ശൈലജ


ദില്ലിയില് ഭിന്നശേഷിയുള്ള 13കാരിയെ കൂട്ടബലാത്സംഗം ചെയ്ത ശേഷം റെയില്‍വേട്രാക്കിലേക്ക് വലിച്ചെറിഞ്ഞു\nThiruvananthapuram, First Published May 26, 2016, 7:30 AM IST\nദില്ലി: തലസ്ഥാനത്ത് ഭിന്നശേഷിയുള്ള പതിമൂന്നുകാരിയെ കൂട്ടബലാത്സംഗം ചെയ്ത ശേഷം റയില്‍വേട്രാക്കിലേക്ക് വലിച്ചെറിഞ്ഞു. എയിംസില് ചികിത്സയില് കഴിയുന്ന പെണ്‍കുട്ടിയെ സന്ദര്‍ശിച്ച മുഖ്യമന്ത്രി അരവിന്ദ് കെജ്രിവാള് വിഷയം കേന്ദ്ര ആഭ്യന്തരമന്ത്രിയുടെ ശ്രദ്ധയില് പെടുത്തുമെന്ന് അറിയിച്ചു.\nമെയ് 17 നാണ് തെക്ക് കിഴക്കന് ദില്ലിയിലെ പുല് പ്രഹ്ലാദ്പൂരില് ഭിന്നശേഷിയുള്ള പെണ്‍കുട്ടിയെ കാണാതാവുന്നത്. പൊലീസിനെ അറിയിച്ചെങ്കിലും തൊട്ടടുത്ത ദിവസം നാട്ടുകാരാണ് റയില്‍വ്വെ ട്രാക്കില് ചോരയില് കുളിച്ചു കിടക്കുന്ന പെണ്‍കുട്ടിയെ കണ്ടെത്തിയത്.\nമാതാപിതാക്കളെ നേരത്തെ നഷ്ടപ്പെട്ട പെണ്‍കുട്ടി അമ്മയുടെ ബന്ധുവിന്റെ കൂടെ കഴിയുകയായിരുന്നു. ഗുരുതരാവസ്ഥയില് ദില്ലി എയിംസില് ചികിത്സയില് കഴിയുന്ന പെണ്‍കുട്ടിയെ ദില്ലി മുഖ്യമന്ത്രി അരവിന്ദ് കെജ്രിവാള് സന്ദര്‍ശിച്ചു. വിഷയം കേന്ദ്ര ആഭ്യന്തരമന്ത്രിയുടെ ശ്രദ്ധയില് പെടുത്തുമെന്നും സാധാരണ ജനങ്ങളുടെ ഇത്തരം വിഷയങ്ങളില് നിയമപരമായി ഇടപെടാനുള്ള അവകാശം ദില്ലി സര്‍ക്കാരിന് ലഭിക്കണമെന്നും അദ്ദേഹം പറഞ്ഞു.\nനടപടിയെടുക്കുന്നതില് പൊലീസിന്റെ ഭാഗത്തു നിന്ന് വീഴ്ച സംഭവിച്ചെന്ന ആരോപണം ഉയര്‍ന്നിട്ടുണ്ട്. സംഭവം വനിതാ കമ്മീഷനെ അറിയിക്കാത്തത് ചൂണ്ടിക്കാട്ടി ദില്ലി വനിതാ കമ്മീഷന് അധ്യക്ഷ സ്വാതി മലിവാള് ദില്ലി പൊലീസിന് നോട്ടീസയച്ചു. ദില്ലിയില് അക്രമങ്ങള് കൂടുന്ന പശ്ചാത്തലത്തില് സ്വതന്ത്ര സംസ്ഥാന പദവിയുടെ കാര്യത്തില് ജനങ്ങളുടെ അഭിപ്രായമറിയാന് ബില്ലിന്റെ കരട് സംസ്ഥാന സര്‍ക്കാര് പുറത്തിറക്കി.\nLast Updated Oct 4, 2018, 4:21 PM IST


Prithviraj's9in Kerala State Film Award List, Directors says Nepotism repeats| പൃഥ്വിരാജിന്‍റെ നയന് സംസ്ഥാന അവാര്‍ഡിന്! മകന് പുരസ്‌കാരം നല്‍കാന് കമല്? വിവാദം മുറുകുന്നു! - Malayalam Filmibeat\n| Updated: Saturday, September 12, 2020, 8:54 [IST]\nയുവതാരനിരയില് ശ്രദ്ധേയനായ പൃഥ്വിരാജിന് ആരാധകരേറെയാണ്. അഭിനയത്തില് മാത്രമല്ല സംവിധാനത്തിലും കഴിവ് തെളിയിച്ച് മുന്നേറുകയാണ് അദ്ദേഹം. ലൂസിഫറിലൂടെയായിരുന്നു പൃഥ്വിരാജ് സംവിധായകനായി മാറിയത്. സ്വന്തമായി നിര്‍മ്മാണക്കമ്പനിയുമായും സജീവമാണ് അദ്ദേഹം. നയന് എന്ന ചിത്രമായിരുന്നു ഈ ബാനറില് നിന്നും ആദ്യം പുറത്തുവന്നത്. കമലിന്റെ മകനായ ജെനൂസ് മുഹമ്മദാണ് സയന്റിഫിക് ത്രില്ലറായ നയന് സംവിധാനം ചെയ്തത്.\nഇങ്ങനെയൊരു ചിത്രം മലയാളത്തില് സാധ്യമല്ലെന്നായിരുന്നു പല നിര്‍മ്മാതാക്കളും പറഞ്ഞത്. അക്കാരണം പറഞ്ഞായിരുന്നു പലരും പിന്‍വാങ്ങിയതെന്നും പൃഥ്വിരാജ് പറഞ്ഞിരുന്നു. സിനിമയുടെ സാങ്കേതിക വശങ്ങളെക്കുറിച്ച് അത്ര വ്യക്തമായി അറിയാത്തവരാണ് ഇത്തരത്തില് പിന്‍വാങ്ങിയത്. അവരോടൊന്നും പരാതിയോ പരിഭവമോ ഇല്ലെന്നും പൃഥ്വിയും ജെനൂസും പറഞ്ഞിരുന്നു. സംസ്ഥാന അവാര്‍ഡ് ലിസ്റ്റില് നയനെ പരിഗണിക്കുന്നതുമായി ബന്ധപ്പെട്ട വിവാദങ്ങളാണ് ഇപ്പോഴത്തെ ചര്‍ച്ച.\nസംസ്ഥാന അവാര്‍ഡ് ലിസ്റ്റില്\nപൃഥ്വിരാജ് നായകനായി അഭിനയിച്ച നയന് സംസ്ഥാന അവാര്‍ഡ് ലിസ്റ്റില് പരിഗണിക്കുന്നുണ്ടെന്നുള്ള വിവരങ്ങളാണ് പുറത്തുവന്നിട്ടുള്ളത്. ചലച്ചിത്ര അക്കാദമി ചെയര്‍മാനായ കമലിന്റെ മകനായ ജെനൂസ് മുഹമ്മദാണ് നയന് സംവിധാനം ചെയ്തത്. സയന്റിഫിക് ത്രില്ലറായെത്തിയ ചിത്രത്തിന് മികച്ച സ്വീകരണമായിരുന്നു ലഭിച്ചത്. മലയാളത്തില് അധികമാരും ചെയ്തിട്ടില്ലാത്ത പരീക്ഷണമായിരുന്നു പൃഥ്വിയും ജെനൂസും നടത്തിയത്.\nസംസ്ഥാന അവാര്‍ഡ് ലിസ്റ്റില് നയന് ഉള്‍പ്പെട്ടതോടെയാണ് വിവാദങ്ങളും തുടങ്ങിയത്. ജൂറി അംഗങ്ങളുടെയോ അടുത്ത കുടുംബാംഗങ്ങളുടെയോ ചിത്രങ്ങള് അവാര്‍ഡിനായി പരിഗണിക്കരുതെന്ന നിര്‍ദേശം ലംഘിച്ചുവെന്നാരോപിച്ചാണ് സംവിധായകര് എത്തിയിട്ടുള്ളത്. നേരത്തെയും ഇത്തരത്തിലുള്ള കാര്യങ്ങള് സംഭവിച്ചിരുന്നുവെന്നും അന്നും വ്യാപക പ്രതിഷേധമുണ്ടായിരുന്നുവെന്നും വിമര്‍ശകര് ചൂണ്ടിക്കാണിച്ചിട്ടുണ്ട്.\nകമല് മകന്റെ ചിത്രം പരിഗണിച്ചതോടെയാണ് നെപ്പോട്ടിസം വിവാദം വീണ്ടും തലപൊക്കിയത്. താരപുത്രന്‍മാരും താരപുത്രികളുമെല്ലാം സിനിമയില് നിലനില്‍ക്കുന്നതിന് പിന്നിലെ പ്രധാന കാരണം നെപ്പോട്ടിസമാണെന്നായിരുന്നു പലരും പറഞ്ഞത്. തുടക്കത്തില് താരപുത്രന്-താരപുത്രി ഇമേജ് സഹായകമായി തോന്നാറുണ്ടെങ്കിലും കഴിവുണ്ടെങ്കിലേ ഈ മേഖലയില് പിടിച്ച് നില്‍ക്കാനാവൂയെന്നായിരുന്നു താരപുത്രന്‍മാരും താരപുത്രികളും പറഞ്ഞത്.\nകമല് രാജി വെക്കണം\nമകന്റെ ചിത്രം പരിഗണനക്ക് വന്നിട്ടുള്ളതിനാല് കമല് രാജി വെക്കണമെന്ന അഭിപ്രായങ്ങളും ഇതിനിടയില് ഉയര്‍ന്നുവന്നിട്ടുണ്ട്. അടൂര് ഗോപാലകൃഷ്ണന്, ടികെ രാജീവ് കുമാര് ഇവരെല്ലാം സ്വന്തം സിനിമകള് പരിഗണനക്ക് വന്ന സമയത്ത് രാജി വെച്ചിരുന്നു. ജെനൂസിന്റെ സിനിമ പരിഗണിക്കുന്നതിനാല് കമലും രാജി വെക്കണമെന്നാണ് സംവിധായകര് പറയുന്നത്. അല്ലെങ്കില് ജെനൂസിന്റെ സിനിമ പരിഗണിക്കേണ്ടതില്ലെന്നും അവര് പറയുന്നു.\nനയന് സംസ്ഥാന അവാര്‍ഡ് ലിസ്റ്റില് പരിഗണിക്കുന്നതുമായി ബന്ധപ്പെട്ട വിവാദം മുറുകുന്നതിനിടയില് ഇതേക്കുറിച്ച് പ്രതികരിച്ച്് സംവിധായകനും എത്തിയിട്ടുണ്ട്. ഇന്ദ്രന്‍സും അടൂര് ഗോപാലകൃഷ്ണനും രാജി വെച്ചതിന് പിന്നിലെ കാരണം അവരുടെ ചിത്രങ്ങള് പരിഗണിച്ചതല്ല. അക്കാദമി അംഗങ്ങള്‍ക്ക് വ്യക്തിഗതമായ അവാര്‍ഡിന് അപേക്ഷിക്കാന് പാടില്ലെന്നുള്ളതാണ് നിയമം. ശേഷമെന്ന ചിത്രം പരിഗണിക്കുന്നതിനാലായിരുന്നു ടികെ രാജീവ് കുമാര് രാജിവെച്ചത്. നയന് സിനിമയ്ക്കായി അപേക്ഷ നല്‍കിയിട്ടുള്ളത് പൃഥ്വിരാജാണ്.\nRead more about: kamal prithviraj കമല് പൃഥ്വിരാജ്\nPrithviraj's9in Kerala State Film Award List, Directors says Nepotism repeats


ബിഗ് ബോസ്സില് നിന്നും രഞ്ജിനി പുറത്തേയ്ക്ക്; ശ്രീനി- പേളി വിവാഹത്തെക്കുറിച്ച് താരം | bigg boss\nബിഗ് ബോസ്സില് നിന്നും രഞ്ജിനി പുറത്തേയ്ക്ക്; ശ്രീനി- പേളി വിവാഹത്തെക്കുറിച്ച് താരം\nവിവാഹം കഴിക്കാത്തതിന് പിന്നിലെ കാരണത്തെക്കുറിച്ചും രഞ്ജിനി\nAug 27, 2018, 10:12 am IST\nവിവിധ ഭാഷകളില് വിജയകരമായി മുന്നേറുന്ന ബിഗ് ബോസ് മലയാളത്തിലും ജനപ്രിയ ഷോയായി മാറിക്കഴിഞ്ഞു. മോഹന്‍ലാല് അവതാരകനായി എത്തുന്ന ഈ ഷോയില് നിന്നും ഓരോ ആഴ്ചയും പുറത്താകാറുണ്ട്. അറുപതു ദിവസങ്ങള് പിന്നിടുമ്പോള് ഷോയില് നിന്നും പുറത്തായിരിക്കുന്നത് അവതാരക രഞ്ജിനി ഹരിദാസാണ്.\nകഴിഞ്ഞ വാരം മുതലേ ഡേഞ്ചര് സോണിലുണ്ടായിരുന്ന മത്സരാര്‍ത്ഥിയാണ് രഞ്ജിനി. പ്രളയവും മറ്റു ദുരന്തവും കേരളത്തെ ബാധിച്ചപ്പോള് ആ ആഴ്ചയില് എലിമിനേഷന് പരിപാടി മാറ്റി വച്ചിരുന്നു. എന്നാല് അത് രഞ്ജിനിയെ സംരക്ഷിക്കുന്നതിന് വേണ്ടിയാണ് ആരെയും പുറത്താക്കാത്തതെന്ന ആക്ഷേപവുമായി വിമര്‍ശകര് രംഗത്ത് എത്തിയിരുന്നു. എന്നാല് ഇത്തവണ രഞ്ജിനി പുറത്തായിക്കഴിഞ്ഞു.\nപുറത്താകുന്ന താരം താന് ഇത് വരെ വിവാഹിതയാകാത്തതിന്റെ കാരണവും വെളിപ്പെടുത്തി. ബിഗ് ബോസിലെ മത്സരാര്‍ത്ഥികളായ ശ്രീനിയും പേളിയും വിവാഹിതരാവണമെന്ന ആഗ്രഹം പങ്കുവച്ചിട്ടുണ്ട്. ഇവര് വിവാഹിതരായല് ഏറ്റവും കൂടുതല് സന്തോഷിക്കുന്നയാള് താനായിരിക്കുമെന്നും താരം പറയുന്നു. വിവാഹമെന്നത് കുട്ടിക്കളിയല്ല ഗൗരവമായെടുക്കേണ്ട കാര്യമാണ്. ജീവിതത്തില് തനിക്ക് ഇതുവരെയും എടുക്കാന് കഴിയാത്ത തീരുമാനമാണ് വിവാഹമെന്നും 36 കാരിയായിട്ടും താന് ഇതുവരെ വിവാഹം കഴിക്കാത്തതിന് പിന്നിലെ കാരണവും ഇതാണെന്നും രഞ്ജിനി പറഞ്ഞു.\nപ്രളയ ബാധിതർക്ക് ആശ്വാസം: ആരോഗ്യ രംഗത്ത് കൈത്താങ്ങുമായി മഹാരാഷ്ട്ര സർക്കാർ\nപ്രണയത്തിനൊടുവില് യുവാവ് യുവതിയുമായി ഒളിച്ചോടി; പിന്നീട് നടന്നത് നാടകീയ സംഭവങ്ങള്\nലഹരിഗുളികകള് കണ്ടെത്തി; ബിഗ്‌ബോസ് താരം അറസ്റ്റില്\nMar 31, 2021, 10:23 pm IST


'വിവാദ ശബ്ദരേഖയിലെ ആദ്യഭാഗം എന്റേത് തന്നെ'; അവിശ്വസിനീയം എന്ന് പറഞ്ഞതിലൂടെ ആരോപണം നിഷേധിക്കുകയായിരുന്നുവെന്നും എ.കെ ശശീന്ദ്രന് എം.എല്.എ\nമുസ്‌ലീം ആയതുകൊണ്ടാണോ ഞങ്ങളോടിങ്ങനെ; യു.പി ജനത ചോദിക്കുന്നു\nThursday 30th March 2017 1:47pm\n‘വിവാദ ശബ്ദരേഖയിലെ ആദ്യഭാഗം എന്റേത് തന്നെ’; അവിശ്വസിനീയം എന്ന് പറഞ്ഞതിലൂടെ ആരോപണം നിഷേധിക്കുകയായിരുന്നുവെന്നും എ.കെ ശശീന്ദ്രന് എം.എല്.എ\nThursday 30th March 2017 1:27pm\nകോഴിക്കോട്: തന്റേതെന്ന പേരില് മംഗളം ചാനല് പുറത്തുവിട്ട ശബ്ദരേഖയുടെ ആധികാരികതയെ ചോദ്യം ചെയ്ത് എലത്തൂര് എം.എല്.എ എ.കെ ശശീന്ദ്രന്. ഗതാഗതമന്ത്രിയായിരുന്ന ഇദ്ദേഹത്തിന്റെ രാജിയിലേക്ക് നയിച്ച ശബ്ദരേഖയുടെ ആദ്യഭാഗം തന്റേത് തന്നെയാണെന്നും അദ്ദേഹം പറഞ്ഞു. മീഡിയവണ് ചാനലിന്റെ വ്യൂ പോയിന്റ് എന്ന അഭിമുഖ പരിപാടിയിലാണ് അദ്ദേഹം ഇക്കാര്യങ്ങള് പറഞ്ഞത്. താനിപ്പോള് ഗോവയിലാണെന്ന് പറയുന്ന ഭാഗം മാത്രം തന്റെ ശബ്ദമാകാന് സാധ്യതയുണ്ടെന്നാണ് അദ്ദേഹം പറഞ്ഞത്.\nപുറത്തുവന്ന ശബ്ദരേഖ അവിശ്വസിനീയമാണ് എന്നാണ് താന് പറഞ്ഞത്. അങ്ങനെ പറഞ്ഞത് നിഷേധിക്കല് തന്നെയാണ്. നിഷേധിക്കല് എന്ന വാക്ക് ഉപയോഗിച്ചില്ല എന്ന് മാത്രം. ഒരു സ്ത്രീയോടും താന് മോശമായി പെരുമാറിയിട്ടില്ല. -ശശീന്ദ്രന് പറഞ്ഞു.\nDon’t Miss: ‘എം.എം മണി-വി.എസ് തര്‍ക്കം എല്ലാ കാലത്തും ഉള്ളത്’; നിയമപരമായി പ്രവര്‍ത്തിക്കുന്ന ഉദ്യോഗസ്ഥര്‍ക്ക് പിന്തുണ നല്‍കണമെന്നും കാനം രാജേന്ദ്രന്\nനിരപരാധിത്വം തെളിഞ്ഞാലും അധികാരത്തില് തിരിച്ചെത്തണമോയെന്ന് ആലോചിച്ച ശേഷം തീരുമാനിക്കും. ഫോണ് സംഭാഷണത്തിന് പിന്നില് ഗൂഢാലോചന നടന്നുവെന്ന് ന്യായമായും സംശയിക്കാം. തനനോട് സംസാരിച്ചത് മാധ്യമപ്രവര്‍ത്തകാണോ എന്ന കാര്യം അന്വേഷണത്തില് തെളിയട്ടെയെന്നും എ.കെ ശശീന്ദ്രന് പറഞ്ഞു.\nഈ മാസം 26-നാണ് മംഗളം ചാനലിന്റെ ആദ്യ സ്‌പ്രേക്ഷണ ദിനത്തില് ശശീന്ദ്രന്റേതെന്ന പേരിലുള്ള സ്വകാര്യ ഫോണ് സംഭാഷണത്തിന്റെ ശബ്ദരേഖ പുറത്തു വിടുന്നത്. ഫോണ്‍വിളിയുടെ നിജസ്ഥിതി പുറത്തുകൊണ്ടുവരണമെന്ന് ആവശ്യപ്പെട്ട് വനിതാ മാധ്യമപ്രവര്‍ത്തകര് നേരത്തേ മുഖ്യമന്ത്രിയ്ക്ക് പരാതി നല്‍കിയിരുന്നു. വനിത മാധ്യമപ്രവര്‍ത്തകരുടെ അഖിലേന്ത്യ സംഘടനയായ നെറ്റ്‌വര്‍ക്ക്ക്ക് ഓഫ് വിമന് ഇന് മീഡിയ ആണ് പരാതി നല്‍കിയത്.\nപ്രായമായാല് സാധാരണ ചൈനയിലേക്കോ ഖത്തറിലേക്കോ ആണ് പോകാറ്; യുവന്റസിലെത്തിയത് മഹത്തരമെന്ന് ക്രിസ്റ്റിയാനോ റൊണാള്‍ഡോ\nനാല് വര്‍ഷത്തിനുള്ളില് എത്ര മുസ്‌ലീങ്ങളെ സൈന്യത്തിലേക്ക് റിക്രൂട്ട് ചെയ്തു; മോദി കണക്ക് പുറത്തുവിടണമെന്ന് ഒവൈസി\nലോകകപ്പിലെ പ്രതിഫലം എംബാപ്പെ ജീവകാരുണ്യ പ്രവര്‍ത്തനങ്ങള്‍ക്കായി സംഭാവന ചെയ്യും\nകോണ്‍ഗ്രസിനെക്കുറിച്ച് ഞാന് മിണ്ടിയിട്ടുപോലുമില്ല: പാര്‍ട്ടി യോഗത്തില് വികാരാധീനനായതിനെക്കുറിച്ച് കുമാരസ്വാമി\nസ്വാമി അഗ്നിവേശിനു നേരെ സംഘപരിവാര് ആക്രമണം: തടഞ്ഞു വച്ച് മര്‍ദ്ദിച്ചു; വസ്ത്രങ്ങള് വലിച്ചുകീറി\nഅഭിമന്യു വധക്കേസിലെ മുഖ്യപ്രതിയെ 'സി.പി.ഐ.എം അനുകൂലിയാക്കി' മനോരമ: വാര്‍ത്തയ്‌ക്കെതിരെ പ്രതിഷേധം ശക്തമാകുന്നു\nഗതാഗതമന്ത്രിയുടെ അകമ്പടിവാഹനമിടിച്ച് കാല്‍നടയാത്രക്കാരന് ഗുരുതര പരിക്ക്\nWednesday 13th June 2018 9:48pm\nBus Strike In Kerala\n'വിദ്യാര്‍ത്ഥികളുടെ യാത്രാനിരക്ക് വര്‍ധിപ്പിക്കില്ല'; സമരം തുടര്‍ന്നാല് ബസുകള് പിടിച്ചെടുക്കുമെന്ന് ഗതാഗത മന്ത്രി\nMonday 19th February 2018 8:58am\nശശീന്ദ്രനെതിരായ കേസ് റദ്ദാക്കരുതെന്നാവശ്യപ്പെട്ട് ഹൈക്കോടതിയില് ഹരജി നല്‍കിയത് തോമസ് ചാണ്ടിയുടെ പി.എ യുടെ സഹായി\nSaturday 3rd February 2018 4:58pm


ഓര്‍മ്മകള് മായും മുന്‍പേ ....: April 2011\n2011, ഏപ്രിൽ 22\nതിളങ്ങുന്ന കണ്ണുകള് ....\nനാലഞ്ചു ദിവസം മുന്‍പേ പത്രത്തില് ഒരു വാര്‍ത്ത വന്നിരുന്നു. വളര്‍ത്തു മൃഗങ്ങള്‍ക്ക് വേണ്ടിയും ശ്മശാനങ്ങള് ഉണ്ടത്രേ. വെറുതെ കുപ്പത്തൊട്ടിയിലും മറ്റും ചീഞ്ഞഴുകാന് കൊണ്ടിടാതെ അവയെയും മാന്യമായി അന്ത്യ വിശ്രമം കൊള്ളാന് അനുവദിച്ചുകൊണ്ട് മൃഗ സ്നേഹികളായ ആളുകള് ഒരുക്കിയ സ്ഥലത്തെക്കുറിച്ചായിരുന്നു വാര്‍ത്ത.\nലീന ഇടയ്ക്കി ടെ എന്നോട് പറയും ...' അച്ചാച്ചാ നമുക്ക് ഒരു പട്ടിക്കുട്ടിയെ വാങ്ങാം? '. ഞാനായിട്ട് അതിനു സമ്മതിക്കാതെ ഇരിക്കുകയാണ്. എന്തോ...പട്ടിക്കുട്ടികള് വന്നു ദേഹത്ത് നക്കുന്നതും മറ്റും എനിക്ക് സഹിക്കാനെ പറ്റില്ല. എന്നും പറഞ്ഞു എനിക്ക് പട്ടിയെയും പൂച്ചയെയും ഒന്നും ഇഷ്ടമില്ല എന്ന് പറഞ്ഞു കളയരുത്. എനിക്കും ഉണ്ടായിരുന്നു ഒരു വളര്‍ത്തു പൂച്ച...പൂച്ചക്കുട്ടി. ..ഈ പടത്തില് കാണും പോലെ ചാര നിറത്തില് ഉള്ള ഒരു പൂച്ച ക്കുട്ടി.\nസ്കൂളില് പഠിക്കുന്ന കാലത്താണ് ഒരു പെണ് പൂച്ച എവിടെയൊക്കെയോ അലഞ്ഞു തിരിഞ്ഞ ശേഷം എന്റെ വീട്ടില് വരുന്നത്. അമ്മച്ചി മീന് കൂട്ടാന് വയ്ക്കാന് നേരം അരിഞ്ഞു കളയുന്ന മീനിന്റെ വാലും മറ്റും തിന്നാന് തെങ്ങിന് കുഴിയുടെ അടുത്ത് പാത്തു വന്നു നിന്ന ആ പൂച്ച പതിയെ വീടിലെ സ്ഥിരം അതിഥി ആയിത്തുടങ്ങി. ഉച്ചയ്ക്ക് മീന് വുക്കുന്ന സമയത്ത് എവിടുന്നെങ്കിലും അത് പ്രത്യക്ഷപ്പെടും. പിന്നെപ്പിന്നെ രാവിലെ മുതല് വൈകുന്നേരം വരെ വീട്ടില് സ്ഥിരം ആക്കാന് തുടങ്ങി. അങ്ങനെ ഇരിക്കെ ഒരു ദിവസം ആശാട്ടി, ഉച്ചയൂണും കഴിഞ്ഞു നേരെ ആരോടും ചോദിക്കാതെ അടുക്കള ഭാഗത്തുള്ള എരുത്തിലില് കയറിക്കൂടി.\n' ആ പോക്കത്ര പന്തിയല്ലല്ലോ. ഇവിടെ സ്ഥിര താമസം ആക്കാനുള്ള പരിപാടിയാണോ? ' അങ്ങനെ ആത്മഗതം നടത്തിയ ശേഷം അമ്മച്ചി നോക്കിയപ്പോഴല്ലേ സംഗതി പിടികിട്ടിയതി..ആശാട്ടി വയറും വീര്‍പ്പിച്ചോണ്ടാണ് എരുത്തിലില് കയറിയിരിക്കുന്നത്. ഏതോ കണ്ടന് പൂച്ച പണി പറ്റിച്ചതാണ്. (പൂച്ചകള്‍ക്കിടയില് പോലീസും, വനിതാ കമ്മീഷനും ഒന്നും ഇല്ലാത്തതിനാല് ആശാട്ടിക്ക് ആരോടും പരാതിയും പറയാന് പറ്റിയില്ല ) .\nആദ്യമൊക്കെ പൂച്ചയെ ഊണ് കഴിഞ്ഞു ഓടിച്ചു വിടാന് അമ്മച്ചി നോക്കുമായിരുന്നു. പക്ഷെ വയറും വീര്‍പ്പിച്ചു വന്നപ്പോള് സ്ത്രീ സഹജമായ ഒരു അനുകമ്പ കാരണം ആവും..അതിനെ ഓടിച്ചില്ല. മിസ് പൂച്ച ആ അവസരം മുതലെടുത്ത് എരുത്തില് ലേബര് റൂം ആക്കി വിശ്രമം തുടങ്ങി.\nരണ്ടു മൂന്നു ദിവസം കഴിഞ്ഞു ഞാന് സ്കൂളില് നിന്നും വന്നപ്പോള് നയന മനോഹരമായ കാഴ്ച കണ്ടു...ശരിക്കും കുട്ടിത്തം തുളുമ്പുന്ന മുഖത്തോടെ നാലഞ്ചു പൂച്ചക്കുഞ്ഞുങ്ങള്. ആഹാ ..ഇതു രസമായിരുന്നു അവറ്റകളെ കാണാന്. ഓറഞ്ചും ചാരവും, ബ്രൌണും ഒക്കെ നിറങ്ങളില് നാലഞ്ചു കുഞ്ഞുങ്ങള് . അന്ന് മുതല് സ്കൂളില് നിന്നും വന്നു കഴിഞ്ഞാല് ഞാന് നേരെ എരുത്തിലിലേയ്ക്ക് ഓടും. ആദ്യമൊക്കെ അമ്മപ്പൂച്ച കുഞ്ഞുങ്ങളുടെ അടുത്തേയ്ക്ക് എന്നെ അടുപ്പിക്കുമായിരുന്നില്ല. അടുത്തോട്ടു ചെന്നാല് ദേഷ്യത്തോടെ ഒരു മുരളല് ഉണ്ടാവും. പിന്നെപ്പിന്നെ ഞാന് കുഴപ്പക്കാരന് അല്ലാ എന്ന് കണ്ടതോടെ, എന്നെ കുഞ്ഞുങ്ങളുടെ അടുത്ത് ചെല്ലാനും അവറ്റകളെ എടുക്കാനും തലോടാനും മറ്റും അമ്മപ്പൂച്ച അനുവദിച്ചു. ആ കുഞ്ഞുങ്ങളെ കാണാനും അവറ്റകളുടെ കളികള് കാണാനും എന്ത് രസം ആയിരുന്നു. എന്ത് തിളക്കം ആയിരുന്നു അവറ്റകളുടെ കുഞ്ഞിക്കണ്ണുകള്‍ക്ക്.\nദൈവത്തിന്റെ ഒരു കഴിവ് നോക്കണേ... മനുഷ്യരായാലും, മൃഗങ്ങളായാലും, അതിന്റെയൊക്കെ കുഞ്ഞുങ്ങളെ കാണാന് എന്ത് ഭംഗിയാണ്. അവയുടെ മുഖത്ത് എന്ത് നിഷ്കളങ്കത ആണ്. എല്ലാം വളര്‍ന്നു കഴിയുംപോലല്ലേ സ്വഭാവം മാറുന്നത്.\nവീട്ടിലെ പൂച്ചകളുടെ എണ്ണം ഒന്നില് നിന്നും അഞ്ചാറായ തോടെ അമ്മച്ചി അവറ്റകളെ നാട് കടത്താനുള്ള പരിപാടി നോക്കി. വീട്ടില് ചവറുകളും പഴയ സാധനങ്ങളും മറ്റും എടുക്കാന് വരുന്ന ഒരു സ്ത്രീയുടെ കയ്യില് ഒരു ദിവസം അമ്മച്ചി എല്ലാ പൂച്ചക്കുട്ടികളെയും ചാക്കിലാക്കി കൊടുത്തു വിട്ടു. അമ്മപ്പൂച്ച ആഹാരം തേടി പോയ സമയത്താണ് അമ്മച്ചി ആ കടും കൈ ചെയ്തത്. ഞാന് സ്കൂളിലും ആയിരുന്നു. വൈകിട്ട് സ്കൂള് വിട്ടു വന്നപ്പോള് ആണ് അമ്മച്ചിയുടെ കടുംകൈ ഞാന് അറിഞ്ഞത്. അന്നേരം വലിയ വായില് ഞാന് കരഞ്ഞത് എനിക്ക് ഇന്നും ഓര്‍മ്മയുണ്ട്. കുറച്ചു കഴിയുമ്പോള് ഇവന്റെ ഈ നമ്പറൊക്കെ പൊയ്ക്കോളും എന്നാ മട്ടില് അമ്മച്ചി നിന്നു. പക്ഷെ പിറ്റേന്ന് രാവിലെ ആയപ്പോള് അമ്മപ്പൂച്ച പോയി കുഞ്ഞുങ്ങളെ തേടിപ്പിടിച്ചു എരുത്തിലിലെയ്ക്ക് തിരികെ വന്നു. അവള്‍ക്കു തീറെഴുതി കൊടുത്ത സ്ഥലമാണ് എരുത്തില് എന്ന മട്ടില് . എന്റെ സന്തോഷത്തിനു അതിരുണ്ടായിരുന്നില്ല.\nസഹി കെട്ട അമ്മച്ചി, ആ സ്ത്രീയോട് പ്രത്യേകം പറഞ്ഞു..ഇനി കൊണ്ട് കളയുമ്പോള് ദൂരെ എവിടെങ്കിലും കൊണ്ട് കളയണം എന്ന്. അവരാണെങ്കില് അമ്മച്ചി പറയുന്നത് അതെ പടി അനുസരിക്കാന് തയ്യാറായി നടന്ന പോലെ. വീണ്ടും ഒരു ദിവസം ഞാന് സ്കൂള്‍വിട്ടു വന്നാപോള് ചേച്ചി പറഞ്ഞു.. പൂച്ചക്കുഞ്ഞുങ്ങളെ വീണ്ടും അമ്മച്ചി ചാക്കിലാക്കി ആ സ്ത്രീയുടെ കയ്യില് കൊടുത്തു വിട്ടു എന്ന്. അന്ന് ഞാന് കരഞ്ഞില്ല. കാരണം അവറ്റകള് പിറ്റേന്ന് തിരികെ വരും എന്ന് എനിക്ക് ഉറപ്പുണ്ടായിരുന്നു . പക്ഷെ അത്തവണ അവറ്റകള് വന്നില്ല.\nപക്ഷെ മിസ് പൂച്ച തളര്‍ന്നില്ല. കുറെ നാളുകള് കഴിഞ്ഞപ്പോള് അവള് വീണ്ടും വയറും വീര്‍പ്പിച്ചു എരുത്തിലില് വന്നു. ( മൃഗങ്ങള്‍ക്ക് സന്താന നിയന്ത്രണ ത്തിന്റെ ആവശ്യകത യെപ്പറ്റി ഒന്നും അറിയില്ലല്ലോ. പൂച്ചകള്‍ക്കൊക്കെ എന്തും ആകാമല്ലോ ).നാലഞ്ചു ദിവസം കഴിഞ്ഞപ്പോള് എരുത്തിലില് വീണ്ടും പൂച്ച ക്കുട്ടികളുടെ കളിയും ചിരിയും മുഴങ്ങി. ഞാന് പഴയ പടി സ്കൂളില് നിന്നും വന്ന ഉടന് എരുത്തിലില് പോക്കും തുടങ്ങി. അത്തവണ പിറന്ന കുഞ്ഞുങ്ങളില് ചാര നിറമുള്ള ഒരു കുഞ്ഞുണ്ടായിരുന്നു. അതിനെ ആയിരുന്നു എനിക്ക് ഏറ്റവും ഇഷ്ടം. എന്റെ കൂടെ ചെറിയ റബര് പന്ത് ഉരുട്ടി കളിക്കാനും മറ്റും അതിനു നല്ല ഉത്സാഹം ആയിരുന്നു.\nഒരു ദിവസം രാവിലെ ഞാന് കുളിയൊക്കെ കഴിഞ്ഞു, അടുക്കള ഭാഗത്തുള്ള ബെഞ്ചില് ഇരുന്നു ആഹാരം കഴിക്കുക ആയിരുന്നു. സ്കൂളില് പോകാനുള്ള തയ്യാറെടുപ്പില് . പെട്ടെന്ന് എരുത്തിലിന്റെ ഭാഗത്ത് നിന്നും ഒരു കടി പിടിയും ഒരു നിലവിളിയും കേട്ട് ഞാന് അവിടെയ്ക്ക് ഓടിപ്പോയി നോക്കി. അമ്മപ്പൂച്ച ഒരു തടിയന് പൂച്ചയെ കടിച്ചു ഓടിക്കുന്ന കാഴ്ച ഞാന് കണ്ടു. അതോടൊപ്പം എരുത്തിലില് കിടന്നു പിടയുന്ന എനിക്ക് പ്രിയപ്പെട്ട പൂച്ചക്കുഞ്ഞിനെയും. അവിടെയ്ക്ക് വന്ന ആ തടിയന് പൂച്ച കുഞ്ഞിന്റെ കഴുത്തില് നല്ല കടി കടിച്ചിട്ടാണ് ഓടിപ്പോയത്. ഞാന് അതിന്റെ അടുത്ത് ചെന്നപ്പോള് ദയനീയമായി കരഞ്ഞുകൊണ്ട് പിടയുക ആയിരുന്നു ആ പൂച്ചക്കുട്ടി. കഴുത്തില് നല്ല ഒരു മുറിവ്. അതില് നിന്നും ചോര പുറത്തു വന്നിരുന്നു. പിടയ്ക്കുന്ന അതിന്റെ കണ്ണുകള് ഇപ്പോഴും എന്റെ മനസ്സില് ഉണ്ട്.\nതിരിഞ്ഞു നോക്കിയപ്പോള് റോഡിന്റെ അങ്ങേ വശത്തായി ആ തടിയന് പൂച്ച നില്‍ക്കുന്നത് കണ്ടു. ഒരു നിമിഷം എന്റെ ഉള്ളില് ദേഷ്യം നുരഞ്ഞു പൊങ്ങി. കയ്യില് കിട്ടിയ ഒരു വലിയ കല്ലും എടുത്തു ഞാന് റോഡിലേക്ക് ഓടി. എന്റെ വരവ് കണ്ടതോടെ തടിയന് പൂച്ച ഓടി രക്ഷപെടാന് നോക്കി. ഞാന് ദേഷ്യം മുഴുവന് സംഭരിച്ചു അതിന്റെ നേരെ കല്ലെറിഞ്ഞു. റോഡില് ആരെങ്കിലും ഉണ്ടായിരുന്നോ എന്നൊന്നും നോക്കിയില്ല. ഏറു പക്ഷെ കൊണ്ടില്ല. തടിയന് പൂച്ച രക്ഷപ്പെട്ടു.\nഞാന് തിരികെ വന്നപ്പോള് , അമ്മപ്പൂച്ച മരിച്ച പൂച്ചക്കുട്ടിയുടെ അടുത്തിരുന്നു കരയുന്നുണ്ടായിരുന്നു. ഞാനും കുറെ കരഞ്ഞു. കുറെ കഴിഞു ചേട്ടന് അടുത്തുള്ള പറമ്പില് കുഴി കുത്തി പൂച്ചക്കുട്ടിയുടെ ദേഹം കുഴിച്ചിട്ടു.അതായിരുന്നു എന്റെ അവസാനത്തെ വളര്‍ത്തു മൃഗം എന്ന് പറയാന് പറ്റുന്ന ഒരു ജീവി. ആദ്യമായി ഒരു ജീവന് പോകുന്നത് ഭയത്തോടെയും, സങ്കടത്തോടെയും കണ്ടതും അന്നാണ്. ( പൂച്ചയാണെങ്കിലും അതും ഒരു ജീവനല്ലേ) . അതിന്റെ കുസ്രിതിത്വം തുളുമ്പുന്ന തിളങ്ങുന്ന കണ്ണുകള് ..മരണ വെപ്രാളം കൊണ്ട് പിടയുമ്പോള് എന്നെ നോക്കിയ നോട്ടം .. ഞാന് ഒരിക്കലും മറക്കില്ല.\n22- ഏപ്രില് - 2011\nപോസ്റ്റ് ചെയ്തത് ഏപ്രില് ലില്ലി. ല് വെള്ളിയാഴ്‌ച, ഏപ്രിൽ 22, 20117അഭിപ്രായങ്ങൾ:\n2011, ഏപ്രിൽ 15\nഫ്രം നെഹ്‌റു പ്ലയ്സ് ടു കൊണാട്ട് പ്ലയ്സ് ....\nവര്‍ഷം 1999. സ്ഥലം തലസ്ഥാന നഗരമായ ന്യു ഡല്‍ഹി. റൂര്‍ക്കി യുണിവേഴ്സിറ്റിയില് നിന്നും പഠിച്ചിറങ്ങിയ ശേഷം, ഒന്നര മാസത്തോളം ഡല്‍ഹിയില് ജോലി തേടി അലഞ്ഞു. ചില സീനിയര് സുഹൃത്തുക്കളുടെ കൂടെ ആയിരുന്നു അപ്പോള് താമസം.\nജോലി തേടി വാതിലുകള് മുട്ടിയപ്പോള് ചിലര് പറഞ്ഞു...'വിളിക്കാതെ എന്തിനാ ഇങ്ങോട്ട് വന്നേ' .. ചിലര് ചിരിച്ചുകൊണ്ട് പറഞ്ഞു..'ഇപ്പോള് അവസരങ്ങള് ഒന്നും ഇല്ലല്ലോ അനിയാ..വരുമ്പോള് ഞങ്ങള് അറിയിക്കാം ' .. ചിലര് ഇന്റെര്‍വ്യു ചെയ്തു കരച്ചിലിന്റെ വക്കോളം എത്തിച്ചു.. അവസാനം ദൈവം കനിഞ്ഞു..പ്രതീക്ഷിച്ചതിലും നല്ല ജോലി ആണ് കിട്ടിയത് .. ഒരു ഫ്രഞ്ച് കമ്പനി ആയ ഷ്ലംബര്‍ജേര് ആണ് എനിക്ക് ജിയോളജിസ്റ്റ് ആയി ജോലി നല്‍കിയത് . അങ്ങനെ അവിടെ നിന്നാണ് ജീവിതത്തിന്റെ ഒരു പുതിയ ഭാഗം തുടങ്ങുന്നത് ..\nകമ്പനിയുടെ ഓഫിസ് ന്യു ഡല്‍ഹിയിലെ കൊണാട്ട് പ്ലയ്സ് എന്ന സ്ഥലത്തായിരുന്നു. ഞാന് താമസിച്ചിരുന്ന പുഷ്പ വിഹാര് എന്ന സ്ഥലത്ത് നിന്നും ഏകദേശം ഒരു മുക്കാല് മണിക്കൂര് നേരത്തെ ബസ് യാത്ര ഉണ്ടാവും കൊണാട്ട് പ്ലയ്സില് എത്താന്. പുഷ്പ വിഹാറില് ഒരു രണ്ടു ബെഡ് റൂം ഉള്ള കൊച്ചൊരു ഫ്ലാറ്റിലെ പേയിംഗ് ഗസ്റ്റ് ആയാണ് ഞാന് താമസിച്ചിരുന്നത്. അവിടെ വാടകയ്ക്ക് താമസിച്ചിരുന്ന ഒരു ഡ്രൈവര് ചേട്ടന്, അയാളുടെ വീടിന്റെ ഹാളില് ഒരു കട്ടിലും ഇട്ട്, എന്നോട് താമസിച്ചോളാന് പറഞ്ഞു. ചേട്ടനും വാടക ഇനത്തില് കുറച്ചു പൈസ കിട്ടും ( എണ്ണൂര് രൂപ ആയിരുന്നു ഞാന് കൊടുത്ത വാടക എന്നാണ് എന്റെ ഓര്‍മ്മ) , എനിക്കും കുറഞ്ഞ വാടകയ്ക്ക് താമസിക്കാന് പറ്റും. രണ്ടു പേരും ഖുശി ഖുശി..\nരാത്രി ഭക്ഷണം അവരുടെ കൂടെ. ഉച്ചയ്ക്ക് ഓഫീസില് നിന്നും ടിഫിന് വാങ്ങി കഴിക്കും. രാവിലെ ഒന്നും കഴിക്കാറില്ല. രാവിലെയും ഓഫീസില് നിന്നും ഭക്ഷണം കിട്ടും എന്ന് കള്ളം പറഞ്ഞാണ് ഞാന് വീട്ടില് നിന്നും ഇറങ്ങുക. എന്തോ രാവിലത്തെ ഭക്ഷണത്തിനും കൂടെ ഡ്രൈവര് ചേട്ടനെ ബുദ്ധിമുട്ടിക്കാനുള്ള വിഷമമോ..അറിയില്ല... അവിടുന്ന് ഒരു നേരം മാത്രമേ ഞാന് ആഹാരം കഴിചിരുന്നുള്ളൂ. . ബ്രേക്ക് ഫാസ്റ്റ് ഇല്ലാതെ , ഉച്ച ഭക്ഷണംആവും ദിവസത്തില് ആദ്യം വയറ്റിലോട്ടു ചെല്ലുന്നത്.\nപുഷ്പ വിഹാറില് നിന്നും കൊണാട്ട് പ്ലയ്സ് വരെ പോകാന് ഇഷ്ടം പോലെ ബസ്സുണ്ട്. എല്ലാത്തിലും മുടിഞ്ഞ തിരക്ക് ആയിരിക്കും . പത്തു രൂപ ചാര്‍ജില് , അത് വരെ പോകുന്ന കുറെ സെമി ഡീലക്സ് ബസ്സുകള് രാവിലെ ഉണ്ട്. .. അതിലാവും എന്റെ യാത്ര.\n'കൊണാട്ട് പ്ലയ്സ്..കൊണാട്ട് പ്ലയ്സ്.. ആരെങ്കിലും ഉണ്ടോ..കൊണാട്ട് പ്ലയ്സ്'... ഇങ്ങനെ വിളിച്ചുകൊണ്ടാവും ആ ബസ്സുകള് സ്ടോപ്പിലെക്ക് വരുക. അതിലും ഉണ്ടാവും സൂചി ഇടാന് സ്ഥലം ഇല്ലാത്ത രീതിയിലെ തിരക്ക്.\nഇരുപതു രൂപയില് അങ്ങോട്ടും ഇങ്ങോട്ടും ഉള്ള ബസ് യാത്ര നടക്കും. പിന്നെ ഓഫീസില് ഉച്ച സമയത്ത് ടിഫിന് വരും..അതിനു ഇരുപതു രൂപ ആയിരുന്നു വില. അങ്ങനെ നാല്‍പതു രൂപയില് ദിവസത്തെ കാര്യം നടക്കുമായിരുന്നു.\nരൂപയുടെ കണക്കു എണ്ണി എണ്ണി പറയാന് കാര്യമുണ്ട് കേട്ടോ. പഠിച്ചിറങ്ങി, ജോലി തേടി അലഞ്ഞിട്ട്, ഒരിടത്ത് കയറിപ്പറ്റിയതെ ഉള്ളൂ. ശമ്പളം ഒന്നും കിട്ടിതുടങ്ങിയില്ലായിരുന്നു. വീട്ടില് നിന്നും കൊണ്ട് വന്ന പൈസ ഒട്ടുമുക്കാലും തീര്‍ന്നു. ശമ്പളം കിട്ടും വരെ റേഷന് വച്ച് പോയാലെ രക്ഷയുള്ളൂ എന്നറിയാം. അതുകൊണ്ട്.. ദിവസം അത്യാവശ്യം വന്നാല് ഉപയോഗിക്കാന് എന്ന രീതിയില് ഒരു നൂറോ നൂറ്റമ്പതോ രൂപ പഴ്സില് വച്ചുകൊണ്ടാവും എന്റെ ഓഫിസ് യാത്ര. ബാക്കിയുള്ള പൈസ വീട്ടിലുള്ള പെട്ടിയില് ഭദ്രമായി വച്ചിട്ടുണ്ടായിരുന്നു.\nപുതിയ ജീവിതം തുടങ്ങിയിട്ട് ഏകദേശം ഒരു രണ്ടാഴ്ച ആയിക്കാണും. അപ്പോള് നടന്ന ഒരു സംഭവം ആണ് ഞാന് ഇവിടെ എഴുതുന്നത്. ഓഫീസില് ഒക്കെയും നല്ല സീനിയര് ആയ ആളുകള് ആണ് ഉണ്ടായിരുന്നത്. .എന്റെ പ്രായത്തിലെ ആരും ഇല്ല. ജൂനിയര് ആയിട്ട് ഞാന് മാത്രം. അത് കൊണ്ട് ഒരു ചെറിയ ഭയവും ഉണ്ടായിരുന്നു. അധികം സൌഹൃദങ്ങളും അവിടെ ഉണ്ടായിരുന്നില്ല. മനസ്സ് തുറന്നു സംസാരിക്കാന് ആരെങ്കിലും വേണ്ടേ.\nരാവിലെ തന്നെ പുഷ്പ വിഹാര് ബസ് സ്ടോപ്പിലേക്ക് ഞാന് നടന്നു. മനസ്സില് ചിന്തകളും സ്വപ്നങ്ങളുടെ വേലിയേറ്റവും ആണ്. ലോണെടുത്ത് വീട് വയ്ക്കുന്നതും, കടങ്ങള് വീട്ടുന്നതും, മനസ്സില് ആഗ്രഹിച്ച സാധനങ്ങള് വാങ്ങുന്നതും ..അങ്ങനെ ഒരു ശരാശരി ചെറുപ്പക്കാരന്റെ കുറെ ചിന്തകള് . കുറച്ചു നേരത്തിനു ശേഷം പതിവ് ബസ് വന്നു. യാന്ത്രികമായി ഞാന് അതിലേക്കു കയറി. പഴ്സില് നിന്നും പത്തു രൂപയെടുത്ത് ടിക്കറ്റ് എടുത്തു. പിന്നെ അതിലെ തിരക്കിനിടയില് നിന്നുകൊണ്ട് സ്വപ്നം കാണല് തുടര്‍ന്നു.\nഏകദേശം അര മണിക്കൂര് കഴിഞ്ഞു , ഞാന് ഒന്ന് പുറത്തേയ്ക്ക് നോക്കിയപ്പോള് പരിചയമില്ലാത്ത സ്ഥലങ്ങള് കണ്ടു. സാധാരണ പോകാറുള്ള വഴികളെ അല്ല. ബസ് റൂട്ട് മാറി എന്തിനാ പോകുന്നെ? കുറച്ചു നേരം കൂടി നോക്കിയിട്ടും, പരിചയമുള്ള റോഡുകളില് ഒന്നും കയറുന്നില്ല. എനിക്കാകെ പരിഭ്രമം ആയി. ഞാന് അടുത്തിരുന്ന ആളിനോട് ചോദിച്ചു..\n'മാഷേ.. ഇത് കൊണാട്ട് പ്ലയ്സില് പോകില്ലേ? '\n'അനിയാ. ഇത് നെഹ്‌റു പ്ലയ്സ് വഴി ഒഘ്ലയില് പോകുന്ന ബസ്സാണല്ലോ. നെഹ്‌റു പ്ലയ്സും കഴിഞ്ഞു. കൊണാട്ട് പ്ലയ്സില് പോകാന് നെഹ്‌റു പ്ലയ്സില് നിന്നും വേറെ ബസ് പിടിക്കണം. '\nപറ്റിയ അബദ്ധം മനസ്സിലാക്കാന് വീണ്ടും കുറച്ചു സമയം എടുത്തു. ബസ് സ്റ്റോപ്പില് സ്വപ്നം കണ്ടു നിന്ന സമയത്ത്, ബസ്സുകാരന് 'നെഹ്‌റു പ്ലയ്സ്... നെഹ്‌റു പ്ലയ്സ്' എന്നാവും വിളിച്ചത്... ഞാന് കേട്ടതോ 'കൊണാട്ട് പ്ലയ്സ്' എന്നും. അബദ്ധം പറ്റാന് ഇനി എന്ത് വേണം.\nബസില് നിന്നും ഇറങ്ങി ഞാന് ആദ്യം നോക്കിയത് വാച്ചിലെക്കാണ് . ഓഫീസില് ചെല്ലേണ്ട സമയം ആകാറാവുന്നു. സാധാരണ ഞാന് ഒന്‍പതു മണിക്ക് മുന്‍പേ തന്നെ എത്തും . അത് കഴിഞ്ഞാണ് ബോസ്സും മറ്റും എത്തുക.\n'കര്‍ത്താവേ കുഴഞ്ഞല്ലോ.. ഇന്ന് നേരത്തിനു ഓഫീസില് എത്താന് പറ്റില്ല. ജോലിക്ക് കേറിയിട്ടു ദിവസങ്ങള് തികയും മുന്‍പേ താമസിച്ചു വരുന്ന ശീലം തുടങ്ങിയാല് എന്താവും? ബോസ്സ് അറിഞ്ഞാല് എന്ത് വിചാരിക്കും.. ഇങ്ങനെ ഒരായിരം ചിന്തകള് മനസ്സില് കൂടി പോയി.\nനെഹ്‌റു പ്ലയ്സില് കുറെ നേരം ബസ് സ്റ്റോപ്പില് നിന്നെങ്കിലും ഒരു ബസ്സും വന്നില്ല. സമയം ഒന്‍പതു കഴിയുകയും ചെയ്തു. ഇനി ആട്ടോ വല്ലതും പിടിച്ചു പോയാലെ നടക്കൂ. ആദ്യം ഞാന് പഴ്സ് തുറന്നു നോക്കി. കൃത്യം നൂറു രൂപ ഉണ്ട്. ഉടനെ ഞാന് ഒരു ആട്ടോ കൈ കാണിച്ചു നിര്‍ത്തി.\n' മാഷേ.. കൊണാട്ട് പ്ലയ്സ് വരെ പോകാന് എത്ര ആവും?\n' സാറേ..അത് മീറ്റര് അനുസരിച്ചാണ്. അതില് കാണുന്നത് തരണം'\n' എന്നാലും ഏകദേശം എത്ര ആവും എന്ന് പറയാമോ? '\n'ഒരു എഴുപതു..എണ്‍പത് ആവും '\nപിന്നെ ഒന്നും ആലോചിച്ചില്ല. അവനോടു കൊണാട്ട് പ്ലയ്സിലേക്ക് വിടാന് പറഞ്ഞു. ട്രാഫിക് തിരക്കിനിടയില് പെട്ട് ആട്ടോ മുന്നോട്ടു പോകുമ്പൊള് , ഞാന് വാച്ചിലേക്കും പിന്നെ ആട്ടോയുടെ മീറ്റരിലെക്കും നോക്കും. മീറ്ററിലെ റീഡിംഗ് അമ്പതു കഴിഞ്ഞപ്പോള് എന്റെ ആധികൂടി. കൊണാട്ട് പ്ലയ്സ് ഒട്ടു ആവുന്നും ഇല്ല. അത് കൂടി കൂടി എണ്‍പത്തി അഞ്ചു ആയപ്പോള് ഞാന് പറഞ്ഞു..\n'മാഷേ..ഇവിടെ നിര്‍ത്തിക്കോ.. '\n'സാറേ.. കൊണാട്ട് പ്ലയ്സ് അടുത്ത സ്ടോപ്പാണ് . അവിടെ വരെ പോകണ്ടേ? '\n'വേണ്ട..ഇവിടെ നിര്‍ത്തിയാല് മതി '\nഅവസാനം തൊണ്ണൂറു രൂപ എണ്ണിക്കൊടുത്ത ശേഷം ഞാന് ബാഗും തൂക്കി ഓടാന് തുടങ്ങി. ബാക്കിയുള്ള കുറച്ചു ദൂരം അങ്ങനെ ഓടി, കിതച്ചുകൊണ്ട് ഓഫീസില് എത്തി..ചെന്ന് കയറിയതും, ബോസ്സിന്റെ മുന്‍പില് തന്നെ. ഫയറിംഗ് പ്രതീക്ഷിച്ചു നിന്ന എന്നോട് സ്നേഹപൂര്‍വ്വം ബോസ്സ് ചോദിച്ചു..\n'ജോസ്. ...എന്തുണ്ട് വിശേഷം... എല്ലാം ഓക്കേ ആണല്ലോ അല്ലെ? '\nപേടിച്ചു നിന്ന എന്റെ മനസ്സില് ഒരു കുളിര് മഴ പയ്തു. പിന്നെ സീറ്റില് വന്നിരുന്നു കുറെ കഴിഞ്ഞാണ് കിതപ്പൊക്കെ മാറി ജോലി ചെയ്യാന് തുടങ്ങിയത്. ഏകദേശം പന്ത്രണ്ടു മണി ആയപ്പോള് , സഹപ്രവര്‍ത്തകനായ ശ്രീധര് പറഞ്ഞു..\n'ജോസ്.. ടിഫിന് വന്നിട്ടുണ്ട്... വാങ്ങുന്നില്ലേ? '\nഅപ്പോഴാണ് കയ്യില് കാശ് തീര്‍ന്നല്ലോ എന്ന കാര്യം ഓര്‍ത്തത്. ഉണ്ടായിരുന്നത് മൊത്തം ആട്ടോക്കാരന് കൊടുത്തു. ബാക്കി ഉള്ള പത്തു രൂപ കൊണ്ട് തിരികെ വീട് പറ്റണം. ചുരുക്കിപ്പറഞ്ഞാല് ഉച്ചഭക്ഷണം ഇല്ല..അത്ര തന്നെ. ഞാന് ശ്രീധരിനോട് കള്ളം പറഞ്ഞു..\n' എനിക്ക് വയറിനു നല്ല സുഖം ഇല്ല ശ്രീധര് ...ഞാന് ഇന്ന് കഴിക്കുന്നില്ല. വൈകിട്ട് കഴിച്ചോളാം.\nസത്യം പറഞ്ഞാല്.. വയറില് ആനയെ തിന്നാന് പറ്റും വിധം വിശപ്പുണ്ടായിരുന്നു. രാവിലെയും കഴിച്ചില്ല. തല്‍കാലം കാശ് കടം വാങ്ങാന് വേണ്ടത്ര പരിചയം ഓഫീസില് ആരോടും ഇല്ല. ശ്രീധരിനോട് ചോദിക്കാമായിരുന്നു. പക്ഷെ വന്നു കയറിയ ഉടന് തന്നെ ഇവന് കടം മേടിച്ചു തുടങ്ങിയോ എന്ന് വല്ലതും അയാള് വിചാരിച്ചാലോ എന്ന് കരുതി ചോദിച്ചില്ല. പിന്നെ ഇങ്ങനെ അല്ലെ ചെയ്യാന് പറ്റൂ. വിശപ്പ് കടിച്ചു പിടിച്ചു ഓഫീസില് നിന്നു.\nവൈകിട്ട് ബസ്സില് കയറി ടിക്കറ്റ് എടുത്തു നിന്നപ്പോള് ഞാന് ഓര്‍ത്തു. എക്സിക്യുടിവ് സ്റ്റൈലില് കുട്ടപ്പനായി നില്‍ക്കുന്ന എന്റെ കയ്യില് എടുക്കാന് ഒരു രൂപ പോലും ഇല്ല. ആരെങ്കിലും എന്നെ കണ്ടാല് അങ്ങനെ പറയുമോ. ഇത് പോലെ വെറും പുറം മോടിയില് നടക്കുന്ന ആയിരങ്ങള് ഈ നഗരിയില് കാണില്ലേ? പുറം പൂച്ചില് ഒരു കാര്യവും ഇല്ല എന്ന കാര്യം സത്യമല്ലേ ...\nവല്ല വിധേനയും വൈകിട്ട് വീട്ടില് എത്തി. പിന്നെ പെട്ടിയില് നിന്നും റേഷന് പോലെ കുറച്ചു രൂപ എടുത്തു. ഒരു കൂട്ടുകാരനെ കാണണം എന്ന് ഡ്രൈവര് ചേട്ടനോട് പറഞ്ഞിട്ട്,ഞാന് നേരെ പുഷ്പ വിഹാറില് ഉണ്ടായിരുന്ന ഒരു മലയാളി ഹോട്ടലില് കയറി. എന്നിട്ട് അവിടത്തെ മലയാളി ചേട്ടനോട് ചോദിച്ചു.\n'ചേട്ടാ ...കഴിക്കാന് എന്തുണ്ട്?'\n' സാറെ... രാത്രിയിലെക്കുള്ളത് ഒന്നും ആയിട്ടില്ല. അപ്പോം മുട്ടക്കറിയും ഉണ്ട് . എടുക്കട്ടെ.'\n'എന്തായാലും കുഴപ്പം ഇല്ല ചേട്ടാ. എടുത്തോ '\nഅങ്ങനെ അപ്പവുംമുട്ടക്കറിയും ആര്‍ത്തിയോടെ അകത്താക്കി.. ഹോ എന്തൊരു വിശപ്പായിരുന്നു..എന്തൊരു ആശ്വാസം കഴിച്ചു കഴിഞ്ഞപ്പോള് . വിശപ്പിന്റെ വിളി അറിഞ്ഞ നിമിഷങ്ങളില് ഒന്നായിരുന്നു അത്. പണ്ടൊക്കെ വീട്ടില് വച്ച് അമ്മച്ചി കഴിക്കാന് വേണ്ടു പുറകിനു നടന്നു വിളിക്കും. നേരത്തിനു ഭക്ഷണം തരാന് ആളുള്ളപ്പോള് അതിന്റെ വില അറിയാറില്ല. ഈ വക കാര്യങ്ങള് ഒക്കെ മനസ്സില് ഓടിയെത്തിയ ദിവസം ആയിരുന്നു അന്ന് .\nകയ്യില് കാശ് ഇല്ലാതിരുന്ന അവസ്ഥ പിന്നെയും രണ്ടു മൂന്നു തവണ വന്നിടുണ്ട്. പക്ഷെ മേല്‍പറഞ്ഞ അനുഭവം ഇപ്പോഴും മനസ്സില് തങ്ങി നില്‍ക്കുന്നു. അതോര്‍ക്കുമ്പോള് ഒക്കെയും, ഞാന് എന്റെ സുഹൃത്തായ ദൈവം തമ്പുരാന് നന്ദി പറയും... വിശപ്പിന്റെ വിളി എന്താണെന്ന് അറിയിച്ചതിനു.. ഒരു നേരത്തെ ഭക്ഷണത്തിന് മുട്ട് വരുത്താതെ ജീവിക്കാന് സഹായിക്കുന്നതിനു.\n16- ഏപ്രില് - 2011\n(ചിത്രത്തിന് കടപ്പാട്..ഗൂഗിള് )\nപോസ്റ്റ് ചെയ്തത് ഏപ്രില് ലില്ലി. ല് വെള്ളിയാഴ്‌ച, ഏപ്രിൽ 15, 20112അഭിപ്രായങ്ങൾ:\n2011, ഏപ്രിൽ 8\nശോ ..ഈ വല്യമ്മച്ചിയുടെ ഒരു കാര്യം...\nഎനിക്കൊരു വല്യമ്മച്ചി ഉണ്ടായിരുന്നു . അപ്പച്ചന്റെ അമ്മ. പുള്ളിക്കാരി, പൂജപ്പുര സെന്‍ട്രല് ജയിലിലെ വാര്‍ഡന് ആയാണ് റിട്ടയ ര് ആവും വരെ ജോലി നോക്കിയിരുന്നത്. അതുകൊണ്ട് ബന്ധുക്കളില് ചിലര് വല്യമ്മച്ചിയെ 'ജെയിലമ്മച്ചി' എന്ന് വിളിച്ചു. മറ്റു ചിലര് 'പൂജപ്പുര വല്യമ്മച്ചി' എന്ന് വിളിച്ചു. ഇമ്മിണി ബല്യ പേരൊക്കെ വിളിക്കാന് മടിയായാതിനാല് , ഞങ്ങള് വീട്ടില് അതിനെ ചുരുക്കി 'പൂപ്പര അമ്മച്ചി' എന്നാക്കി. അതല്ലേ വിളിക്കാന് എളുപ്പം.\nഞാന് ഹൈ സ്കൂളില് എത്തിയ ശേഷം ആണ് പൂപ്പര അമ്മച്ചി മരിച്ചത്. ഒരു ദിവസം പെട്ടെന്ന് പരാലിസിസ് വന്നു ഒരു വശം തളര്‍ന്നു. . അതില് നിന്നും പിന്നെ മോചിത ആയില്ല. മാസങ്ങള്‍ക്കകം മരണവും ഉണ്ടായി.\nഞാനായിരുന്നു പൂപ്പര അമ്മച്ചിക്ക് കടയില് നിന്നും വെറ്റയും പാക്കും ചുണ്ണാമ്പും ഒക്കെ വാങ്ങിക്കൊണ്ടു വന്നിരുന്നത്.\n'എടാ.. നീ ഇതൊന്നെനിക്ക് ഇടിച്ചു താ.. ' . വെറ്റ ഇടിക്കാനുള്ള പാത്രവും മറ്റും എടുത്തു തന്നിട്ട് പൂപ്പര അമ്മച്ചി എന്നോട് പറയും. എനിക്ക് അത് നല്ല ഇഷ്ടമുള്ള ഒരെര്‍പ്പാടായിരുന്നു.\nഭയങ്കര ജാതി സ്പിരിറ്റ് ഉണ്ടായിരുന്ന കക്ഷിയും കൂടി ആയിരുന്നു ഈ അമ്മച്ചി. ഞാന് കൂടുകാരെ ആരെയെങ്കിലും സ്കൂളില് നിന്നും വീട്ടില് കൊണ്ട് വരുമ്പോള് , അവരെ പരിചയപ്പെട്ടിട്ട്, രഹസ്യമായിട്ടു പൂപ്പര അമ്മച്ചി ആരോടെങ്കിലും ചോദിക്കും..\n'എടീ മോളെ.. ആ പയ്യന്..നമ്മടെ ആളാന്നോ? ( എന്ന് വച്ചാല്... ക്രിസ്ത്യാനി ആണോ എന്ന്. ആണെങ്കില് ആ പയ്യനോട് ഒരേ പ്രത്യേക മമത ആയിരിക്കും )\nഎണ്‍പത് വയസ്സൊക്കെ കഴിഞ്ഞപ്പോള് ,പ്രായത്തിന്റെതായ അസുഖങ്ങളും വന്നു തുടങ്ങി...കണ്ണിനു കാഴ്ച കുറവ്, കേള്‍വി കുറവ്, അങ്ങനെ പലതും. എന്നാലും പൂപ്പര അമ്മച്ചിക്ക് മുടങ്ങാത്ത ചില ചിട്ടകള് ഉണ്ടായിരുന്നു..\nരാവിലെ എണീറ്റ ശേഷം.. മലയാള മനോരമയിലെ ഒരു ഭാഗം അരിച്ചു പെറുക്കി വായിക്കും. ..ലോക രാഷ്ട്രീയത്തില് എന്ത് പറ്റി എന്നോ, കായിക രംഗത്ത് എന്ത് പറ്റി എന്നോ ഒന്നും അല്ല... ചരമ വാര്‍ത്തകളുടെ ഭാഗമാണ് ശ്രദ്ധയോടെ വായിക്കുക..അറിയാവുന്നവര് ആരെങ്കിലും അതില് ഒരു പടമായി വന്നിട്ടുണ്ടോ എന്ന് നോക്കും...ഉണ്ടെങ്കില് അവര്‍ക്ക് വേണ്ടി ഒരു പ്രാര്‍ത്ഥന..\nസ്കൂളില് പഠിക്കുമ്പോള് ഞാന് കുറച്ചു മോശമായിരുന്നത് കണക്കിനാണ്. പൂപ്പര അമ്മച്ചിയാവട്ടെ അതില് എന്നേക്കാള് ഭേദം. കണക്കു പരീക്ഷ കഴിഞ്ഞു, ഞാന് ചോദ്യ പേപ്പര് ആരെയും കാണിക്കാതെ ഒഴിഞ്ഞു മാറി നടക്കുമ്പോള് , പൂപ്പര അമ്മച്ചി എന്നെ പിടിക്കൂടി, ചോദ്യങ്ങള് ചോദിക്കും...\n' എടാ.. രണ്ടും മൂന്നില് റ്റണ്ടും കൂടിയാല് എത്രയാടാ..എന്താ നീ എഴുതാത്തെ? '\nഎന്നെ കൂടുതല് ചോദ്യം ചോദിച്ചു വിഷമിപ്പിച്ചാല് ഇനി വെറ്റില ഇടിച്ചു തരൂല്ല എന്നൊക്കെ ഞാന് മനസ്സില് വിചാരിക്കും. പക്ഷെ ഒന്നും പറയില്ല.\nപൂപ്പര അമ്മച്ചിയെക്കുറിച്ച് ഓര്‍ക്കുമ്പോള് മനസ്സില് വരുന്ന ഒരു രസകരമായ സംഭവം ഉണ്ട്. പറയാം.\nനാട്ടിലൊക്കെ മിക്കവാറും ആളുകള്‍ക്ക് എന്തെങ്കിലും ഇരട്ടപ്പേരുകള് കാണും..ചിലരുടെ കയ്യിലിരുപ്പു കൊണ്ട്, ചിലരുടെ ആകാരം കൊണ്ട്, ചിലരുടെ തൊഴില് സംബന്ധിച്ച്.. അങ്ങനെ പലതും\nമൂട്ട ശേഖരന്..പപ്പടം ശശി (പപ്പടം വില്പന തൊഴില് ), കുഴിത്തുരുമ്പു (ഏഷണിക്കാരന്) , നക്കി നായര് (ഭയങ്കര പിശുക്കന്), തപ്പട്ട (അതിന്റെ അര്‍ത്ഥമോ, എന്തുകൊണ്ട് അങ്ങനെ പേരു വന്നു എന്നോ എനിക്കറിയില്ല), മാക്രി മാമന് , പുടിച്ചി മോഹനന്, കണ്ണി പങ്കജാക്ഷി , ഊളന് ..ഇങ്ങനെ പോകുന്നു പേരുകള് ..നാട്ടില് നിന്നും വിട്ടു നിന്നിട്ട് കുറെ നാളുകള് ആയതിനാല് എല്ലാ പേരുകളും ഓര്‍ക്കുന്നില്ല. വളരെ പോപ്പുലര് ആയവ ആണ് ഈ പറഞ്ഞത്\nഈ ഇരട്ട പേരുകളില് ആയിരുന്നു ആളുകള് കൂടുതലും പെട്ടന്ന് അറിയപ്പെട്ടിരുന്നത്.. ഉദാഹരണത്തിന്, ആരെങ്കിലും ചോദിക്കുകയാണ്...\n' ഡേ..നമ്മടെ ശേഖരന് സുഖമില്ലാതെ കിടപ്പാണെന്നു കേട്ടല്ലോ.. ശരി തന്നെ? '\n'ഏതു ശേഖരന്? '\n' ശോ ..ശേഖരനെ അറിയില്ലേ .. നമ്മടെ മൂട്ട ശേഖരന്.. '\n'ഓഒ ഓ ..ലവന്..മൂട്ട. ഓ അവന് മൂന്നാല് ദെവസായിറ്റു പനിയടിച്ചു കിടപ്പല്ലേ '\nഇതാണ് സ്ഥിതി. ചിലരെ ഒറിജിനല് പേരു പറഞ്ഞാല് ആരും അറിയില്ല.അത്രയ്ക്കാണ് വട്ടപ്പേരിന്റെ പ്രശസ്തി.\nനമ്മുടെ വീട്ടില് വരുന്ന ഒരാളായിരുന്നു പുടിച്ചി മോഹനന്. പുള്ളിക്കാരന്റെ അച്ഛനും ഉണ്ടായിരുന്നു വട്ടപ്പേര്... തപ്പട്ട . സാധാരണ ആരെങ്കിലും ഇങ്ങനെയൊക്കെ വിളിക്കുന്നത് കേട്ടാല് ചിലപ്പോള് അയാളുടെ വായില് നിന്നും നല്ല ഭരണിപ്പാട്ട് കേള്‍ക്കും.\nഈ ചേട്ടന്, ഇടയ്ക്കിടെ വീട്ടില് വരുകയും, വരുമ്പോഴൊക്കെ പൂപ്പര അമ്മചിയുമായി വാചകം അടിക്കുകയും ഒക്കെ ചെയ്യും. പുള്ളി ചേട്ടന്മാരുടെ കൂടുകാരന് ആണ് .\nഅങ്ങനെയിരിക്കെ, കുറെ ഏറെ നാളുകള്‍ക്കു ശേഷം പുള്ളി വീട്ടില് വന്നു. അപ്പോഴേക്കും പൂപ്പര അമ്മച്ചിക്ക്, കേള്‍വിയും കാഴ്ചയും നന്നേ കുറഞ്ഞിരുന്നു. മോഹനന് ചേട്ടന് വന്നു പൂപ്പര അമ്മച്ചിയുടെ അടുത്തിരുന്നിട്ടു പറഞ്ഞു..\n'അമ്മച്ചി ..എന്നെ മനസ്സിലായോ? '\nകണ്ണാടി ഒക്കെ ശരിക്കൊന്നു വച്ചിട്ട്, ആളെ അമ്മച്ചി കുറെ നേരം നോക്കി. ഒരു രക്ഷയും ഇല്ല. മനസ്സിലാവുന്നില്ല.\n'ആരാ..മോനെ? മനസ്സിലായില്ലല്ലോ. '\n'അമ്മച്ചി ഇത് ഞാനാണ്...മോഹനന്.. '\nഅടുത്ത് നിന്ന എന്റെ അമ്മ , ഒന്ന് സഹായിക്കാന് നോക്കി.\n'അമ്മെ ഇത് ശങ്കരന് പാറയിലെ മോഹനന് ..ഇവിടെ ഇപ്പോഴും വരുന്ന ആളല്ലേ.. '\nവീണ്ടും പൂപ്പര ആളെ മനസ്സിലാവാതെ പരുങ്ങി. അമ്മച്ചി വീണ്ടും ശ്രമിച്ചു..\n'അമ്മെ..താഴെ ലൈബ്രറിയുടെ അടുത്തുള്ള വഴിയില്, താഴെ താമസിക്കുന്ന മോഹനന്..പിള്ളേരുടെ കൂടുകാരന്. അമ്മയ്ക്കറിയാം. ഒന്ന് ഓര്‍ത്തു നോക്കിയേ. '\nപൂപ്പര അമ്മച്ചി പിന്നെയും 'ഏത് മോഹനന്' എന്നാ ചോദ്യം മുഖത്ത് വരുത്തി നിന്നു. വട്ടപ്പേര് പറഞ്ഞാല് ഉടനെ മനസ്സിലാവും എന്ന് അമ്മയ്ക്കറിയാം . പക്ഷെ എങ്ങനെ പറയും..വീട്ടില് വന്ന അതിഥിയെ അയാളുടെ മുന്‍പില് വച്ച് അപമാനിക്കല് ആവില്ലേ അത്. അമ്മ അങ്ങനെ പരുങ്ങി നിന്നു. ഇത്രയും ആയപ്പോള് സാക്ഷാല് മോഹനന് സഹി കേട്ട് പറഞ്ഞു..\n'അമ്മച്ചി ഇത് ഞാനാ..തപ്പട്ടെടെ മോന് പുടിച്ചി മോഹനന്. .'.\n'ഓ ഓ ..മോഹനന്... നീയായിരുന്നോ .. മോനെ സുഖമാണോടാ .. എനിക്കിപ്പോ കാഴ്ച തീരെയില്ല ..അതുകൊണ്ടാ പെട്ടെന്ന് മനസ്സിലാവാത്തെ.. '\nഅടുത്ത് നിന്ന അമ്മയ്ക്ക് ചിരി പൊട്ടിയെങ്കിലും ചിരി അടക്കി നില്‍ക്കേണ്ടി വന്നു. മനസറിഞ്ഞു ചിരിച്ചതോ.. അകത്തു ഒളിഞ്ഞു നിന്ന ഞങ്ങളും, പിന്നെ സാക്ഷാല് പുടിച്ചി മോഹനനും..\nശോ ..ഈ വല്യമ്മച്ചിയുടെ ഒരു കാര്യമേ..\n9- ഏപ്രില് -2011\nപോസ്റ്റ് ചെയ്തത് ഏപ്രില് ലില്ലി. ല് വെള്ളിയാഴ്‌ച, ഏപ്രിൽ 08, 2011 1 അഭിപ്രായം:


ഫേസ്ബുക്കില് പരിചയപ്പെട്ട പതിനേഴുകാരനെ വിവാഹം ചെയ്തു; ഇരുപതുകാരിയ്‌ക്കെതിരെ കേസെടുത്തു - ഇ വാർത്ത | evartha\nഫേസ്ബുക്കില് പരിചയപ്പെട്ട പതിനേഴുകാരനെ വിവാഹം ചെയ്തു; ഇരുപതുകാരിയ്‌ക്കെതിരെ കേസെടുത്തു\nഫേസ്‍ബുക്കിൽ പരിചയപ്പെട്ട കാമുകനെ വിവാഹം കഴിച്ചതിന് പിന്നാലെ ഇരുപതുകാരിയ്‌ക്കെതിരെ ബാല വിവാഹത്തിനെതിരെയുള്ള വകുപ്പുകൾ ചുമത്തി കേസ്. ചിക്കമംഗളൂരു സ്വദേശിയായ കൗമാരക്കാരനെ വിവാഹം ചെയ്ത ബി എസ് സി നഴ്‌സിംഗിന് പഠിക്കുന്ന യുവതിയ്‌ക്കെതിരെയാണ് പോലീസ് കേസെടുത്തിരിക്കുന്നത്.\nപ്രായപൂർത്തിയാവാത്ത പതിനേഴുകാരനെയാണ് യുവതി വിവാഹം കഴിച്ചിരിക്കുന്നതെന്ന് പൊലീസ് അറിയിച്ചു. ഫേസ്ബുക്കിലൂടെയുള്ള സൗഹൃദം പ്രണയമായതോടെ വിവാഹിതരാകാൻ തീരുമാനിക്കുകയായിരുന്നു. യുവതിയാവട്ടെ തന്റെ വീട്ടുകാരുടെയും ബന്ധുക്കളുടെയും എതിർപ്പുകൾ വകവയ്ക്കാതെ ഈ കൗമാരക്കാരനെ വിവാഹം കഴിക്കുകയായിരുന്നു.\nഎന്നാൽ, തനിക്ക് 21 വയസുണ്ടെന്നാണ് യുവതിയുടെ കൗമാരക്കാരൻ പറയുന്നത്. ഈ യുവാവിന്റെ ബന്ധുക്കളുടെ സാന്നിദ്ധ്യത്തിലായിരുന്നു വിവാഹം നടന്നത്. എന്നാൽ വിവാഹ വാർത്ത പരന്നതോടെ പ്രദേശവാസിയാണ് ചൈൽഡ്‌ലൈനിൽ വിവരമറിയിച്ചത്.\nTopics: 17 year old case Facebook love Marriage Young women


Idea Network down | ഐഡിയ ചതിച്ചാശാനേ..! കേരളത്തിൽ ഐഡിയ നെറ്റ്‌വർക്ക് നിശ്ചലം; എമർജൻസി കോളിങ് ഒൺലി; വോയ്സ് കോളും ഇന്റർനെറ്റും ലഭ്യമല്ല; ഒരു 'ഐഡിയയും' ഇല്ലാതെ വട്ടം ചുറ്റിയ ഉപഭോക്താക്കൾ കൊച്ചിയിൽ ഓഫീസ് ഉപരോധിച്ചു - MarunadanMalayali.com\nഐഡിയ ചതിച്ചാശാനേ..! കേരളത്തിൽ ഐഡിയ നെറ്റ്‌വർക്ക് നിശ്ചലം; എമർജൻസി കോളിങ് ഒൺലി; വോയ്സ് കോളും ഇന്റർനെറ്റും ലഭ്യമല്ല; ഒരു 'ഐഡിയയും' ഇല്ലാതെ വട്ടം ചുറ്റിയ ഉപഭോക്താക്കൾ കൊച്ചിയിൽ ഓഫീസ് ഉപരോധിച്ചു\nJuly 02, 2016 | 02:03 PM IST | Permalink\nകൊച്ചി: കേരളത്തിൽ ഐഡിയ നെറ്റ്‌വർക്ക് പണിമുടക്കി. ഇന്ന് രാവിലെ 10 മുതൽ ഉപഭോക്താക്കൾക്ക് മൊബൈൽ സേവനങ്ങൾ ലഭ്യമാകുന്നില്ല. ഇതോടെ പ്രതിഷേധം അറിയിച്ച് ഉപഭോക്താക്കൾ കമ്പനിയുടെ കൊച്ചിയിലെ ഓഫീസ് ഉപരോധിച്ചു. ഫോൺകോൾ പോകാതെ വന്നതോടെയാണ് പലർ്ക്കും നെറ്റ്‌വർക്ക് തകരാറിനെ കുറിച്ച് ബോധ്യമായത്.\nനെറ്റ്‌വർക്ക് പണിമുടക്കിയതോടെ ഇൻകമിംഗും ഔട്ട് ഗോയിംഗും ഇല്ലാതെ ഫോൺ ഉപഭോക്താക്കൾ വലഞ്ഞു. നെറ്റ്‌വർക്ക് സിഗ്‌നൽ പോലും മൊബൈലിൽ തെളിയുന്നില്ല. തുടർച്ചയായി പരിശ്രമിക്കുന്നവർ സിഗ്‌നലില്ലാതെ വരുമ്പോൾ എമർജൻസി കോളിങ് ഒൺലി എന്നത് കണ്ട് തകർന്നിരിക്കുകയാണ്.\nഎന്താണ് പെട്ടെന്ന് ഐഡിയ നെറ്റ്‌വർക്കിൽ സംഭവിച്ചതെന്ന കാര്യത്തിൽ വ്യക്തതയില്ല. എന്തായാലും ഐഡിയ ഉപഭോക്താക്കൾ ഇപ്പോൾ പരിധിക്ക് പുറത്താണ്. നഗരത്തിലാണെങ്കിലും ഗ്രാമത്തിലാണെങ്കിലും ഇതാണ് അവസ്ഥ. ഉടൻ തന്നെ ഐഡിയ നെറ്റ്‌വർക്ക് പ്രശ്നം പരിഹരിക്കുമെന്നാണ് പ്രതീക്ഷ.\nകൊച്ചിയിലെ കാക്കനാടുള്ള കമ്പനിയുടെ മാസ്റ്റർ സ്വിംച്ചിഗ് സെന്റെറിലുണ്ടായ സാങ്കേതിക തകരാർ കാരണമാണ് ഐഡിയ നെറ്റ്‌വർക്ക് നിശ്ചലമായതെന്നാണ് കമ്പനി വൃത്തങ്ങൾ സൂചിപ്പിക്കുന്നത്. എത്രയും പെട്ടെന്ന് പ്രശ്നം പരിഹരിക്കാൻ ശ്രമങ്ങൾ നടന്നു കൊണ്ടിരിക്കുകയാണെന്നും ഐഡിയയുമായി ബന്ധപ്പെട്ടവർ അറിയിക്കുന്നു.\nഅതേസമയം ഐഡിയ കൂടാതെ മറ്റൊരു പ്രമുഖ മൊബൈൽ സർവ്വീസ് ദാതാക്കളായ എയർടെലിന്റെ നെറ്റ് വർക്കും പലയിടത്തും തകരാറിലായതായി റിപ്പോർട്ടുകളുണ്ട്. അപ്രതീക്ഷിതമായി നെറ്റ് വർക്ക് ജാമായത് ആളുകളെ ബുദ്ധിമുട്ടിച്ചെങ്കിലും സോഷ്യൽമീഡയയിൽ ഇതിനോടകം തന്നെ ഇതുമായി ബന്ധപ്പെട്ട് പോസ്റ്റുകൾ പ്രചരിച്ചു തുടങ്ങിയിട്ടുണ്ട്. സാങ്കേതിക തകരാറുകൾ ഉടൻ തന്നെ പരിഹരിക്കുമെന്നാണ് ഐഡിയ അധികൃതർ നൽകുന്ന വിവരം. പ്രശ്നം സങ്കീർണ്ണമായതോടെ ഉപഭോക്താക്കൾ വൈറ്റിലയിലെ ഐഡിയ ഓഫീസിലെത്തിയാണ് ഉപരോധ സമരം നടത്തിയത്.


ഹൃദയപക്ഷം ചേര്‍ന്ന് ആത്മവിശ്വാസത്തോടെ അഞ്ചാം വര്‍ഷത്തിലേക്ക് എല്‍ഡിഎഫ് – Kairali News | Kairali News Live l Latest Malayalam News\nഹൃദയപക്ഷം ചേര്‍ന്ന് ആത്മവിശ്വാസത്തോടെ അഞ്ചാം വര്‍ഷത്തിലേക്ക് എല്‍ഡിഎഫ്\nഎൽഡിഎഫ് സർക്കാർ അഞ്ചാം വർഷത്തിലേക്ക് പാദമൂന്നുന്നത് കേരളരാഷ്‌ട്രീയം സവിശേഷ ശ്രദ്ധയാകർഷിക്കുന്ന ഘട്ടത്തിലാണ്. കോവിഡ് പ്രതിരോധത്തിൽ സർക്കാർ കാണിച്ച ആർജവവും കാര്യശേഷിയും രാഷ്‌ട്രീയത്തിലും പുതിയ വഴിത്തിരിവായി.\nനിയമസഭാ ഉപതെരഞ്ഞെടുപ്പുകളിലെ തിളക്കമാർന്ന വിജയവും എൽഡിഎഫിന് നൽകുന്ന ആത്മവിശ്വാസം കേരളത്തിന്റെ രാഷ്‌ട്രീയ ഗതിമാറ്റത്തിന്റെ ചൂണ്ടുപലകയാണ്. ആസന്നമായ തദ്ദേശ തെരഞ്ഞെടുപ്പിലും നിയമസഭാ തെരഞ്ഞെടുപ്പിലും ഇത് പ്രതിഫലിക്കുമോയെന്നതാണ് യുഡിഎഫിന്റെ ശങ്ക. ഈ ആപത്‌സൂചന നാളേറെയായി പ്രതിപക്ഷത്തിന്റെ ഉറക്കംകെടുത്തിയിട്ടുണ്ട്.\nകോവിഡ് പ്രതിരോധത്തിന്റെ പ്രാരംഭംമുതൽ അതിനെതിരെ രംഗത്തിറങ്ങാൻ അവരെ പ്രേരിപ്പിച്ചതും ഈ ശങ്കയാണ്. യുഡിഎഫ് ഭരണകാലത്ത് കേരളത്തിലെ രാഷ്‌ട്രീയ അരങ്ങ് കൊഴുപ്പിച്ചത് ബാർകോഴ, സോളാർ, സർക്കാർ ഭൂമി പതിച്ചുകൊടുക്കൽ തുടങ്ങിയ അഴിമതികളാണ്.\nമന്ത്രിക്കസേരയ്‌ക്ക് വേണ്ടിയുള്ള രാഷ്‌ട്രീയ കരുനീക്കങ്ങളും രാഷ്‌ട്രീയ കുതന്ത്രങ്ങളും കോൺഗ്രസിലെയും യുഡിഎഫിലെയും ചേരിപ്പോരും വേറെ. തൊടുന്നതിലെല്ലാം അഴിമതി കൊടികുത്തി. സോളാർ കേസിൽ ജുഡിഷ്യൽ കമീഷന് മുന്നിൽ രാവേറുംവരെ മൊഴി നൽകിയ മുഖ്യമന്ത്രിയുടെ ദയനീയ മുഖം.\nഇതിൽനിന്ന് വ്യത്യസ്‌തമായി ജനങ്ങളുടെ അടിയന്തരപ്രശ്‌നങ്ങളിൽ ആശ്വാസം പകരുന്ന ദീർഘകാലാടിസ്ഥാനത്തിലുള്ള വികസന തന്ത്രങ്ങളോടെയാണ് എൽഡിഎഫ് പ്രവർത്തിക്കുന്നത്. നിയമസഭാ ഉപതെരഞ്ഞെടുപ്പുകളിൽ ജനം വിലയിരുത്തിയതും ഇതുതന്നെയാണ്.\nപാലായ്‌ക്ക് പിന്നാലെ വട്ടിയൂർക്കാവിലും കോന്നിയിലുമുണ്ടായ എൽഡിഎഫ് വിജയം ഇത് തെളിയിച്ചു. തദ്ദേശ ഉപതെരഞ്ഞെടുപ്പുകളിലും ഭൂരിപക്ഷം സ്ഥലങ്ങളിലും എൽഡിഎഫ് മുന്നേറ്റം നടത്തി. സർക്കാരിന്റെ പ്രവർത്തനമികവാണ് ഉപതെരഞ്ഞെടുപ്പ് വിധിയെഴുത്തിന് പ്രധാന കാരണമായത്.\nഅത് പകർന്ന ആത്മവിശ്വാസമാണ് സർക്കാരിനെ വീണ്ടും മുന്നോട്ടുകൊണ്ടുപോയത്. കേരളത്തിൽ ഏറ്റവും കൂടുതൽ നിയമസഭാ ഉപതെരഞ്ഞെടുപ്പ് നേരിട്ടത് ഈ സർക്കാരാണ്. എട്ട് നിയമസഭാ മണ്ഡലത്തിൽ ഉപതെരഞ്ഞെടുപ്പ് വേണ്ടിവന്നു.\nഇപ്പോഴും രണ്ട് മണ്ഡലം ഒഴിഞ്ഞുകിടക്കുകയാണ്. 2016ൽ 91 സീറ്റ് നേടിയാണ് എൽഡിഎഫ് സർക്കാർ അധികാരത്തിൽ വന്നത്. എട്ട് ഉപതെരഞ്ഞെടുപ്പ് കഴിഞ്ഞപ്പോൾ സീറ്റുകളുടെ എണ്ണം 93 ആയി. ഇത് കേരള ചരിത്രത്തിൽ ആദ്യമാണ്. സിറ്റിങ് സീറ്റുകളായ ചവറയും കുട്ടനാടും ഒഴിവ് വന്നതിനെ തുടർന്ന് മൊത്തം സീറ്റുകളുടെ എണ്ണം വീണ്ടും 91.\nഉപതെരഞ്ഞെടുപ്പിലെ കനത്ത പ്രഹരത്തിൽനിന്ന് തിരിച്ചുകയറാൻ യുഡിഎഫിന് കഴിഞ്ഞിട്ടില്ല. ഗ്രൂപ്പ്‌പോരും ചേരിതിരിവും കോൺഗ്രസിനെ ആഴത്തിൽ പിടികൂടി. ഉമ്മൻചാണ്ടിയും രമേശ് ചെന്നിത്തലയും മുല്ലപ്പള്ളിയും പ്രത്യേക ‘വാർ റൂമുകൾ’ സജ്ജമാക്കിയാണ് പോര് മുറുക്കുന്നത്.\nകെപിസിസി ജനറൽ സെക്രട്ടറിമാർക്ക് ചുമതല വിഭജിച്ച് നൽകാൻ കഴിയാത്തത് തർക്കത്തിന്റെ രൂക്ഷതയുടെ തെളിവാണ്. കേരള കോൺഗ്രസ് രണ്ട് ചേരിയായി ഏറ്റുമുട്ടൽ തുടരുകയാണ്. മുസ്ലിംലീഗിലും നേതൃത്വത്തിന്റെ ഏകപക്ഷീയ നടപടികൾക്കെതിരെ പ്രതിഷേധം ശക്തമാണ്. ഇതെല്ലാം മറച്ചുവയ്‌ക്കാനാണ് കോവിഡ് പ്രതിരോധ നടപടികൾക്കെതിരെ ആരോപണവുമായി രംഗത്തുവരുന്നത്.\nTags: 5th year of LDFDont Misskerala newsldf


Happy Teachers' Day 2021: ഓണ്‍ലൈന് വഴി അധ്യാപക ദിനം ആഘോഷിക്കാന് ചില പൊടിക്കൈകള്– News18 Malayalam\nSOME USEFUL TIPS TO CELEBRATE TEACHERS DAY ONLINE JK\nHappy Teachers' Day 2021: ഓൺലൈൻ വഴി അധ്യാപക ദിനം ആഘോഷിക്കാൻ ചില പൊടിക്കൈകൾ\nഅധ്യാപകരും ഓണ്‍ലൈന് ക്ലാസുകളെ സാധാരണ രീതി ആയി സ്വീകരിച്ച സാഹചര്യത്തില് വിദ്യാർത്ഥികളും തങ്ങളുടെ അധ്യാപകരെ സന്തോഷിപ്പിക്കാൻ ഓൺലൈൻ വഴികൾ തന്നെ കണ്ടെത്തിയിട്ടുണ്ട്\nLast Updated : September 05, 2021, 09:59 IST\nകോവിഡ് മഹാമാരിയെ തുടർന്ന് ഏർപ്പെടുത്തിയ നിയന്ത്രണങ്ങൾ കാരണം രാജ്യത്തെ മിക്ക സ്കൂളുകളും അടച്ചിട്ടതിനാൽ ഇത്തവണയും വിദ്യാർത്ഥികൾ അധ്യാപക ദിനം ആഘോഷിക്കുക ഓൺലൈൻ പരിപാടികൾ വഴിയായിരിക്കും. കോവിഡ് കാരണം ഇത് രണ്ടാം തവണയാണ് സ്കൂളുകളിലേക്ക് പോകാൻ കഴിയാതെ ഈ വിശേഷ ദിവസം ആഘോഷിക്കുന്നത്.\nഅധ്യാപകരും ഓണ്‍ലൈന് ക്ലാസുകളെ സാധാരണ രീതി ആയി സ്വീകരിച്ച സാഹചര്യത്തില് വിദ്യാർത്ഥികളും തങ്ങളുടെ അധ്യാപകരെ സന്തോഷിപ്പിക്കാൻ ഓൺലൈൻ വഴികൾ തന്നെ കണ്ടെത്തിയിട്ടുണ്ട്. മുൻ വർഷങ്ങളിൽ നിന്ന് വ്യത്യസ്തമായി വിർച്വൽ രീതിയിൽ അധ്യാപക ദിനം ആഘോഷിക്കാം ഇത്തവണ. വിർച്വലായി വിശേഷ ദിനം ആഘോഷിക്കാനുള്ള ചില പൊടിക്കൈകളാണ് താഴെ കൊടുത്തിരിക്കുന്നത്. കുട്ടികൾക്കും അധ്യാപകർക്കും ഒരേ പോലെ ഇഷ്ടപ്പെടുന്ന പരിപാടികളാണ് ഇവ.\nഈ അധ്യാപക ദിനത്തിൽ ഓൺലൈൻ സ്ക്രാപ്ബുക്ക് വാങ്ങുകയോ അല്ലെങ്കിൽ സ്വന്തമായി ഒന്ന് തയ്യാറാക്കി അതിൽ അധ്യാപകരെ കുറിച്ചുള്ള നിങ്ങളുടെ ചിന്തകളും ഓർമ്മകളും അതിൽ പങ്കുവച്ച് അവർക്ക് അയച്ചു കൊടുക്കൂ.\nവിർച്വൽ ലഞ്ച് മീറ്റ്\nകോവിഡ് കാരണം സ്കൂൾ കാന്റീനുകളിലെ അല്ലെങ്കിൽ ഭക്ഷണം കഴിക്കുന്ന സ്ഥലങ്ങളിലെ കൂടിക്കാഴ്കൾ ഇല്ലാതായി മാറിയല്ലോ? എന്നാൽ ഇത്തരം പരിപാടികൾ ഓൺലൈനായി നടത്തുന്നതിൽ നിന്ന് ആർക്കും നമ്മെ തടയാൻ കഴിയില്ല. ഓൺലൈൻ വഴിയുള്ള കൂടിക്കാഴ്ചകൾ ഇപ്പോൾ സർവ്വ സാധാരണവുമാണ്. അധ്യാപകരെയും സഹാപാഠികളെയും ഒരുമിച്ചിരുത്തി ഇത്തരം ഒരു ഓൺലൈൻ ലഞ്ച് മീറ്റ് അധ്യാപക ദിനത്തിൽ നടത്താം.\nഅധ്യാപകരുടെ ഇഷ്ട ചിത്രങ്ങളും അവർ നമ്മെ അക്കാദമിക രംഗത്ത് മികവ് നേടാൻ എങ്ങനെ സഹായിച്ചു എന്നതിനെ കുറിച്ചുള്ള അനുഭവങ്ങളും കുറിപ്പുകളും സമൂഹ മാധ്യമങ്ങളിൽ പങ്കുവെക്കാവുന്നതാണ്.\nഡാൻസ്, മിമിക്രി, ഡയലോഗുകൾ, തമാശകൾ, തുടങ്ങി എല്ലാ വിധത്തിലുള്ള കലാപരിപാടികളും ഈ വിശേഷ ദിവസത്തിൽ സംഘടിപ്പിക്കാം. അധ്യാപകരെ വരെ മിമിക്രി നടത്തി അവരുടെ ചുണ്ടുകളിൽ നമുക്ക് പുഞ്ചിരി പടർത്താം.\nവീട്ടിൽ തന്നെയുണ്ടാക്കിയ എന്തെങ്കിലും വസ്തുക്കൾ അധ്യാപകർക്ക് സമ്മാനമായി അയച്ചു കൊടുക്കാവുന്നതാണ്. അത് നേരിട്ടോ പോസ്റ്റ് വഴിയോ കൈമാറാവുന്നതാണ്.\nനിങ്ങളുടെ ടീച്ചർക്ക് ബഹുമാനമെന്നോണം ഒരു ഈ ഗ്രീറ്റിഗ് കാർഡ് തയ്യാറാക്കി അവർക്ക് അയച്ചു കൊടുക്കാവുന്നതാണ്. അവരുടെ കഠിന പ്രയത്നങ്ങളെ കുറിച്ചും, ആത്മാർത്ഥതയെ കുറിച്ചും പ്രത്യേകം പരാമർശിക്കുന്നത് നന്നാവും. പ്രത്യേകിച്ച് ഓൺലൈൻ ക്ലാസുകൾ അധ്യാപകർക്ക് വലിയ പ്രയാസങ്ങളാണ് വരുത്തിതീർക്കുന്നത്. ഇവ പോസ്റ്റൽ വഴിയോ അല്ലെങ്കിൽ വാട്സാപ്പ്, ഇ മെയ്ൽ, മെസേഞ്ജർ തുടങ്ങി സോഷ്യൽ മീഡിയാ ആപ്പുകൾ വഴിയും അയക്കാം.\nFirst published: September 05, 2021, 09:59 IST\nhappy teachers dayOnline Class


Mohanlal talking about marakkar movie and pranav\nപ്രണവിന്റെ സീനുകൾ നേരിട്ട് കണ്ടില്ല, ചെറുപ്പത്തിൽ ഞാനും ഇതൊക്കെ ചെയ്തിട്ടുണ്ട്: മോഹൻലാൽ\nസിനിമയുടെ ആദ്യഘട്ടത്തിൽ പ്രണവോ, പ്രിയന്റെ മകൾ കല്യാണിയോ, സുരേഷിന്റെ മകൾ കീർത്തിയോ ഇതിലേക്ക് വന്നിരുന്നില്ല\nDecember 17, 2021 4:39:49 pm\nകോവിഡ് കാലത്തെ നിയന്ത്രണങ്ങൾക്കുശേഷം തിയേറ്റർ തുറന്നപ്പോൾ എത്തിയ ആദ്യ മോഹൻലാൽ സിനിമയാണ് ‘മരയ്ക്കാർ അറബിക്കടലിന്റെ സിംഹം’. നൂറുകോടി മുതൽ മുടക്കിൽ ഒരുങ്ങുന്ന ചിത്രത്തിൽ മോഹൻലാൽ, മഞ്ജു വാര്യര്, അര്‍ജുന്, സുനില് ഷെട്ടി, സിദ്ദിഖ്, പ്രഭു, ബാബുരാജ്, കീര്‍ത്തി സുരേഷ്, കല്യാണി പ്രിയദര്‍ശന്, പ്രണവ് മോഹന്‍ലാല് തുടങ്ങി വലിയ താരനിര തന്നെ അണിനിരന്നിട്ടുണ്ട്. ഇന്ത്യാ ഗ്ലിറ്റ്സ് മലയാളത്തിനു നൽകിയ അഭിമുഖത്തിൽ മരയ്ക്കാർ സിനിമയെക്കുറിച്ചും പ്രണവിനെക്കുറിച്ചും സംസാരിച്ചിരിക്കുകയാണ് മോഹൻലാൽ.\n”രണ്ടു വർഷമാണ് മരയ്ക്കാർ ഹോൾഡ് ചെയ്തത്. കോവിഡിനു മുൻപ് റിലീസ് ചെയ്തിരുന്നുവെങ്കിൽ പലതും മാറിയേനെ. തുടക്കത്തിൽ സിനിമ കാണാതെ പലരും മോശമായ കമന്റുകൾ പറഞ്ഞു. സിനിമയെക്കുറിച്ച് വിമർശിക്കാൻ അർഹതയില്ലാത്തവരാണ് ഇത്തരം കമന്റുമായി വന്നത്. ഇപ്പോൾ സിനിമയെക്കുറിച്ച് നല്ല അഭിപ്രായമാണ് ലഭിക്കുന്നത്. സിനിമ കണ്ടവർക്കാർക്കും മോശം കമന്റുകളുമായി യോജിക്കാൻ കഴിഞ്ഞില്ല. അതു തങ്ങൾക്ക് കിട്ടിയ അംഗീകാരമാണ്,” മോഹൻലാൽ അഭിമുഖത്തിൽ പറഞ്ഞു.\nമരയ്ക്കാറിലെ സിനിമാ കുടുംബത്തിൽനിന്നുള്ള അഭിനേതാക്കളെക്കുറിച്ചുള്ള ചോദ്യത്തിനും മോഹൻലാൽ മറുപടി നൽകുകയുണ്ടായി. സിനിമയുടെ ആദ്യഘട്ടത്തിൽ പ്രണവോ, പ്രിയന്റെ മകൾ കല്യാണിയോ, സുരേഷിന്റെ മകൾ കീർത്തിയോ ഇതിലേക്ക് വന്നിരുന്നില്ല. വർഷങ്ങൾക്കു മുൻപാണ് ഈ സിനിമ പ്ലാൻ ചെയ്തത്. അപ്പോഴൊന്നും ഇവരെ ഇതിൽ ഭാഗമാക്കുന്നതിനെക്കുറിച്ച് ആലോചിച്ചു പോലുമിരുന്നില്ല. അറിയാതെ അവർ ഇതിലേക്ക് വന്നതാണെന്ന് മോഹൻലാൽ പറഞ്ഞു.\nസിനിമയിലെ പ്രണവിന്റെ സംഘട്ടന രംഗങ്ങളെക്കുറിച്ചും മോഹൻലാൽ സംസാരിച്ചു. ”പ്രണവിന്റെ സീനുകൾ ഞാൻ നേരിട്ട് കണ്ടിട്ടില്ല. ഷൂട്ടിങ് സമയത്ത് ഞാൻ അവിടെ ഇല്ലായിരുന്നു. പക്ഷേ, ഈ പ്രായത്തിൽ ഞാനും ഇതൊക്കെ തന്നെയാണ് ചെയ്തുകൊണ്ടിരുന്നത്. അതിൽ വലിയൊരു അദ്ഭുതമില്ല. പ്രണവിന് സാഹസിക കാര്യങ്ങൾ ചെയ്യാൻ വളരെ ഇഷ്ടമാണ്. പ്രണവിന് അതൊക്കെ വഴങ്ങും. എന്നാൽ എല്ലാ സിനിമയിലും അങ്ങനെ ചെയ്യണമെന്നല്ല പറയുന്നത്. ആദ്യ സിനിമയായ ആദിയിൽ തന്നെ ഒരുപാട് സംഘട്ടന രംഗങ്ങളുണ്ട്. ഇതിൽ വലിയ ആക്ഷൻ രംഗങ്ങൾ ഇല്ലെങ്കിലും ഉള്ളത് നന്നായി ചെയ്തുവെന്നാണ് ഞാൻ വിശ്വസിക്കുന്നത്.”\nപ്രിയദർശനുമായി അടുത്തുതന്നെ വീണ്ടുമൊരു സിനിമ ഉണ്ടാകുമോയെന്ന് ചോദിച്ചപ്പോൾ നിലവിൽ കുറേ പ്രോജക്ടുകൾ തീർക്കാനുണ്ടെന്നും പ്രിയൻ കുറച്ച് വിശ്രമിക്കട്ടെ എന്നുമായിരുന്നു മോഹൻലാലിന്റെ മറുപടി.‘\nRead More: ആ പോയ മനുഷ്യനാണ് പ്രണവ് മോഹൻലാൽ;’ വൈറലായി വിഡിയോ\nWeb Title: Mohanlal talking about marakkar movie and pranav


സിമ്പിൾ മോഡേൺ ലിവിംഗ് റൂം സ്പ്ലിംഗ് ബ്ലാക്ക് out ട്ട് കർട്ടൻസ് -8185, ചൈന സിമ്പിൾ മോഡേൺ ലിവിംഗ് റൂം സ്പ്ലിംഗ് ബ്ലാക്ക് out ട്ട് കർട്ടനുകൾ -8185 നിർമ്മാതാക്കൾ, വിതരണക്കാർ, ഫാക്ടറി - സെജിയാങ് റാഞ്ചോ സാന്താ ഫെ ഹോം ടെക്സ്റ്റൈൽ കമ്പനി, ലിമിറ്റഡ്\nമോഡൽ നമ്പർ: 8185\nവേരിയൻറ് കളറുകളും പ്രീമിയൻ ക്വാളിറ്റിയും - മെറ്റീരിയൽ: 100% പോളിസ്റ്റർ മിശ്രിതം, റാപ്പിംഗിൽ നിന്നുതന്നെ നന്നായി തൂങ്ങിക്കിടക്കുക, സ്റ്റൈലിഷ് ലളിതവും മനോഹരവുമായ ടെക്സ്ചർ രൂപഭാവം. ലോകമെമ്പാടുമുള്ള ഏറ്റവും ജനപ്രിയമായ ഒന്നാണ് ഫാബ്രിക്. ഗംഭീരമായ രൂപത്തിൽ, ഇത് മുറിക്ക് സുഖകരവും സുഖകരവുമായ അന്തരീക്ഷം നൽകുന്നു.അല്ലെങ്കിൽ പ്ലെയിൻ മാത്രം വേരിയബിൾ ആണ്. മെറ്റീരിയൽ 100% പോളിസ്റ്റർ ആണ്, ഇതിന് 85% -93% പ്രകാശത്തിനും അൾട്രാവയലറ്റ് രശ്മിക്കും തടസ്സമുണ്ടാകും.\nബ്ലോക്കിംഗ് ലൈറ്റ് & എക്സലന്റ് തെർമൽ ഇൻസുലേഷൻ - അവ ബ്ലാക്ക് out ട്ട് കർട്ടൻ അല്ലെങ്കിൽ മങ്ങിയ മൂടുശീലയാണ്. ഇതിന് 70% പ്രകാശം തടയാൻ കഴിയും, 100% ബ്ലാക്ക് out ട്ട് മൂടുശീലയല്ല. ചൂടുള്ള വേനൽക്കാലത്ത് വീടുകൾ തണുപ്പിക്കുകയും തണുപ്പിക്കുകയും ചെയ്യും, കൂടാതെ ശൈത്യകാലത്തെ തണുപ്പ് ഒഴിവാക്കിക്കൊണ്ട് ചൂടാക്കൽ ചെലവ് ലാഭിക്കുകയും ചെയ്യും.\nഞങ്ങളുടെ ട്രിപ്പിൾ വീവ് ബ്ലാക്ക് out ട്ട് ടെക്നോളജി ഫാബ്രിക് ഒരു പ്രത്യേക മറഞ്ഞിരിക്കുന്ന ലെയറുള്ള ഒരു പ്രകാശവും ഒഴുകുന്നതുമായ മെറ്റീരിയലാണ്. അതിനാൽ ആളുകൾക്ക് പുറം ലോകം ശല്യമുണ്ടാകില്ലെന്ന് ഉറപ്പാക്കാൻ ഇതിന് കഴിയും. സ്വകാര്യ നിമിഷങ്ങളിലേക്ക് ഇഴഞ്ഞു നീങ്ങുന്നതിൽ നിന്ന് അവർ പുറം ലോകത്തെ തടയും.


കാമുകൻ മരിച്ച സംഭവം: കാണാതായ പെണ്‍കുട്ടിയെ കണ്ടെത്തി\nHomeLocal Newsകാമുകൻ മരിച്ച സംഭവം: കാണാതായ പെണ്‍കുട്ടിയെ കണ്ടെത്തി\nകുമരകം ചീപ്പുങ്കലിൽ ജീവനൊടുക്കിയ യുവാവിനൊപ്പമുണ്ടായിരുന്ന പെൺകുട്ടിയെ ശേഷം കണ്ടെത്തി. ചൊവ്വാഴ്ച രാവിലെ സമീപത്തെ വയലിൽ തളർന്നുകിടക്കുന്ന നിലയിലാണ് പെൺകുട്ടിയെ നാട്ടുകാർ കണ്ടെത്തിയത്. രാത്രി മുഴുവൻ പ്രദേശത്തെ കുറ്റിക്കാട്ടിൽ ഒളിച്ചിരുന്നതായാണ് പെൺകുട്ടിയുടെ മൊഴി. വിവരമറിഞ്ഞ് പോലീസ് സ്ഥലത്തെത്തുകയും പെൺകുട്ടിയെ സ്റ്റേഷനിലേക്ക് കൂട്ടിക്കൊണ്ടുപോവുകയും ചെയ്തു.\nകഴിഞ്ഞദിവസമാണ് വൈക്കം വെച്ചൂർ സ്വദേശി ഗോപു(22)വിനെ ചീപ്പുങ്കൽ മാലിക്കായലിന് സമീപത്ത് തൂങ്ങിമരിച്ച നിലയിൽ കണ്ടെത്തിയത്. തിങ്കളാഴ്ച രാവിലെ 11 മണിയോടെ യുവാവും പെൺകുട്ടിയും കാടുപിടിച്ച് കിടക്കുന്ന തകർന്ന കെട്ടിടത്തിലേക്ക് പോകുന്നത് നാട്ടുകാർ കണ്ടിരുന്നു. മണിക്കൂറുകൾ കഴിഞ്ഞിട്ടും ഇവരെ കാണാതായതോടെയാണ് നാട്ടുകാർ തിരച്ചിൽ നടത്തിയത്. തുടർന്നാണ് യുവാവിനെ ഒരുമരത്തിൽ തൂങ്ങിമരിച്ച നിലയിൽ കണ്ടെത്തിയത്.\nകാമുകിയുമായി വഴക്കുണ്ടായെന്നും ഇനി ജീവിച്ചിരിക്കില്ലെന്നും എഴുതിയ ഒരു കുറിപ്പും സംഭവസ്ഥലത്തുനിന്ന് കണ്ടെത്തിയിരുന്നു. പെൺകുട്ടിയുടെ ബാഗും മൊബൈൽഫോണും സ്ഥലത്തുനിന്ന് കിട്ടിയെങ്കിലും പെൺകുട്ടിയെ കണ്ടെത്താനായിരുന്നില്ല. തുടർന്ന് സമീപപ്രദേശങ്ങളിലെല്ലാം വ്യാപകമായ തിരച്ചിൽ നടത്തി. ഇതിനിടെ, വെള്ളക്കെട്ടിൽ വീണിട്ടുണ്ടാകാമെന്ന നിഗമനത്തിൽ വെള്ളത്തിലും തിരച്ചിൽ തുടർന്നു. എന്നാൽ രാത്രി വൈകിയും പെൺകുട്ടിയെ കണ്ടെത്താനായിരുന്നില്ല. ചൊവ്വാഴ്ച രാവിലെ തിരച്ചിൽ പുനഃരാരംഭിക്കാനാരിക്കെയാണ് പെൺകുട്ടിയെ സമീപപ്രദേശത്തുനിന്ന് കണ്ടെത്തിയത്.


Chandrayan | പതുങ്ങിയത് കുതിക്കാനാണ്... ഇന്ത്യയുടെ ചാന്ദ്രയാന് രണ്ടിന്റെ വിക്ഷേപണം മാറ്റിവച്ചതില് ഞെട്ടിയത് ഉറക്കം നഷ്ടപ്പെട്ട പാകിസ്ഥാനും അമേരിക്കയും; കുതിച്ചുയര്‍ന്ന് കത്തിയമര്‍ന്ന് താഴേക്ക് വീഴാന് ഇടനല്‍കാതെ നടത്തിയ സൂക്ഷ്മമായ ഇടപെടലില് രാജ്യത്തിന്റെ പ്രശംസ - Malayalivartha.com Widgets Magazine\n16 JULY 2019 01:32 PM IST\nലോകം ആകാക്ഷയോടെ കാത്തിരുന്ന ഒന്നായിരുന്നു ചാന്ദ്രയാന് രണ്ടിന്റെ വിക്ഷേപണം. ചന്ദ്രനില് ഇന്ത്യ അത്ഭുതം സൃഷ്ടിക്കുമെന്ന് തന്നെയാണ് ചന്ദ്രനില് വലിയ ചലനങ്ങള് സൃഷ്ടിച്ച അമേരിക്കയും അസൂയാലുക്കളായ പാകിസ്ഥാനും കരുതിയത്. അതിനാല് തന്നെ ഇന്ത്യയെക്കാളും ആകാക്ഷയായിരുന്നു പാക്കികള്‍ക്കും അമേരിക്കക്കാര്‍ക്കുമുണ്ടായിരുന്നത്. അതേസമയം തന്നെ ഇന്ത്യന് ശാസ്ത്രജ്ഞര് തികച്ചും ജാഗ്രതയിലുമായിരുന്നു. സാങ്കേതിക തികവോടെ തന്നെ ഉയര്‍ന്നാല് മാത്രമേ രണ്ടുമാസം നീണ്ടുനില്‍ക്കുന്ന യാത്രയ്‌ക്കൊടുവില് ചന്ദ്രനില് ചാന്ദ്രയാന് എത്താന് സാധിക്കുമായിരുന്നുള്ളു. എന്നാല് ചെറിയ സാങ്കേതിക പ്രശ്‌നം വന്നപ്പോള് വേണമെങ്കില് കണ്ണടയ്ക്കാമായിരുന്നു. വിക്ഷേപണം നടത്താമായിരുന്നു. കൈയ്യടിയും വാങ്ങാമായിരുന്നു. എന്നാല് എപ്പോഴെങ്കിലും കത്തി താഴെ പതിച്ചേനെ. അത് പാകിസ്ഥാനും അമേരിക്കയ്ക്കും ചിരിക്കാന് ഇട നല്‍കും. അതിനാല് കാത്തിരിക്കാനാണ് ശാസ്ത്രജ്ഞന്‍മാര് ഏകകണ്ഠമായി തീരുമാനമെടുത്തത്. ഇപ്പോഴുണ്ടാകുന്ന ചെറിയ കുറ്റം പറച്ചിലിനേക്കാള് നല്ലതാണ് ശാശ്വതമായി പരാജയപ്പെടാതിരിക്കുന്നത്.\nസാങ്കേതിക തകരാര് കാരണം ഇന്നലെ പുലര്‍ച്ചെ ഉപേക്ഷിക്കേണ്ടിവന്ന ചന്ദ്രയാന്2വിക്ഷേപണം വീണ്ടും നടത്താന് രണ്ടാഴ്ചയിലധികം വേണ്ടിവരുമെന്ന് ഐ.എസ്.ആര്.ഒ വ്യക്തമാക്കിയതേ. ജി.എസ്.എല്.വി മാര്‍ക്ക് ത്രീ റോക്കറ്റിന്റെ വിക്ഷേപണം ആഗസ്റ്റിലേക്കു മാറുന്നതോടെ ഐ.എസ്. ആര്.ഒ.യുടെ ഈ വര്‍ഷത്തെ മറ്റ് വിക്ഷേപണങ്ങളും വൈകും.\nവിക്ഷേപണം പരാജയപ്പെടുന്നതിനേക്കാള്, കുറച്ചു ദിവസം മാറ്റിവയ്ക്കുന്നതാണ് നല്ലതെന്നാണ് ദൗത്യത്തിനു പിന്നില് പ്രവര്‍ത്തിച്ച ശാസ്ത്രജ്ഞരുടെ അഭിപ്രായമെന്ന് ഐ.എസ്.ആര്.ഒ വക്താവ് ഗുരുദാസ് പറഞ്ഞു. അവസാന നിമിഷം വിക്ഷേപണം മാറ്റിവയ്‌ക്കേണ്ടി വന്നത് ഐ.എസ്.ആര്.ഒയ്ക്ക് അഭിമാനക്ഷതമുണ്ടാക്കിയെങ്കിലും പരാജയപ്പെട്ടാലുള്ള ദുരന്തം അതിലും വലുതാകുമായിരുന്നുവെന്നും അദ്ദേഹം പറഞ്ഞുകൗണ്ട് ഡൗണിന്റെ അവസാനഘട്ടത്തില് പുലര്‍ച്ചെ 1.34 ന് സാങ്കേതിക തകരാര് ശ്രദ്ധയില്‍പ്പെട്ടതോടെ ദൗത്യം മാറ്റിവയ്ക്കാന് തീരുമാനിക്കുകയായിരുന്നു.\nവിക്ഷേപണം വീണ്ടും നടത്തണമെങ്കില് പിഴവു സംഭവിച്ചത് എവിടെയെന്ന് കൃത്യമായി കണ്ടെത്തി പരിഹരിക്കണം.പാളിച്ച ആവര്‍ത്തിക്കാതിരിക്കാന് മുന്‍കരുതലെടുക്കണം. ക്രയോ സ്‌റ്റേജില് നിറച്ച ഇന്ധനം തിരിച്ചെടുക്കണം. ഇതിനെല്ലാം കൂടി പത്തു ദിവസമെങ്കിലും വേണം. തകരാര് ഗുരുതരമാണെങ്കില് വിക്ഷേപണം കൂടുതല് നീട്ടിവയ്‌ക്കേണ്ടി വരുമെന്നും ഐ.എസ്.ആര്.ഒ കേന്ദ്രങ്ങള് അറിയിച്ചു.വിക്ഷേപണ റോക്കറ്റിലാണ് പിഴവെന്നതിനാല് ചന്ദ്രയാന്2ദൗത്യത്തെ ഇത് ബാധിക്കില്ല.\nമൂന്ന് പരീക്ഷണ വിക്ഷേപണങ്ങള് മാത്രം നടത്തിയ വിക്ഷേപണ വാഹനമാണ് ജി.എസ്.എല്.വി മാര്‍ക്ക് ത്രീ. ബഹിരാകാശത്ത് 170 കിലോമീറ്ററിന് അപ്പുറത്തേക്ക് പേടകത്തെ എത്തിക്കുക മാത്രമാണ് റോക്കറ്റിന്റെ ദൗത്യം. 978 കോടിരൂപയാണ് വിക്ഷേപണച്ചെലവ്.ഇന്നലെ സംഭവിച്ചത്വിക്ഷേപണം നടക്കേണ്ടിയിരുന്നത് പുലര്‍ച്ചെ 2.51 നായിരുന്നു. 1.34 ന് സാങ്കേതിക തകരാര് കണ്ടെത്തി. പ്രശ്‌നം റോക്കറ്റിന്റെ ഇന്ധന ടാങ്കിലെ അതിമര്‍ദ്ദമാണെന്ന് കണ്ടെത്തി. ദ്രവീകൃത ഹൈഡ്രജനും ഓക്‌സിജനുമാണ് ഇന്ധനം. ഇന്ധനം നിറച്ചാല് അധികനേരം ടാങ്കില് സൂക്ഷിക്കില്ല. ഒരു മണിക്കൂറിനകം വിക്ഷേപണം നടക്കണം. അതിസമ്മര്‍ദ്ദം അസ്വാഭാവികമെന്ന് റിവ്യൂ കമ്മിറ്റി കണ്ടെത്തി. തുടര്‍ന്നാണ് വിക്ഷേപണം മാറ്റാന് തീരുമാനമുണ്ടായത്. ഇതിന് കേന്ദ്ര സര്‍ക്കാര് കൂടി അനുമതി നല്‍കിയതോടെ വിക്ഷേപണം മാറ്റിവച്ചു.\nഉത്തര്‍പ്രദേശിലെ ഫത്തേപുരില് പെണ്‍കുട്ടിയെ ബലാത്സംഗം ചെയ്ത് തീക്കൊളുത്തിയ സംഭവത്തില് പ്രതി അറസ്റ്റില്; സംഭവ ശേഷം ഒളിവിലായ പ്രതിയെ പിടികൂടിയത് വിദഗ്ധമായി; ഗുരുതരമായി പൊള്ളലേറ്റ പെണ്‍കുട്ടി കാണ്‍പൂര് (54 minutes ago)


പ്രവര്‍ത്തനം അവസാനിപ്പിച്ച പ്രവാസികാര്യ മന്ത്രാലയം ഇനി പുനരാരംഭിക്കില്ല; സുഷമ സ്വരാജ് - Malayalam Daily News\nപ്രവര്‍ത്തനം അവസാനിപ്പിച്ച പ്രവാസികാര്യ മന്ത്രാലയം ഇനി പുനരാരംഭിക്കില്ല; സുഷമ സ്വരാജ്\nന്യൂഡല്‍ഹി: പ്രവാസി ഇന്ത്യക്കാര്‍ക്കു വേണ്ടി യുപിഎ സര്‍ക്കാര് രൂപീകരിച്ച പ്രവാസികാര്യ മന്ത്രാലയം തുറക്കില്ലെന്ന് കേന്ദ്ര വിദേശകാര്യ മ ന്ത്രി സുഷമ സ്വരാജ്. ആലോചിച്ച ശേഷമാണു ഈ വകുപ്പിനെ വിദേശകാര്യ വകുപ്പില് ലയിപ്പിക്കാനുള്ള തീരുമാനം കൈക്കൊണ്ടതെന്നു മുഖ്യമ ്രന്തി ഉമ്മന്‍ചാണ്ടിയെ സുഷമ അറിയിച്ചു. യുപിഎ സര്‍ക്കാരില് ഇ. അഹമ്മദ്, വയലാര് രവി എന്നിവരായിരുന്നു പ്രവാസികാര്യ വകുപ്പില് സഹമന്ത്രിമാരായിരുന്നത്. വിദേശകാര്യ മന്ത്രാലയത്തിനു കീഴില്‍ത്തന്നെയായിരുന്നു ഇത്. എന്നാല് മിനിമം ഗവണ്‍മെന്‍റ്, മാക്സിമം ഗവേണന്‍സ് എന്ന കേന്ദ്രനയത്തിന്‍റെ അടിസ്ഥാനത്തില് പ്രവാസി വകുപ്പിനെ വിദേശകാര്യ മന്ത്രാലയത്തില്‍ത്തന്നെ കൂട്ടിച്ചേര്‍ക്കുകയാണെന്നു സുഷമ വ്യക്തമാക്കി.\nഒരേ കാര്യത്തില് രണ്ടു മന്ത്രാലയങ്ങള് ഇടപെടുന്നതു വലിയ തോതില് ആശയക്കുഴപ്പമുണ്ടാക്കുന്നു എന്നാണു കേന്ദ്ര നിലപാട്. വിദേശത്തെ നയതന്ത്ര കാര്യാലയങ്ങള് വഴിയാണു വിദേശകാര്യ മന്ത്രാലയവും പ്രവാസി മന്ത്രാലയവും ഒരേ കാര്യങ്ങള് കൈകാര്യം ചെയ്യുന്നത്. അതിനാല് പ്രത്യേകം മന്ത്രാലയങ്ങള് വേണ്ടെന്നു കേന്ദ്രം പറയുന്നു. ജനറല് വി.കെ.സിങ്ങാണ് ഇപ്പോള് വിദേശകാര്യ സഹമന്ത്രി. പ്രവാസികളുടെ ഒട്ടേറെ പ്രശ്നങ്ങളില് അദ്ദേഹം സജീവമായി ഇടപെടല് നടത്തുന്നുണ്ട്. ഇതിന്‍റെ പശ്ചാത്തലത്തില് പ്രവാസി വകുപ്പ് ഉപേക്ഷിക്കാനുള്ള സുഷമയുടെ നിര്‍ദേശം പ്രധാനമന്ത്രി അംഗീകരിക്കുകയായിരുന്നു.\nഎന്നാല്, തീരുമാനം ശരിയായില്ലെന്നും പ്രവാസികളുടെ പ്രശ്നങ്ങള് കേള്‍ക്കാനുള്ള അവസരമില്ലാതായെന്നും ഉമ്മന്‍ചാണ്ടി സുഷമയെ അറിയിച്ചു. ഇക്കാര്യത്തില് പ്രധാനമന്ത്രി നരേന്ദ്ര മോദിക്കും അദ്ദേഹം നിവേദനം നല്‍കി. കേരളമാണ് ഇത്തരത്തില് ആദ്യമായി ഒരു വകുപ്പു രൂപീകരിച്ചു വിദേശത്തുള്ളവര്‍ക്ക് അവരുടെ പ്രശ്നങ്ങള് പറയാനും ചര്‍ച്ച ചെയ്യാനുമുള്ള അവസരമുണ്ടാക്കിയത്. പ്രവാസി ഭാരതീയ ദിവസ് രണ്ടു വര്‍ഷത്തിലൊരിക്കലായി കുറച്ചതിനെയും ഉമ്മന്‍ചാണ്ടി വിമര്‍ശിച്ചു.\nകാണാതായ ബാങ്ക് മാനേജറെ കണ്ടത്തെി\nകൊച്ചി മെട്രോയുടേ കോച്ചുകള് വാളയാറിലെത്തി


പത്തനംതിട്ട: കേരള സര്‍ക്കാരിന്റെ കീഴിലുളള സംസ്ഥാന സഹകരണ യൂണിയന്റെ തിരുവനന്തപുരത്തെ കേരള ഇന്‍സ്റ്റിറ്റ്യൂട്ട് ഓഫ് കോഓപ്പറേറ്റീവ് മാനേജ്‌മെന്റില് (കിക്മ) എം.ബി.എ. (ഫുള്‍ടൈം) 2020-2022 ബാച്ചിലേക്ക് അഡ്മിഷന് ജനുവരി 18ന് ആറന്മുള സാംസ്‌കാരിക നിലയത്തിലെ കോഓപ്പറേറ്റീവ് ട്രെയിനിംഗ് കോളേജില് രാവിലെ 10 മുതല് നടത്തും.\nകേരള സര്‍വകലാശാലയുടെയും എ.ഐ.സി.ടി.യുടെയും അംഗീകാരത്തോടെ നടത്തുന്ന ദ്വിവല്‍സര കോഴ്‌സില് ഫിനാന്‍സ്, മാര്‍ക്കറ്റിംഗ്, ഹ്യൂമന് റിസോഴ്‌സ്, സിസ്റ്റംസ് എന്നിവയില് ഡ്യൂവല് സ്‌പെഷ്യലൈസേഷന് അവസരമുണ്ട്. സഹകരണ മേഖലയില് പ്രവര്‍ത്തിക്കുന്നവരുടെ ആശ്രിതര്‍ക്ക് പ്രത്യേക സ്‌കോളര്‍ഷിപ്പും എസ്.സി./എസ്.ടി. വിദ്യാര്‍ഥികള്‍ക്ക് സര്‍ക്കാര് യൂണിവേഴ്‌സിറ്റി നിബന്ധനകള്‍ക്ക് വിധേയമായി ഫീസ് ആനുകൂല്യവും ലഭിക്കും.\nഅവസാന വര്‍ഷ ബിരുദ വിദ്യാര്‍ഥികള്‍ക്കും ഇതേവരെ അപേക്ഷ ഫോം സമര്‍പ്പിച്ചിട്ടില്ലാത്തവര്‍ക്കും ഈ സ്‌പോര്‍ട്ട് അഡ്മിഷനില് പങ്കെടുക്കാം. കൂടുതല് വിവരങ്ങള്‍ക്ക് 9995 302006, 85476 18290 എന്നീ നമ്പരുകളിലോ, www.kicmakerala.in എന്ന വെബ് സൈറ്റിലും ലഭിക്കും.


Benefits of Steaming Face: ആഴ്ചയില് ഒരിക്കല് മുഖം ആവി കൊള്ളണം,കാരണം - Malayalam BoldSky\n6 hrs ago വൃശ്ചികം രാശി: സാമ്പത്തിക പ്രശസ്തി വര്‍ധിക്കും കാലം\nNews കൊവിഡ് വ്യാപനം: ബ്രിട്ടന്റെ റെഡ് ലിസ്റ്റിൽ ഇന്ത്യയും, ചട്ടങ്ങൾ പ്രാബല്യത്തിലേക്ക്\n| Updated: Monday, June 29, 2020, 15:08 [IST]\nസൗന്ദര്യസംരക്ഷണം വളരെയധികം ശ്രദ്ധിക്കേണ്ടത് തന്നെയാണ്. എന്നാല് സൗന്ദര്യ സംരക്ഷണത്തോടൊപ്പം തന്നെ ശ്രദ്ധിക്കേണ്ട ചില കാര്യങ്ങള് ഉണ്ട്. ഇത് ചര്‍മ്മത്തിന്റെ ആരോഗ്യത്തിന് ആണ് കൂടുതല് സഹായിക്കുന്നത്. എപ്പോഴാണ് നിങ്ങള്‍ക്ക് അവസാനമായി ഒരു ഫേഷ്യല് ചെയ്തത് എന്ന് ഓര്‍മ്മയുണ്ടോ? സൗന്ദര്യത്തില് ശ്രദ്ധിക്കുന്നവര് അല്‍പം കൂടി ശ്രമിച്ചാല് പാടുകള് ഒന്നുമില്ലാത്ത അവസ്ഥകള് ചര്‍മ്മത്തില് ഉണ്ടാവുന്നുണ്ട്. എന്നാല് സൗന്ദര്യത്തില് ആദ്യം ശ്രദ്ധിക്കേണ്ടത് എന്തുകൊണ്ടും മുഖം ആവി പിടിക്കുന്നതിനെക്കുറിച്ചായിരിക്കും.\nഎന്തുകൊണ്ടാണ് നിര്‍ബന്ധമായും മുഖം ആവി പിടിക്കണം എന്ന് പറയുന്നത് എന്ന് നമുക്ക് നോക്കാം. മുഖത്തിന്റെ ആരോഗ്യത്തിനും ചര്‍മ്മത്തിന്റെ ആരോഗ്യത്തിനും ചര്‍മ്മം തിളങ്ങുന്നതിനും എല്ലാം മുഖം ആവി കൊള്ളിക്കുന്നത് നല്ലതാണ്. ഇത് നിങ്ങളുടെ ചര്‍മ്മത്തിനുണ്ടാക്കുന്ന അസ്വസ്ഥതകള്‍ക്കെല്ലാം പരിഹാരം കാണുന്നതിന് സഹായിക്കുന്നുണ്ട്. മുഖം ആവി കൊള്ളിക്കുന്നതിലൂടെ എന്തൊക്കെ ഗുണങ്ങളാണ് നിങ്ങള്‍ക്ക് ലഭിക്കുന്നത് എന്ന് നമുക്ക് നോക്കാം.\nമുഖക്കുരുവിനെ ഇല്ലാതാക്കുന്നതിനും ചര്‍മ്മത്തിലെ പാടുകളെ കുറക്കുന്നതിനും നമുക്ക് മുഖം ആവി പിടിക്കാവുന്നതാണ്. ഇത് ചര്‍മ്മത്തിലെ മുഖക്കുരുവിനേയും അതിന്റെ പാടുകളെ ഇല്ലാതാക്കുന്നതിനും സഹായിക്കുന്നുണ്ട്. വിയര്‍പ്പും ചൂടും മുഖക്കുരു ഉണ്ടാക്കുന്നതാണ്. എന്നാല് ഇതിനെ പരിഹരിക്കുന്നതിന് വേണ്ടി നമുക്ക് മുഖം ആവി പിടിക്കാവുന്നതാണ്. നീരാവി നിങ്ങളുടെ സുഷിരങ്ങളെ നനയ്ക്കുന്നു, ചൂട് അവ തുറക്കുന്നു, ഇത് അഴുക്കും സെബവും പുറത്തേക്ക് വരുന്നതിന് സഹായിക്കുന്നുണ്ട്.\nഇത് ബ്ലാക്ക്‌ഹെഡുകള് പുറന്തള്ളുകയും ആഴത്തില് ചര്‍മ്മം ക്ലീനാവുന്നതിന് സഹായിക്കുകയും ചെയ്യുന്നുണ്ട്. ആവി പിടിച്ച ശേഷം തുണി അല്ലെങ്കില് കോട്ടണ് ബോളുകള് ഉപയോഗിച്ച് മുഖം നല്ലതുപോലെ തുടക്കാവുന്നതാണ്. ഇത് മാലിന്യങ്ങള് ഇല്ലാതാക്കുകയും ചെയ്യും. നിങ്ങള്‍ക്ക് ഒരു പുതിയ മുഖക്കുരു ഉണ്ടെങ്കില്, അതിലെ പഴുപ്പ് പുറത്തെടുക്കാന് സ്റ്റീമിംഗ് സഹായിക്കുന്നു, അതിന്റെ ആയുസ്സ് കുറയ്ക്കുകയും വടുക്കള് കുറയ്ക്കുകയും ചെയ്യുന്നു.\nചര്‍മ്മത്തിലെ സെന്‍സിറ്റീവിറ്റി കുറക്കുന്നതിന് ഏറ്റവും അധികം സഹായിക്കുന്ന ഒന്നാണ് സ്റ്റീമിംങ്. പലപ്പോഴും, ചര്‍മ്മത്തില് സെന്‍സിറ്റീവ് ഉള്ള വ്യക്തികള് ചര്‍മ്മത്തില് വിവിധ ചേരുവകള് പ്രയോഗിക്കുമ്പോള് ഇത് ചര്‍മ്മത്തില് ചൊറിച്ചിലോ കത്തുന്നതു പോലെയോ വീക്കമോ അനുഭവപ്പെടുന്നു. സ്റ്റീമിംഗ് ഉപയോഗിച്ച്, നിങ്ങള്‍ക്ക് ഈ എണ്ണകളോ സെറമുകളോ ഒരു പാത്രത്തില് ചൂടുവെള്ളത്തില് ലയിപ്പിക്കുകയും ചേരുവകള് പ്രകോപിപ്പിക്കാതെ ചര്‍മ്മത്തിന്റെ പുറം പാളിയിലേക്ക് മൃദുവായി എത്തിക്കുകയും ചെയ്യാം. കാരണം ഇത് ചര്‍മ്മത്തില് ചേരുവകളുടെ സാന്ദ്രത വളരെ കുറവാണ്, പക്ഷേ ഗുണങ്ങള് നല്‍കാന് ഇത് മതിയാകും.\nഹെര്‍ബല് ഫേഷ്യല് സ്റ്റീമിംങ്\nഹെര്‍ബല് ഫേഷ്യല് സ്റ്റീമിംഗ് നിങ്ങളുടെ ചര്‍മ്മത്തിന് പോഷിപ്പിക്കുന്ന ഉത്തേജനം നല്‍കുന്നു. ഔഷധസസ്യങ്ങളുപയോഗിച്ച് ചെയ്യുന്ന സ്റ്റീമിംങ് വളരെപ്രധാനപ്പെട്ടതാണ്. ലാവെന്‍ഡര്, റോസ്‌മേരി, പുതിന, ചെറുനാരങ്ങ, ഓറഞ്ച്, ജെറേനിയം തുടങ്ങിയ സസ്യങ്ങള് സാധാരണയായി കാണപ്പെടുന്നു. ഇതിലൂടെ നിങ്ങള്‍ക്ക് ഇ്ത്തരം അവസ്ഥകള്‍ക്ക് പരിഹാരം കാണുന്നതിന് സഹായിക്കുന്നുണ്ട്. പുതിയതോ ഉണങ്ങിയതോ ആയ ഔഷധസസ്യങ്ങള് ചുട്ടുതിളക്കുന്ന വെള്ളത്തില് കുറച്ച് മിനിറ്റ് നല്ലതുപോലെ തിളപ്പിക്കുക. ഇത് കൊണ്ട് നല്ലതുപോലെ ആവി പിടിക്കാന് ശ്രദ്ധിക്കുക. മുഖം ഒരു തൂവാല കൊണ്ട് മൂടുക. ഇത് ചര്‍മ്മത്തിന് തിളക്കം നല്‍കുന്നു, ഇത് യുവത്വത്തിന് തിളക്കം നല്‍കുന്നു, ഒപ്പം ഇത് സുഗന്ധമുള്ള അവശ്യ എണ്ണകളുടെ അധിക ഗുണങ്ങള് നല്‍കുന്നു.\nനീരാവിയുമായുള്ള നിങ്ങളുടെ ഏക സമ്പര്‍ക്കം ഷവറിലാണെങ്കില് പോലും, സ്റ്റീമിംഗ് നിങ്ങളുടെ ശ്വസന ഭാഗങ്ങള് തുറക്കുകയും നന്നായി ആഗിരണം ചെയ്യാന് മുടിയെ പ്രാപ്തമാക്കുകയും ചെയ്യുന്നുവെന്നത് അംഗീകരിക്കപ്പെട്ട വസ്തുതയാണ്. ഇത് ചെയ്യുന്നതിലൂടെ ചര്‍മ്മത്തിന്റെ ഉപരിതലത്തിലേക്ക് പമ്പ് ചെയ്യപ്പെടുന്ന രക്തത്തില് വര്‍ദ്ധനവുണ്ടാകും. കൂടുതല് രക്തചംക്രമണം എന്നതിനര്‍ത്ഥം ശരീരത്തിലേക്ക് ചര്‍മ്മത്തിലേക്ക് കൂടുതല് ഓക്‌സിജന് വിതരണം ചെയ്യപ്പെടുന്നു, ഇത് ആരോഗ്യകരമായ ചര്‍മ്മകോശങ്ങള്‍ക്ക് കാരണമാകുന്നു.\nനിങ്ങള് പതിവായി മേക്കപ്പ് ധരിക്കുകയാണെങ്കില്, സ്റ്റീമിംഗ് മേക്കപ് അവശിഷ്ടങ്ങള് നീക്കംചെയ്യുമെന്ന് ഉറപ്പാക്കും. നിങ്ങളുടെ മേക്കപ്പ് റിമൂവര് അല്ലെങ്കില് ക്ലെന്‍സര് എത്ര മികച്ചതാണെങ്കിലും മേക്കപ്പിന് വളരെ ആഴത്തില് ആഗിരണം ചെയ്യാനുള്ള ഒരു പ്രവണതയുണ്ട്. നിങ്ങളുടെ മുഖത്ത് സ്റ്റീമിംഗ് ചെയ്യുന്നതിലൂടെ അത് ചര്‍മ്മത്തിലെ പല അസ്വസ്ഥതകള്‍ക്കും മേക്കപിനേയും ഇല്ലാതാക്കുന്നതിന് സഹായിക്കുന്നുണ്ട്. നിങ്ങളുടെ മേക്കപ്പ് സ്‌പോഞ്ചുകളില് നിന്നും ബ്രഷുകളില് നിന്നോ അല്ലെങ്കില് വിരലുകൊണ്ട് ഉണ്ടാവുന്ന ബാക്ടീരിയയെ ഇല്ലാതാക്കുന്നതിന് ഈ ആവി പിടിക്കല് സഹായിക്കുന്നുണ്ട്.\nRead more about: skin care beauty സൗന്ദര്യം സൗന്ദര്യസംരക്ഷണം\nReasons Why You Should Steam Your Face Every Week\nHere in this article we are discussing about the reasons why you should steam your face every week. Read on.


Archana Kavi and her husband Abish Mathew got separated, fans discussion went viral| അര്‍ച്ചന കവിയും ഭര്‍ത്താവ് അബീഷും വേര്‍പിരിഞ്ഞു? വിവാഹമോചനം ശരിവെച്ച് സോഷ്യല്‍മീഡിയ, ചര്‍ച്ചകള് ഇങ്ങനെ അര്‍ച്ചന കവിയും ഭര്‍ത്താവ് അബീഷും വേര്‍പിരിഞ്ഞു? വിവാഹമോചനം ശരിവെച്ച് സോഷ്യല്‍മീഡിയ, ചര്‍ച്ചകള് ഇങ്ങനെ - Malayalam Filmibeat\n| Updated: Tuesday, December 8, 2020, 15:51 [IST]\nനീലത്താമരയിലെ കുട്ടിമാളുവായാണ് അര്‍ച്ചന കവി അഭിനയ ജീവിതത്തിന് തുടക്കം കുറിച്ചത്. എംടി വാസുദേവന് നായരുടെ തിരക്കഥയില് ലാല് ജോസ് സംവിധാനം ചെയ്ത ചിത്രത്തില് കൈലാഷായിരുന്നു നായകനായെത്തിയത്. തനിനാടന് വേഷത്തിലൂടെ പ്രേക്ഷക ശ്രദ്ധ പിടിച്ചുപറ്റുകയായിരുന്നു താരം. അഭിനയം പ്രൊഫഷനാക്കുമെന്ന് കരുതിയിരുന്നില്ലെന്നും മാധ്യമപ്രവര്‍ത്തകയാവാനായിരുന്നു ആഗ്രഹിച്ചതെന്നും താരം പറഞ്ഞിരുന്നു. വ്യത്യസ്തമായ കഥാപാത്രങ്ങളെയായിരുന്നു പിന്നീട് അര്‍ച്ചന അവതരിപ്പിച്ചത്.\nസോഷ്യല് മീഡിയയില് മീഡിയയില് സജീവമാണ് അര്‍ച്ചന. യൂട്യൂബ് ചാനലിലൂടെ പങ്കുവെക്കുന്ന വീഡിയോകളെല്ലാം നിമിഷനേരം കൊണ്ട് തന്നെ വൈറലായി മാറാറുണ്ട്. രസകരമായ വീഡിയോയാണ് താരം കഴിഞ്ഞ ദിവസം പങ്കുവെച്ചത്. സ്റ്റാന്‍ഡപ് കൊമേഡിയനായ അബീഷ് മാത്യുവിനെയായിരുന്നു അര്‍ച്ചന വിവാഹം ചെയ്തത്. 2015 ലായിരുന്നു ഇവരുടെ വിവാഹം. ഇവര് വിവാഹമോചനം നേടിയെന്ന തരത്തിലുള്ള റിപ്പോര്‍ട്ടുകളാണ് ഇപ്പോള് പ്രചരിച്ചുകൊണ്ടിരിക്കുന്നത്.\nഅര്‍ച്ചന കവി മാത്രമല്ല ഭര്‍ത്താവായ അബീഷും പ്രേക്ഷകര്‍ക്ക് പരിചിതനാണ്. സ്റ്റാന്‍ഡപ് കൊമേഡിയന് കൂടിയായ അബീഷിനൊപ്പമുള്ള വീഡിയോയും ചിത്രങ്ങളുമെല്ലാം പങ്കുവെക്കാറുണ്ട് അര്‍ച്ചന. ഇവര് ഇരുവരും വേര്‍പിരിഞ്ഞുവന്ന തരത്തിലുള്ള റിപ്പോര്‍ട്ടുകളായിരുന്നു സോഷ്യല് മീഡിയയിലൂടെ പ്രചരിക്കുന്നത്. ഇതേക്കുറിച്ചുള്ള ചര്‍ച്ചകളും സജീവമായി നടക്കുന്നുണ്ട്. ഇരുവരും പിരിഞ്ഞുവെന്നുള്ള കാര്യം സത്യമാണെന്നാണ് ചിലര് പറയുന്നത്. ഈ വാര്‍ത്ത ശരിയാണന്നും വിശ്വസിക്കാമെന്നുള്ള കമന്റുകളുമുണ്ട്.\nപ്രണയവിവാഹമായിരുന്നു ഇവരുടേത്. അടുത്ത സുഹൃത്തുക്കളായി മാറിയ ഇരുവരും പ്രണയത്തിലാവുകയായിരുന്നു പിന്നീട്. കുട്ടിക്കാലം മുതലേ തന്നെ ഇരുവരും സുഹൃത്തുക്കളായിരുന്നു. അബീഷിന്റെ പ്രണയം തുടക്കത്തില് നിരസിച്ചുവെങ്കിലും പിന്നീട് വിവാഹത്തിന് സമ്മതം അറിയിക്കുകയായിരുന്നു താരം. ഇവരുടെ വിവാഹനിശ്ചയ വീഡിയോയും ചിത്രങ്ങളുമെല്ലാം വൈറലായി മാറിയിരുന്നു. അടുത്ത ബന്ധുക്കളും സുഹൃത്തുക്കളുമൊക്കെയായിരുന്നു വിവാഹത്തില് പങ്കെടുത്തത്.\nഅര്‍ച്ചനയുടെ യൂട്യൂബ് വീഡിയോയില് അബീഷിന്റെ സാന്നിധ്യവുമുണ്ടാവാറുണ്ട്. വീഡിയോയില് കാണാതെ വന്നതോടെയാണ് ഇവര് ഇരുവരും വേര്‍പിരിഞ്ഞുവെന്ന തരത്തിലുള്ള ചര്‍ച്ചകളും തുടങ്ങിയത്. ഇവരുടെ വിവാഹ വീഡിയോയ്ക്ക് കീഴിലും ഇതേക്കുറിച്ചുള്ള ചര്‍ച്ചകളുണ്ടായിരുന്നു. ഇരുവരും വേര്‍പിരിഞ്ഞുവെന്നുള്ളത് ശരിയാണ് എന്നാണ് ചിലരുടെ കമന്റിടുന്നത്. കേട്ടത് സത്യമായിരിക്കല്ലേയെന്ന് പ്രാര്‍ത്ഥിക്കുന്നുവെന്നായിരുന്നു ചിലരുടെ കമന്റുകള്.\nവിവാഹവും വിവാഹമോചനവുമെല്ലാം എന്നും വാര്‍ത്തയാവാറുണ്ട്. പ്രണയിച്ച് വിവാഹിതരായവും അറേഞ്ച്ഡ് മാര്യേജ് നടത്തിയവരുമെല്ലാം വേര്‍പിരിയുമ്പോള് വാര്‍ത്തയാവാറുണ്ട്. അര്‍ച്ചന കവിയും അബീഷും വിവാഹമോചിതരായതിനെക്കുറിച്ചുള്ള ചര്‍ച്ചകളും സോഷ്യല് മീഡിയയില് നടക്കുന്നുണ്ട്. പരസ്പരമുള്ള പഴിചാരലുകളില്ലാതെയാണ് ഇരുവരും വേര്‍പിരിഞ്ഞതെന്നാണ് ഒരുവിഭാഗം പറയുന്നത്. വിവാഹമോചന വാര്‍ത്തകളില് പ്രതികരണവുമായി ഇരുവരും എത്തുന്നതിനായി കാത്തിരിക്കുന്നവരുമുണ്ട്.\nRead more about: archana kavi അര്‍ച്ചന കവി\nArchana Kavi and her husband Abish Mathew got separated, fans discussion went viral


Pak: Militants attack NATO oil tankers,5killed010നാറ്റോസേന\nനാറ്റോ എണ്ണടാങ്കറുകള്‍ക്കുനേരെ ആക്രമണം,5മരണം\nSaturday 2nd October 2010 12:27pm\nബലൂചിസ്താന്: നാറ്റോ സഖ്യസേനയും പാകിസ്താന് ആസ്ഥാനമായി പ്രവര്‍ത്തിക്കുന്ന ഭീകരസംഘടനകളും തമ്മിലുള്ള പോരാട്ടം ശക്തി പ്രാപിക്കുന്നതായി റിപ്പോര്‍ട്ട്. കഴിഞ്ഞദിവസം നാറ്റോ സേനയുടെ എണ്ണടാങ്കറുകള്‍ക്ക് നേരെ ഭീകരവാദികള് നടത്തിയ ആക്രമണത്തില് അഞ്ചുപേര് കൊല്ലപ്പെട്ടു. 20 പേരടങ്ങുന്ന സംഘം ശിഖര്‍പൂരില് പാര്‍ക്ക് ചെയ്തിരുന്ന 40 ലധികം വരുന്ന എണ്ണടാങ്കറുകള്‍ക്ക് നേരെ റോക്കറ്റുകളുപയോഗിച്ച് ആക്രമണം നടത്തുകയായിരുന്നു.\nനേരത്തേ നാറ്റോ സഖ്യസേന നടത്തിയ ഡ്രോണ് ആക്രമണത്തില് 50 ലധികം പാക്കിസ്താനികള് കൊല്ലപ്പെട്ടിരുന്നു. തുടര്‍ന്ന് നാറ്റോസേനയ്ക്ക് സാധനങ്ങള് കൈമാറുന്ന അഫ്ഗാനിലെ പാത പാക്കിസ്താന് അടച്ചിരുന്നു. ഇത് പിന്‍വലിക്കണമെന്ന് അമേരിക്ക ആവശ്യപ്പെട്ടതിന് പിറകേയാണ് ആക്രമണം നടന്നത്. ആക്രമണത്തിന്റെ ഉത്തരവാദിത്തം ആരും ഏറ്റടുത്തിട്ടില്


പേർളി ഗ ർഭിണിയോ? ശ്രീനിഷിന്റെ പ്രതികരണം ഇങ്ങനെ.. - metromatinee.com Lifestyle Entertainment & Sports\nബിഗ് ബോസാണ് പേളിയുടെയും ശ്രീനിഷിന്റെയും ജീവിതം മാറ്റിമറിച്ചത്. ബിഗ്‌ബോസിലൂടെ പ്രണയിച്ച് വിവാഹിതരായവരാണ് ഇരുവരും. ഡിഫോര് ഡാന്‍സ് എന്ന റിയാലിറ്റി ഷോയിലൂടെയാണ് പേളി പ്രേക്ഷകര്‍ക്ക് കൂടുതല് സുപരിചിതയായെങ്കിൽ പ്രണയം സീരിയലിലൂടെയാണ് ശ്രീനിഷ് പ്രേക്ഷക ഹൃദയം കീഴടക്കിയത്. പേളി മാണി ഗർഭിണിയാണെന്നുള്ള വാർത്തകളാണ് കഴിഞ്ഞ ദിവസം മാധ്യമങ്ങളിൽ വാർത്തയായത്. താരത്തിന്റെ കുടുംബവും ശ്രീനിഷും സന്തോഷത്തിലാണ് എന്നൊക്കെയാണ് ചില മാധ്യമങ്ങൾ പറയുന്നത്. എന്നാൽ ഇതിനെക്കുറിച്ച് ഇതുവരെ പെളിയോ ശ്രീനിഷോ വിവരം പങ്കുവെച്ചിട്ടില്ലായിരുന്നു . ഇപ്പോൾ ത ഈ വാർത്തയുടെ സത്യാവസ്ഥയുമായി രംഗത്ത് എത്തിയിരിക്കുകയാണ് ശ്രീനിഷും പേളിയുടെ അച്ഛനും\nപേളി അറിഞ്ഞു കാണില്ല അവൾ അമ്മയാകാൻ ഒരുങ്ങുന്ന കാര്യം എന്നാണ് അദ്ദേഹം പറയുന്നത്. ചില മുഖമില്ലാത്ത ആളുകൾ പടച്ചുവിടുന്ന ഫെയ്ക്ക് ന്യൂസ് ആണ് ആത്. അവൾ ഇപ്പോൾ ഷൂട്ടിംഗ് തിരക്കുകളിൽ ആണ്. ഇതിനു മുൻപും ഇതേ പോലെ വാസ്തവവിരുദ്ധമായ വാർത്തകൾ പ്രതികരിച്ചിരുന്നതായും പേളിയുടെ അച്ഛൻ മാണി വി പോൾ പറയുന്നു\nഈ വാർത്തയ്ക്ക് പിന്നാലെ സത്യവസ്ഥയുമായി ശ്രീനിഷ് എത്തിയിരിക്കുകയാണ്. ഈ വാർത്തകൾ സത്യമല്ല..റൂമറുകളിൽ വീഴാതിരിക്കുക..ഞങ്ങൾ എല്ലാ സന്തോഷ നിമിഷങ്ങളും ഞങ്ങളുടെ ആരാധകരുമായി പങ്ക് വെക്കാറുണ്ട്..സമയം ശരി ആകുമ്പോൾ ഇതും അറിയിക്കും.” ഇതായിരുന്നു ശ്രീനിഷിന്റെ വാക്കുകൾ. കഴിഞ്ഞ വര്‍ഷം മേയിലാണ് ശ്രീനിഷ് അരവിന്ദുമായുളള പേളിയുടെ വിവാഹം നടന്നത്. ക്രിസ്റ്റ്യന്, ഹിന്ദു രീതിയിലുളള വിവാഹമായിരുന്നു പേളിഷിന്റെതായി നടന്നത്. തുടര്‍ന്ന് ഇവരുടെ വിവാഹ ചിത്രങ്ങളെല്ലാം സോഷ്യല് മീഡിയയില് തരംഗമായി മാറിയിരുന്നു.\nബിഗ് ബോസിന് ശേഷം ശ്രീനിഷിനു ഒരുപാടു അവസരങ്ങള് കിട്ടിയിരുന്നു. മിനി സ്‌ക്രീനില് ആണ് കൂടുതലും അവസരങ്ങള് കിട്ടിയത്.പേര്‍ളി കല്യാണത്തിന് ശേഷം അടക്കവും ഒതുക്കവുമുള്ള കുട്ടിയായി വീട്ടില് തന്നെ കൂടുകയായിരുന്നു . ഒന്ന് രണ്ടു സിനിമകളില് അഭിനയിച്ചെങ്കിലും ചാനലിലെ അവതരണം കുറച്ചിരുന്നു. ബിഗ് ബോസില് എത്തിയ ശേഷമാണ് പേളിയും ശ്രീനിഷും അടുത്ത സുഹൃത്തുക്കളായത്. തുടര്‍ന്നായിരുന്നു വിവാഹം. പേളിക്കൊപ്പം ശ്രീനിഷും ബിഗ് ബോസിന്റെ അവസാന ഘട്ടത്തിലെത്തിയിരുന്നു. രണ്ടു പേരുടെയും കരിയറില് വലിയ വഴിത്തിരിവായി മാറിയിരുന്നു ബിഗ് ബോസ്. കഴിഞ്ഞ ബിഗ് ബോസ് സീസണിലെ പ്രധാന ഹൈലൈറ്റുകളിലൊന്നായിരുന്നു പേളിയുടെയും ശ്രീനിഷിന്റെയും പ്രണയം


തിരുവനന്തപുരം ടി.പി ചന്ദ്രശേഖരന്റെ ഇറച്ചി വിലയ്ക്ക് വിറ്റത് തിരുവഞ്ചൂര് രാധാകൃഷ്ണനെന്ന് പ്രതിപക്ഷ നേതാവ് വി.എസ് അച്യൂതാനന്ദന്.\nടി.പി ചന്ദ്രശേഖരന് വധം പുസ്തകമാക്കി വിറ്റ് കാശുണ്ടാക്കിയത് തിരുവഞ്ചൂരാണെന്ന് വി.എസ് തിരിച്ചടിച്ചു. ടി.പി ചന്ദ്രശേഖരന് വധക്കേസില് സി.ബി.ഐ അന്വേഷണം നടക്കട്ടേയെന്നും പാര്‍ട്ടിയില് നടന്നത് രഹസ്യ ആന്വേഷണമാണെന്നും അന്വേഷണം നടത്തിയത് ആരാണെന്ന് പറയാന് ഉദ്ദേശിക്കുന്നില്ലെന്നും അദ്ദേഹം വ്യക്തമാക്കി.\nഅതേ സമയം പിണറായി വിജയനെ കുറ്റക്കാരനല്ലെന്നല്ല താന് പറഞ്ഞതെന്നും കീഴ്‌ക്കോടതി വിധിയെയാണ് താന് അഭിനന്ദിച്ചതെന്നും അത് മാധ്യമങ്ങള് പറഞ്ഞില്ലെന്നും അദ്ദേഹം കുറ്റപ്പെടുത്തി. ലാവ്‌ലിന് കേസില് മേല്‍ക്കോടതികള് ഉണ്ടല്ലോയെന്നും വി.എസ് ചോദിച്ചു.\nടിപി വധക്കേസില് ഒടുവില് കൂറുമാറിയ വ്യക്തിയാണ് വിഎസ് എന്നും ടിപി ചന്ദ്രശേഖരനെ ഇറച്ചിയുടെ വിലക്ക് വിറ്റിരിക്കുകയാണ് വിഎസ് എന്നും തിരുവഞ്ചൂര് ഇന്നലെ വിമര്‍ശിച്ചിരുന്നു.\nതിരുവനന്തപുരം പ്രസ് ക്ലബ്ബില് മാധ്യമങ്ങളുമായുള്ള കൂടിക്കാഴ്ചയിലാണ് വി.എസ് തിരുവഞ്ചൂരിനെതിരെ വിമര്‍ശനം നടത്തിയത്. ടി.പി വധക്കേസില് മാധ്യമങ്ങള് സത്യം മറച്ച് വെയ്ക്കുകയാണെന്നും വി.എസ് പറഞ്ഞു. മാധ്യമങ്ങള്‍ക്ക് ടി.പി വധം കൃഷിയായി മാറിയെന്നും വി.എസ് പറഞ്ഞു.\nജീവന് ഭീഷണിയുണ്ടെന്നും സംരക്ഷണം വേണമെന്നും ടി.പി സര്‍ക്കാറിനെ അറിയിച്ചിരുന്നെന്നും എന്നാല് സര്‍ക്കാര് സംരക്ഷണം നല്‍കിയില്ലെന്നും പറഞ്ഞ വി.എസ് ടി.പിയുടെ വധത്തിന് കൂട്ട് നിന്നവരാണ് ഇപ്പോള് ദൂ:ഖം പ്രകടിപ്പിക്കുന്നതെന്നും അദ്ദേഹം കുറ്റപ്പെടുത്തി. കേസില് സി.ബി.ഐ അന്വേഷണത്തെ എതിര്‍ക്കുന്നില്ലെന്നും ഫയാസ് ഉള്‍പ്പെടെയുള്ളവരുടെ പങ്ക് അന്വേഷിക്കണമെന്നും വി.എസ് ആവശ്യപ്പെട്ടു.